
Cuvânt înainte 


Concepută ca o sinteză a principalelor concepte din lexicologie 
ce pot fi regăsite disparat în paginile a numeroase studii. de spe- 
cialitate, această lucrare se adresează unui public larg, elevi, studenți, 
profesori și, în general, tuturor- celor care, din diferite motive, sunt 
preocupaţi de problemele studierii lexicului limbii române... .. 

„Am considerat că o astfel de lucrare este utilă din cel puţin două 
motive. Primul se referă la faptul că termenul care denumește o 
disciplină lingvistică foarte importantă — lexicologia — este prea 
puțin cunoscut și folosit în manualele școlare și în lucrările auxiliare 
destinate elevilor. Se creează astfel impresia că lexicul sau vocabularul 
este un domeniu al limbii care nu este cercetat de o știință anume și 
pentru care nu există concepte și teorii specifice. Cu toate acestea, 
elevii iau contact cu numeroși termeni din lexicologie, prevăzuţi 
explicit în programele și în manualele școlare, care constituie de altfel 
și subiectul unor cerinţe din diverse probe de evaluare: arhaisme, 
regionalisme, derivare, compunere, sinonime, antonime, paronime, 
câmp lexical etc. Profesorii de limba și literatura română pot găsiîn ` 
această lucrare informaţii și sugestii utile pentru predarea în școală 
a noțiunilor de vocabular; în felul acesta, lucrarea de faţă este și o 
pledoarie pentru folosirea, fără nici un fel de reținere, în literatura 
școlară consacrată studiului limbii și literaturii române, a termenului 
de lexicologie. | | 

Al doilea motiv pentru care credem în utilitatea acestei lucrări este 
eventuala sa contribuţie la cultura lingvistică a cititorilor, indiferent. 
de vârsta pe care o au. Cei interesați vor putea descoperi că lexicologia 
este o disciplină lingvistică deosebit de captivantă, în care se regăsesc 
cunoștințe din domenii diverse. Pentru a putea fi înțelese și studiate, 
noțiunile de cuvânt și de lexic necesită o permanentă raportare la un 
număr mare de fapte din toate nivelurile limbii — fonetică, morfologie, 


sintaxă —, dar şi numeroase legături cu alte discipline: istorie, istoria | 
limbii, dialectologie, frazeologie, stilistică. 
- Cuvântul, în ciuda caracterului său universal, este mai mult sau - 
mai puţin diferit de la o limbă la alta. Configuraţia sau structura unei 
limbi este determinată de ceea ce reprezintă cuvântul ca realitate 
lingvistică în idiomul respectiv. Lexicul nu este o mulțime oarecare, 
întâmplătoare de cuvinte, ci rezultatul unei evoluții istorice a unei 
limbi vorbite într-o anumită zonă geografică și, mai ales, într-o 
anumită societate definită de obiceiuri și de mentalități specifice. 
Acest domeniu al limbii este supus unor modificări foarte rapide, 
uneori surprinzătoare, care sunt determinate de evoluţia generală 
a societăţii (contactul cu alte limbi și cu alte culturi, evenimente 
istorice și sociale majore, progresul tehnic şi științific etc.), dar și de 


imaginea pe care o au vorbitorii despre necesitatea folosirii unor 
cuvinte sau variante ale acestora. A cunoaște fenomenele care stau 


la baza constituirii lexicului românesc de ieri și de azi înseamnă, de 


fapt, a înțelege configuraţia şi evoluţia unui aspect deosebit. de 
important al limbii române. ta Psi 


Autorul 

Domeniul de cercetare al lexicologiei 


Cu toate că interesul pentru descrierea și cercetarea cuvintelor sub 
diverse aspecte s-a manifestat încă din Antichitate — primele cata-! 
loage sau liste de cuvinte se pare că s-au întocmit în China, India, 
Akkad și Sumer —, lexicologia este una dintre cele mai tinere disci- 
pline din domeniul atât de vast al lingvisticii. Multă vreme, lexico- 
logia a fost concepută doar ca o activitate practică de înregistrare și 
de explicare a cuvintelor, fără a fi deci deosebită de ceea ce astăzi 
se numește lexicografie. Deși în secolul al XVIII-lea, mai precis la 1765, 
termenul lexicologie este atestat în franceză cu accepție relativ mo- 
dernă, care depășește punctul de vedere bazat în exclusivitate pe 
tehnica întocmirii de cataloage lexicale!, în continuare această dis- 
ciplină a fost confundată cu stilistica, cu morfologia și chiar cu lo- 
gica sau cu psihologia. Mai mult chiar, și după impunerea defini- 


tivă a lexicologiei ca disciplină de sine stătătoare, aproximativ în - 


deceniul al cincilea al secolului al XX-lea, părerile specialiștilor au 
rămas încă împărţite în ceea ce privește ramurile acesteia și dome- 
niul ei de cercetare. Unii cercetători concep lexicologia, în sens larg, 
ca pe o știință generală despre cuvânt și despre lexic, iar alții o se- 


- 1 REY, 1970, cap. II, consideră că întemeietorii lexicologiei clasice sunt Douchet 
şi Beauzée, care, în Encyclopédie, au avansat ideea constituirii unei discipline, 
denumită în franceză lexicologie (din gr. Aeti6v [lexikón] „lexic, vocabular“ și 
elementul de compunere, tot de origine grecească, logia „teorie“”), care să cerceteze 
cuvintele unei limbi având în vedere următoarele: materialul, care la rândul său: 
cuprinde elementele și prozodia (elementele fiind sunetele și articularea lor, iar 
prozodia fiind accentul, durata și intonaţia), valoarea (ideile pe care uzul le asociază 
fiecărui cuvânt, sensul putând fi, din această perspectivă, fundamental, specific și 
accidental) şi etimologia (originea sau felul în care au apărut cuvintele într-o limbă 
şi așa-numitul „sens adevărat”). i l 

pară de etimologie ș și de semantică?. În ciuda acestor divergențe de 
concepție și de metodă, lexicologia este însă astăzi cât se poate de clar 
delimitată de lexicografie. Prin lexicologie, se înțelege disciplina al că- 
rei obiect de cercetare îl constituie unitățile de expresie care au în- 
sușirea de a fi cuvinte și care alcătuiesc un domeniu organi al lim- 
bii numit lexic sau vocabular. 

În accepţia sa clasică, destul de răspândită și astăzi, lexicologia 
este disciplina care explică tot ceea ce ține de cunoașterea cuvinte- 
lor unei limbi, mai precis tot ceea ce se referă la forma, valoarea și 
originea acestora. Forma cuvintelor, adică elementele minimale de 
expresie alcătuitoare, este studiată de ramura lexicologiei numită mor- 
fonemie, valoarea sau semnificația, de fapt toate ideile, conceptele etc. 
pe care uzul le asociază cu forma cuvintelor, este cercetată de seman- 
tică, iar originea cuvintelor face obiectul de cercetare al etimologiei. 
Acestea sunt considerate în mod tradițional ramurile disciplinei lin- 
gvistice numită lexicologie. | s 

“Cu toate că aceste principii referitoare la A materialului 
lexical al unei limbi au fost formulate destul de clar încă din seco- 
lul al XVIII-lea, cuvântul a fost considerat multă vreme o noțiune în 
exclusivitate gramaticală și, abia o dată cu dezvoltarea teoriilor mai 
noi despre limbă, a putut fi cercetat și definit ca unitate lingvistică 
aparținând unui domeniu distinct. Fără îndoială, lexicologia ș și gra- 
mática au același obiect de studiu, cuvântul, dar aceasta nu înseam- ` 
nă că avem a face cu una și aceeași disciplină lingvistică, denumită 
eventual în alt fel. De obicei, se face o comparaţie între limbă și jo- 
cul de șah: piesele jocului de șah sunt insuficiente pentru a forma 
jocul în ansamblul său dacă nu ar exista și regulile după care aces- 
tea trebuie folosite. Deci cuvintele singure nu pot forma o limbă. Este 
nevoie de un ansamblu de reguli, de norme, de convenţii, care nu 
pot fi deduse decât prin cercetarea modului de utilizare a elemen- 

3 
telor de expresie. Pae studiază cuvântul ca parte a unui do- 


2 MATORE, 1953, p. 13, este de părere că între lexicologie și semantică ar exista 
următoarea diferență: lexicologia studiază cuvintele și grupurile de cuvinte sub aspect 
noțional din perspectivă statică, în timp ce semantica studiază valorile succesive 
‘ale cuvintelor. d T 

3 Există și păreri Bobvit cărora această comparaţie nu corespunde prea bine 
realității. În acest sens, poate fi citat următorul aforism al lui Constantin Noica : „Nu 
e de comparat limba cu jocul de șah (reguli fixe). Mai degrabă cu jocul copiilor, unde 
regulile se înnoiesc permanent“, Constantin Noica, Istoricitate şi i Editura 
Capricorn, București, 1989, p. 266. 

meniu distinct al limbii, lexicul sau vocabularul, încercând să deter- 
mine componența acestuia, proveniența unităților alcătuitoare,mo- 
dul său de organizare și schimbările care se produc. Gramatica cer- 
cetează cuvintele din punctul de vedere al normelor, al regulilor care 
fac posibilă folosirea lor în comunicare. Morfologia, ca parte a gra- 
maticii, se ocupă cu studiul modificărilor de formă ale cuvintelor în 
timpul vorbirii, iar sintaxa cu studiul regulilor de îmbinare a cuvin- 
telor în propoziţii și fraze. Cuvintele. se grupează în clase sau cate- 
gorii lexico-gramaticale, deoarece sunt în același timp elemente de 
expresie sau unități ale lexicului, dar și părți ale unui sistem concre- 
tizat de norme și de reguli, așa-numitele părți de vorbire (substantiv, 
pronume, adjectiv, verb etc.) și părți de propoziție (subiect, predicat, 
atribut, complement). . ss sto Tara I LII E Rt SUN a 

+ Ca domeniu ı al limbii, lexicul — și implicit elementele acestuia, 
cuvintele — poate fi studiat din perspectivă diacronică, evolutivă sau 
istorică, sau din perspectivă sincronică, statică sau descriptivă. Per- 
spectiva diacronică presupune cercetarea diferitelor etape ale con- 
stituirii lexicului unei limbi sau numai ale unor părți ale acestuia, 
precum și evoluţia cuvintelor sub aspectul formei și al înțelesului. 
Perspectiva sincronică are în vedere descrierea organizării lexicului 
într-o anumită perioadă, de regulă perioada contemporană sau ac- 
tuală, și diferitele tendinţe care se manifestă în formarea și adopta- 
rea unor noi unități lexicale sau numai în folosirea celor deja exis- 
tente. Deși raportul diacronie 1 sincronie este uneori destul de greu 
de precizat, deoarece configuraţia viitoare a lexicului este determi- 
nată tocmai de schimbările care se produc în prezent, se admite to- 
tuși existența unei lexicologii diacronice care este distinctă de lexico- 
logia sincronică. Primul tip de lexicologie, lexicologia diacronică, nu 
se limitează la simpla inventariere şi comparare a unor fapte lexica- 
le în succesiunea lor, ci studiază și cauzele care au determinat anu- 
mite schimbări ale vocabularului în ansamblul său, iar lexicologia 
sincronică poate avea în vedere și aspecte normative, indicând ra- 


4 Unităţile lexicale sunt „date“ de fiecare limbă în parte; în timp ce părţile de 
„vorbire şi de propoziţie sunt stabilite în urma unui demers științific în care sunt 

determinante categoriile logice: „O gramatică bazată pe cuvânt implică trei proceduri 
principale: identificarea cuvântului ca entitate lingvistică distinctă, stabilirea unui 
set de clase de cuvinte, cu ajutorul cărora să se poată distinge și clasifica cuvintele 
limbii, și elaborarea unor categorii gramaticale adecvate pentru a descrie și a analiza 
morfologia cuvintelor grupate în paradigme de forme asociate și raporturile sintactice 
existente între cuvinte în construcția propoziţiilor”; ROBINS, 2003, p.47. 

portul dintre ceea ce este corect sau incorect în utilizarea unor uni- 
tăţi lexicale, atât sub aspectul formei, cât și al conţinutului. Er 

Lexicologia se deosebeşte nu numai de gramatică, ci și de lexico- 
grafie, chiar dacă și această disciplină are ca obiect de. cercetare tot 
cuvântul. Prin lexicografie, se înţelege disciplina care se ocupă cu în-: 
tocmirea dicţionarelor lingvistice pe baza unor principii și norme ști- 
inţifice, dar și totalitatea lucrărilor lexicografice elaborate până la un 
moment dat. Deși distincte, lexicologia și lexicografia sunt discipli- 
ne complementare. Lexicologia elaborează teoriile și metodele refe- 
ritoare la studiul vocabularului și al cuvântului ca unitate fundamen- 
tală a limbii, fiind o disciplină teoretică, iar lexicografia oferă acesteia 
materialul de cercetare înregistrat sistematic, fiind deci o disciplină 
„practică sau aplicată. Din punct de vedere cronologic, lexicografia, 
ca activitate de înregistrare și de explicare a cuvintelor unei limbi în 
lucrări speciale, numite dicționare sau lexicoane, este anterioară le- 
xicologiei, care a devenit o disciplină autonomă relativ recent. 

Alături de lexicologie și de lexicografie, mai pot fi amintite și alte 
discipline care au ca obiect de studiu cuvântul sau, mai bine zis, une- 
le categorii de cuvinte: onomasiologia, terminologia şi onomastica. . 
 Onomasiologia studiază felul în care sunt numite obiectele din re- 
alitate, încercând să stabilească reguli sau chiar legi. Ocupându-se de 
sensul cuvintelor, onomasiologia poate fi considerată ramură a seman- 
ticii, dar se deosebește de aceasta prin metoda folosită. Semantica stu- 
diază sensurile cuvintelor, categoriile semantice, schimbările de sens, 
cauzele acestora, în timp cé onomasiologia își propune să cerceteze 
felul în care anumite concepte, idei capătă o denumire în limbă. Este 
știut că o noțiune poate fi exprimată în aceeași limbă prin mai mul- 
te unităţi lexicale. În română, noțiunea de „cap“ — „parte a corpu- 
lui vieţuitoarelor — poate fi denumită cu ajutorul cuvintelor cap, că- 
pățână, tigvă, tărtăcuță etc. Onomasiologia este mai mult o metodă 
folosită de geografia lingvistică, foarte utilă în alcătuirea atlaselor lin- 
gvistice, lucrări care înfățișează repartiția cuvintelor și variantelor 
acestora pe un anumit teritoriu. 

Terminologia studiază felul în care sunt denumite concepte din di- 
ferite domenii de activitate tehnico-științifică. În linii mari, se folo- 
seşte aceeași metodă ca în onomasiologie: întâi se delimitează con- 
ceptul științific și apoi se cercetează felul în care acesta este denumit. 

- În fizică, de exemplu, conceptul de „forță“ nu se referă în exclusivi- 
tate la „puterea de acţiune fizică sau psihică a unei persoane, even- 
tual a unei ființe“, ci la „cauza fizică a unei accelerări sau a unei de- 


ÎN 

formări“, în acest sens putând fi puse în evidență denumirile: forță 
centrifugă, forță centripetă, forță de atracție, forță de respingere, forță gra- 
vitațională, forță de contact, forță nucleară, forță electrostatică, forță elec- 
tromagnetică etc. KAISE | 

Onomastica, înţeleasă ca ramură a onormnasiologiei sau chiar ca dis- 
ciplină aparte, studiază numele proprii dintr-o limbă. Acestea, în func- 
tie de ceea ce denumesc, sunt antroponime, nume de persoane, și to- 
ponime, nume de locuri, care, la rândul lor, pot fi oronime, nume 
proprii ale unor forme de relief, oiconime, nume de așezări omenești, 
hidronime, nume de ape. O categorie aparte o constituie hagiotopo- 
nimele, termeni referitori la cultul creștin deveniți nume de locuri sau 
de localităţi (Sângeorz, Sânnicolaul Mare, Episcopia Bihorului, Călugă- 
reni, Panaghia, Clopotiva etc.5). 

"Si onomastica încearcă să stabilească anumite legi ale felului în 
care sunt numite persoanele, locurile, apele, așezările omenești etc., 
dar are în vedere și studiul originii acestor categorii de cuvinte. De 
exemplu, nume proprii precum Albu, Barbăsură, Lungu, Micu, Scurtu 
etc. sunt porecle referitoare la trăsăturile fizice ale unor indivizi, 
fixate ca nume de familie. În schimb, Ciaușu, Ciohodaru, Cluceru, Spă- 
taru, Viziru etc. sunt la origine denumiri ale unor ranguri și funcții 
boiereşti din trecut, păstrate tot ca nume de familie. Onomastica se 
apropie foarte mult de etimologie, folosind principiile și metodele 
acesteia. | l da. | 

"O altă disciplină înrudită cu lexicologia, considerată la început o 
ramură a acesteia, este frazeologia. După cum se ştie, comunicarea din- 
tre oameni se realizează cu ajutorul unor grupuri de cuvinte și, doar 
în cazuri excepționale, cu ajutorul unor cuvinte separate, care au o anu- 
mită valoare într-un anumit context situațional (Mașina! Păzea! Aten- 
ție! Na! Uite! etc.). Pentru a denumi obiecte din realitate, acțiuni, stări, 
însușiri etc., există în fiecare limbă, alături de cuvintele propriu-zise, 
și grupuri sau îmbinări de cuvinte care au aceeași funcție sau valoa- 
reć. În română, pentru a exprima noțiunea de „a muri“ există verbe- 
le muri şi deceda, dar și numeroase grupuri de cuvinte care au același 


5 Vezi ELR, pp. 249-251. i 
6 Întemeietorul frazeologiei moderne, lingvistul elveţian Charles Bally, a conceput 
iniţial această disciplină ca parte a studiului vocabularului unei limbi, care are în 
vedere grupurile de cuvinte cu caracter stabil echivalente cu un cuvânt simplu 


(BALLY, 1905, p. 87). Ulterior, frazeologia s-a constituit într-o disciplină distinctă 
de vocabular şi de sintaxă. Vezi HRISTEA, 1984, pp. 138-140. 

înțeles și care au în plus nuanţe expresive, afective diferite: a trece în 
eternitate, a trece în neființă, a trece în lumea umbrelor, a trece în lumea ce- 
lor drepți, a închide ochii; a pune mâinile pe piept, a da ortul popii, a-și da 
“duhul, a-și da obstescul sfârșit etc. A a d Sg 
În frazeologia unei limbi, deci și a limbii române, există însă și 
grupuri de cuvinte care nu au valoare expresivă, ci una pur deno- 
tativă. De obicei, apariţia unor noi obiecte presupune și apariţia unor 
noi cuvinte care să le denumească. Creaţiile absolut noi, în sensul 
combinării unor sunete pentru a obține noi cuvinte, deși nu sunt ex- 
cluse din punct de vedere teoretic, sunt de fapt inexistente. În mod 
obișnuit, de la materialul lexical deja existent se formează derivate 
și compuse sau se recurge la împrumutarea unor- cuvinte din alte 
limbi. Mai există și posibilitatea ca un obiect nou apărut să nu fie 
denumit cu un singur cuvânt, creație internă sau împrumut, ci cu 
un grup de cuvinte. Substantivul creion, din fr. crayon, a denumit ini- 
țial în această limbă o bucată cilindrică de material mineral, de obi- 
cei creta, folosită pentru a face semne, pentru a scrie sau a desena, 
iar apoi instrumentul de scris făcut din lemn având un miez moale, 
de cele mai multe ori grafit, care lasă urme pe hârtie. Fabricarea şi 
răspândirea unor obiecte asemănătoare ca formă, dar cu utilizări di- 
ferite au dus și la apariția în diverse limbi, printre care și româna, a 
unor grupuri de cuvinte de felul: creion chimic, creion de tâmplărie, cre- 
ion dermatograf, creion electric, creion electronic, creion nazal, creion op- 
tic etc. Grupurile de cuvinte folosite într-o limbă ca echivalente func- 
tionale ale cuvintelor simple se numesc unități frazeologice sau 
frazeologisme şi constituie obiectul de cercetare al frazeologiei?. 


„ Tipuri de lucrări lexicografice și câteva principii | 


care stau la baza elaborării lor 


O lucrare lexicografică este formată dintr-o listă sau dintr-un cor- 


pus de cuvinte clasificate după anumite criterii, cel mai adesea după 


p 


criteriul practic al ordonării alfabetices, și însoțite de unele explica- 


l: 


1 Deoarece numeroși termeni tehnici și ştiinţifici sunt de fapt grupuri de cuvinte 
cu valoare unitară, frazeologia cercetează şi terminologiile diverselor domenii. Vezi 
Guy Rondeau, Introduction à la terminologie, ediţia a II-a, Editura Gaëtan Morin, 
Québec 1984. Cf. şi termenii românești referitori- la conceptul de „forță“ citați mai 
sus. . hi ; P i 


~ 8 Există și lucrări lexicografice în care cuvintele nu sunt aranjate alfabetic, ci în 


grupuri analogice referitoare la om, natură, societate etc. De exemplu, grupurile care 
se referă la om cuprind termeni care denumesc sentimente (bucurie, tristețe, dragoste; 

ţii de natură lingvistică. Tocmai natura lingvistică a explicațiilor face 
posibilă deosebirea lucrărilor propriu-zis lexicografice de alte lucrări 
asemănătoare, numite uneori în mod convenţional dicționare. De 
obicei, se face o distincţie între lucrările cu conţinut lexicografic și 
așa-numitele dicţionare nelingvistice, de scriitori, de curente sau de 
opere literare, de personaje etc., chiar dacă, și într-un caz, și în altul, 
avem a face cu o serie de cuvinte înregistrate și clasificate alfabetic. 

- Într-o lucrare lexicografică, sub cuvântul-titlu, care constituie o 
intrare i în dicţionarul respectiv. și ajută la găsirea rapidă a informa- 
țiilor căutate, se află o definiție, mai largă sau mai restrânsă, în func- 
ție de specificul lucrării respective. Definiţia lexicografică se referă, 
cel mai adesea, la sensul cuvântului înregistrat”, dar poate avea în 
vedere și alte aspecte care țin de etimologie, de întrebuințarea gra- 
maticală sau în exclusivitate de forma sau formele pe care trebuie 
să le utilizeze vorbitorii în conformitate cu normele limbii literare. 
În funcţie de conţinutul lor, de natura explicațiilor date cuvintelor 
înregistrate, se pot deosebi următoarele tipuri de lucrări lexicogra- 
fice: glosarul, dicționarul și enciclopedia.. 

„ Glosarul este o te o lucrare lexicografică, de regulă « de: mici Sioi AE 
care urmăreşte să explice sensurile anumitor cuvinte dintr-un text, 


de care este astfel dependentă. Textele vechi, din Evul Mediu, scri- 
< ————————— 
se în latină, greacă, slavonă etc., precum și traducerile acestora cu- 


rapa re a m 


prindeau numeroase „cuvinte c care erau mai greu í de înţeles pentru 
eventualii cititori şi era nevoie de anumite explicaţii sau comentarii 
pentru a le lămuri sensul. Deasupra cuvântului care trebuia expli- 
cati) sau la marginea rândului în care acesta era cuprins, se scriau glo- 
se, ad se, adică termeni lexicali s sinonimi mult mai cunoscuți și mai răspân- 


dușmănie etc.), însușiri intelectuale (inteligență, prostie etc.), calități volitive (dorință, 
fermitate, nehotărâre etc.), calităţi morale (moralitate, imoralitate, curaj etc.). Deoarece 
„majoritatea grupurilor analogice sunt înlănţuiri sinonimice, dicționarele analogice 
sunt într-un fel asemănătoare cu cele de sinonime (vezi DAS, pp. 6 - 7). Se poate 
face observaţia că în interiorul ae pb EPR analogic termenii înregistraţi sunt 
aranjaţi tot alfabetic. ` 

? Explicarea sensului unui cuvânt într-un ZIARE se îs cu ajutorul altor 
cuvinte, aparținând aceleiași limbi, ceea ce face ca definițiile să fie circulare, adică 
sensul unui cuvânt trimite la sensurile altor cuvinte. În dicționarele mai vechi, sensul 
cuvintelor înregistrate era explicat în limbile latină sau franceză, tocmai pentru a 
evita, într-un anumit fel, acest neajuns inerent oricărei lucrări lexicografice unilingve. 
Pentru problema definiţiei A ISOBIA ice, vezi BIDU-VRÂNCEANU şi FORĂSCU, 
1988, p.7-38. 

wh limba latină, glossa înseamnă glosă „explicația u unui cuvânt greu de înțeles”. 

diți sau chiar unele explicații mai largi, menite.să ușureze înțelege- 
rea exactă a textului. Cu timpul, aproximativ prin secolul al 
"XVI-lea, glosările au început să nu se mai facă direct pe text, ci în- 
tr-o listă separată de cuvinte, așezată la sfârșit, numită glosar (lat. glos- 
sarium), care cuprindea astfel cuvintele vechi sau mai puțin cunos- 
cute din textul sau lucrarea respectivă. Și astăzi operele artistice ale 
unor scriitori, de exemplu opera lui lon Creangă, unele lucrări ști- 
inţifice, ediţiile critice etc., trebuie să fie însoțite de glosare care cu- 
prind, după caz, termeni populari, regionali, științifici, speciali etc. . 
Se mai pot întocmi glosare care înregistrează cuvinte regionale, spe- 

cifice unui anumit grai, așa-numitele glosare regionale, lucrări de sine 

stătătoare, care nu depind de un text anume, folosite ca instrumen- 
te de lucru în dialectologie, disciplină lingvistică având ca obiect de 

cercetare variantele sau ramificațiile teritoriale ale unei limbi. 

Dictionarele sau lexicoanele sunt lucrări lexicografice mult mai mari 
decât glosarele și au ca scop înregistrarea ș și explicarea cuvintelor din 
- punctul de vedere al formei și al sensului nu numai dintr-un text sau 
dintr-o lucrare, ci dintr-o limbă privită î în ansamblul ei, în manifes- 
tările sale orale și scrise din trecut și din prezent. După conţinut și 
după principiile care stau la baza elaborării lor, se pot deosebi dic- 
ționare generale și dicționare speciale. Dacă sunt luate în considerare | 
limbile î în care sunt redactate, se pot distinge dicționare. 
dactate într-o singură limbă, și dicționare poliglote, care pun la dispo- 
ziţia celor care le utilizează echivalentele termenilor pa limba de bază 
în două sau mai multe limbi străine. ie: 

: Dictionarele generale au În vedere alb ieke cuvinte uzuale, care 
cunosc sau au cunoscut o răspândire relativ mare în limbă. Într-un 
dicționar general, termenii sunt grupaţi de regulă în ordine alfabeti- 
că, mai rar pe familii de cuvinte sau pe sfere semantice, deci după 
înțelesul lor. Explicaţiile care însoțesc cuvintele înregistrate într-un dic- 
ționar general se pot referi în exclusivitate la sensurile acestora, la scrie- 
rea, pronunţarea și categoria lor lexico-gramaticală sau la originea lor. 
Astfel, unele dicționare generale sunt doar explicative, adică lămu- 
resc sensurile cuvintelor înregistrate, altele sunt doar ortografice, or- 
toepice și morfologice, iar altele sunt doar etimologice. Cu toate că 
dicționarele generale se deosebesc; cel puţin din punct de vedere te- 

„„ oretic, după natura explicaţiilor pe care le dau cuvintelor înregistra- 
` te, în realitate se poate vorbi, în majoritatea cazurilor, de dicționare 
mixte. De exemplu, Dicţionarul limbii române literare contemporane 
(DLRLC) nu dă explicații etimologice, ci doar de natură semantică, 


LEXICOLOGIA, LEXICOGRAFIA ȘI DA ae ÎNRUDITE 17 


laic care adaugă însă și indicații gramaticale, ortografice și ortoepice. 
În schimb, Dicţionarul explicativ al limbii române (DEX) include și scur- 
te explicații etimologice, pe lângă cele semantice și gramaticale. Une- 
ori, pentru cuvintele care prezintă unele particularități de pronun- 
tare se dau și explicaţii ortoepice. Dicţionarul ortografic, ortoepic și 
morfologic al limbii române (DOOM), așa cum se observă din titlu, dă 
„cuvintelor înregistrate explicaţii complexe, de natură ortografică și 
ortoepică, dar și de natură morfologică, recomandând formele și va- 
riantele acceptate de normele limbii române literare. 

Numărul și felul cuvintelor înregistrate în dicționarele A a este, 
de asemenea, diferit de la o lucrare la alta. Se pot deosebi dicționare 
de uz curent, care își propun înregistrarea și explicarea cuvintelor mai 
răspândite î în perioada î în care lucrarea lexicografică respectivă este în- 
tocmită, și dicționare- tezaur; care cuprind, pe lângă termenii uzuali, și 
o serie de cuvinte care, prin raritatea și vechimea lor, au valoare deo- 
sebită. De obicei, dicționarele generale de uz curent cuprind 50 000 — 
60 000 de cuvinte și variante. În dicționarele-tezaur numărul cuvinte- 
lor și al'variantelor Dooria poate ajunge la 150 000 sau chiar ı mai 
multi. 

Dicţionarele generale nu înregistrează în exclusivitate cuvinte și 
variante ale acestora, ci și grupuri de cuvinte care au înţeles unitar 
și care au valoarea cuvintelor propriu-zise, așa-numitele unităţi fra- 
zeologice, cunoscute și sub denumirea de expresii și locuţiuni. În fe- 
lul acesta, numărul unităților lingvistice cu valoare lexicală (cuvinte 
și variante, precum și unități frazeologice) cuprinse într-un dicționar 
general este mult mai mare decât cel estimat chiar de autori care au 
în vedere doar cuvintele-titlu sau intrările din lucrarea respectivă. 

` Dictionarele speciale înregistrează și explică cuvintele grupate după 
criterii lingvistice referitoare la anumite tipuri de relații semantice (si- 
nonimie, omonimie, antonimie, paronimie), la vechimea acestora în 
limbă sau după criterii socio-profesionale care âu în vedere distribu- 
ţia unităților lexicale în diferite domenii de activitate. După conținut, 


1 Pentru istoria lexicografiei românești, precum și pentru o descriere a 
principalelor dicționare româneşti elaborate până în deceniul al șaptelea al secolului 
al XX-lea, vezi SECHE, 1969. Cea mai cuprinzătoare lucrare. lexicografică 
românească este dicționarul elaborat de Academia Română cu începere din 1913, 
cunoscut sub numele de Dicționarul Academiei, abreviat DA = Dicţionarul limbii române, 
București, 1913-1948, continuat de DLR = Dicționarul limbii române (DLR), serie nouă, 
Bucureşti, 1965. Se preconizează ca partea veche a acestui dicționar să fie refăcută 
după principii lexicografice moderne și completată. 

se pot deosebi dicționare de omonime, de antonime; de paronime, de 
neologisme sau de cuvinte recente, de argou și jargon, dicționare de 
. termeni tehnici și științifici. Tot în categoria dicționarelor speciale i in- 
tră şi dicționarele frazeologice, care se ocupă cu înregistrarea și ex- 
plicarea expresiilor și locuţiunilor sau a unităților frazeologice. : 

-Enciclopediile sunt lucrări de dimensiuni impresionante, unele din- 
tre ele fiind elaborate în numeroase volume, care tratează despre toate 
cunoștințele umane, clasificate alfabetic sau pe domenii de activitate. 
Într-o enciclopedie, nu se urmărește descrierea sau explicarea sensuri- 
lor termenilor înregistrați, ci prezentarea pe scurt a nivelului la care a 
ajuns cunoașterea umană într-un anumit domeniu: știință; artă, litera- 
tură etc.12. Unele dicționare generale au caracter enciclopedic, deoare- 
ce includ fie separat, fie chiar în dicționarul propriu-zis, informații și 
explicații din domenii diverse — istorie, geografie, literatură, artă, ști- 
ință —, nume de personalități politice, științifice, artistice etc. Pentru a 
ușura înţelegerea explicaţiilor date, se mai pot folosi ilustraţii, planșe, 
tabele, reproduceri fotografice etc., ceea ce face ca un asemenea dicțio- 
nar să aibă un caracter complex. 

Elaborarea oricărei lucrări lexicografice, indiferent de dimensiuni 
și de conţinut, trebuie să aibă la bază anumite principii științifice, care 
sunt de obicei cuprinse în expunerea de motive, o introducere în care- 
autorii prezintă pe scurt sau mai pe larg concepția și metodele pe 
care le-au utilizat în adunarea, clasificarea și explicarea materialu- 
lui lexical. Se mai dau și unele lămuriri în legătură cu modul de fo- 
losire a dicționarului, cum trebuie căutat un cuvânt, care este ordi- 
nea sensurilor cu care cuvântul figurează în dicționar etc. Uneori, în 
introducere se prezintă studii științifice sau statistici întocmite chiar 
pe baza materialului. cuprins în dicționar. - 

Pentru ca un cuvânt să poată fi inclus într-un dicționar, este ne- 
voie de atestarea sa în limbă, adică trebuie să existe dovezi despre 
folosirea sa ca unitate lexicală distinctă, fie și pentru o scurtă perioa- 
dă de timp. În funcţie de tipul de dicționar, general sau special, se 
stabilește o bibliografie, un număr de lucrări sau de texte pe care au- 
torul sau autorii trebuie să le aibă în vedere în activitatea de aduna- 
re a materialului lexical. Se trece apoi la operația numită despuierea tex- 
telor, adică extragerea cuvintelor din textele consultate și înregistrarea 
sensurilor, eventual și a formelor gramaticale, cu care sunt folosite. Une- 


12 Cuvântul latinesc savant enci yclopædia î însemna, în secolul al XVI-lea, sedu- 
cație care cuprinde tot ciclul cunoașterii umane” 

le dicționare dau și exemple pentru folosirea cu un anumit sens a cu- 
vintelor înregistrate. Aceste exemple pot fi citate din lucrările incluse 
în bibliografia dicționarului sau pot fi contexte create de autori... 

Nu toate cuvintele unei limbi sunt atestate în limba scrisă. De exem- 

plu, unele cuvinte populare, numeroși termeni argotici, unele crea- 
tii individuale ale limbii vorbite nu pot fi întâlnite în texte, ceea ce 
nu înseamnă că ele nu există în limbă. În acest caz, se poate folosi me- 
toda chestionarului. Se întocmește o listă de întrebări indirecte despre 
diferite obiecte, acțiuni, stări, însușiri, credințe, superstiții etc., fără a 
indica denumirea respectivă. La aceste chestionare, pot da răspun- 
suri persoane din diferite regiuni ale țării, persoane care practică anu- 
mite meserii sau care aparțin anumitor grupuri socio-profesionale, 
așa-numiții informatori. Răspunsurile sunt consemnate în scris de an- 
chetatori, persoanele care strâng materialul lingvistic specific limbii 
populare sau vorbite!3. În felul acesta, există în cele din urmă dova- 
da folosirii în limbă a unor cuvinte, chiar dacă acestea nu sunt ates- 
tate în texte. 

Tot în expunerea de motive a unui dicționar, trebuie să se preci- 
zeze dacă lucrarea respectivă are cu precădere caracter descriptiv sau 
normativ. Un dicționar descriptiv poate include cuvintele și varian- 
tele pe care normele limbii literare nu le acceptă. În schimb, un dic- 
ționar normativ trebuie să indice numai cuvintele și variantele ac- 
ceptate de limba literară, aspectul cel mai îngrijit, normat și cultivat 
al limbii. De exemplu, în DEX, sunt înregistrate variante de felul: co- 
rijent, dizident, dopotrivă, fericita, ferestrău, fierăstrău, grezie, magazio- 
ner, paleativ etc. pe care DOOM le omite, nu pentru că acestea nu exis- 
tă în limbă, ci pentru că acest dicționar are caracter normativ, indicând 
doar variantele pe care le acceptă limba română literară, de felul: acum 
/ acuma, cafeină / cofeină, carafă / garafă, cârdăşie / cărdășie, deseară / di- 
seară, despera / dispera etc. | 


"13 Metoda chestionarului a fost folosită mai întâi în geografia lingvistică pentru 
întocmirea atlaselor lingvistice, lucrări științifice sub forma unor hărţi din care se 
poate vedea răspândirea unor cuvinte, forme și variante pe teritoriul pe care se 
vorbește o limbă. Răspunsurile la întrebările din chestionar pot fi consemnate în 
scris direct de autorul acestuia sau indirect de alte persoane. Bogdan-Petriceicu 
Hasdeu a folosit metoda chestionarului indirect pentru a aduna materialul necesar 
elaborării dicționarului Etymologicum Magnum Romaniae. Dicționarul limbei istorice 
și poporane a românilor, lucrare din păcate neterminată, din care au apărut numai 
trei volume, între 1886 și 1893 (A-bărbat), precum și Introducere, în 1898. 

Dictionarele sunt lucrări care se consultă și care au nevoie de re- 
vizuiri și adăugiri periodice, deoarece se raportează la un domeniu 
al limbii în continuă și rapidă schimbare. Orice dicționar, oricât de 

„cuprinzător ar fi, este, în mod inevitabil, incomplet și, la un moment 
dat, chiar depășit de realitatea lingvistică. Dacă atestarea unui cu- 
vânt este sigură, nu același lucru se poate spune despre „dispariția“ 
sa din limbă. Uzul poate renunța definitiv sau pentru o vreme la fo- 
losirea unor cuvinte. Altfel spus, se poate vorbi în mod cert doar de- 
spre „nașterea“ unor cuvinte, nu și despre „moartea“ lor. Dicţiona- 
rele au meritul de a înregistra sistematic și periodic unitățile cu 
valoare lexicală ale unei limbi, privită în evoluția ei istorică și în to- 
talitatea manifestărilor ei socio-culturale. | 


Cuvântul — unitatea 
fundamentală a lexicului și a limbii 


Problemele definirii cuvântului 


Deși este o realitate care se impune de la sine, deoarece o limbă 
fără cuvinte nu se poate concepe, iar fiecare nivel al limbii se deli- 
mitează în funcţie de ceea ce reprezintă această realitate, cuvântul 
este o noțiune pentru care nu există o definiție lingvistică generală 
satisfăcătoare!. Cu toate acestea, cuvântul este unitatea fundamen- 
tală a limbii, implicit a lexicului, dar și a gândirii și a comunicării 
interumane. Dacă unele emoții, stări sufletești, sentimente, senzații 
etc. pot fi exprimate și prin semne, strigăte, gesturi, atitudini etc., 
gândirea capătă cu necesitate o formă lingvistică. Însușirea și utili- 
zarea cuvintelor din limba maternă sunt posibile pe măsură ce in- 
divizii speciei umane devin conștienți de sine și de realitatea încon- 
jurătoare: Învăţarea ulterioară a unei limbi străine este un proces 
deliberat, care nu mai are legătură cu maturizarea psiho-fizică a in- 
dividului. | 

Definirea cuvântului întâmpină unele dificultăţi care țin tocmai 
de natura complexă a acestei realități lingvistice universale. Dacă sū- 
netele vorbirii pot fi descrise în termeni relativ riguroși, având în 
vedere mișcările pe care le fac organele care compun așa-numitul 
aparat fonator, nu același lucru se poate face și în cazul cuvintelor. 
Orice cuvânt este descriptibil cu ajutorul altor cuvinte, ceea ce dă 
naștere unor definiţii circulare. De exemplu, cuvântul pe este o pre- 
“poziție, iar prin acest ultim termen se înțelege „partea de vorbire ne- 
flexibilă care exprimă raporturi sintactice de dependenţă între păr- 
acn; unei propoziții, legând două Dai de alo zijie diferite“. La 


! Referitor la această TEE SAUSSURE, 1998, p. 125, notează: „[.. .] cuvântul, 
în ciuda dificultății pe care o avem în a-l defini, este o unitate care se impune 
spiritului, ceva ce se află în centrul mecanismului limbii [...]”. 

"rândul său, conceptul de parte de vorbire este definit ca „o categorie 
de cuvinte grupate după sensul lor lexical fundamental și după ca- 
racteristicile morfologice și sintactice“, ceea ce trimite din nou la no- 
țiunea de cuvânt.. 

Trăsătura esenţială a oricărui cuvânt este autonomia, capacitatea 
de a fi scos dintr-un context — sau dintr-o combinaţie de cuvinte în 
care apare în mod constant? — și de a fi utilizat în alt context, fără 

a-și pierde valoarea sau semnificaţia inițială. Sunetele [a], [c], [1] nu 
au nici o valoare și nici nu pot fi considerate sunete articulate de vo- 
cea omenească dacă nu sunt raportate la contextele ac, al, ca, la, cal, 
lac. În schimb, acasă, cu, merg, metroul pot fi extrase din contextul merg 
acasă cu metroul, fără a-și pierde semnificația inițială, indiferent dacă 
aceasta este de natură lexicală, mai bine zis noțională, adică sensul 
trimite la anumite noțiuni, sau de natură logică, sensul exprimând 
un raport, O legătură între noțiuni etc. ` 

O altă caracteristică a cuvântului este relația de solidaritate din- 
tre forma și conținutul său. Forma cuvântului este manifestarea So- 
„noră a acestuia, un sunet sau o înșiruire de sunete, putând. avea și o 
reprezentare grafică, iar conținutul este ceea ce în mod obișnuit se nu- 
mește înțeles sau sens. Un sunet sau un grup de sunete care nu are 
„nici măcar un sens nu poate fi interpretat ca un cuvânt, iar sensul sau 
“sensurile care formează conţinutul, indiferent de natura lor, nu exis- 
tă decât în măsura în care sunt asociate cu anumite forme. Se vorbeș- 
„te în acest caz de dubla articulare a oricărei limbi naturale. Relaţia de 
solidaritate dintre. formă și conținut este specifică unităţilor lexicale, 


2 Vezi, în acest sens, constatarea pe care o face MEILLET, 1938, p.10: „Cuvântul 
-nu este decât o.parte a unor combinații constante: valoarea unui cuvânt într-un 
„asemenea ansamblu nu se explică prin sensul universal și general al cuvântului 
| respectiv, ci pp obișnuinţa pe care o avem de a-l vedea în anumite combinații“ 
(Le mot nest qu'une partie des combinaisons constantes: la valeur du mot dans un pareil 
ensemble ne s explique pas par le sens universel et général de ce mot, mais jis l'habitude ' 
qu'on a de le voir dans certaines combinaisons). tă 
3SAUVAGEOT, 1964, p. 11, distinge cuvinte pline sau cuvinte ale E oului: i 
general şi cuvinte vide sau cuvinte gramaticale. Primele pot exprima noţiuni, mai 
mult sau mai puţin clar delimitate, care se raportează la experienţa, percepțiile și 
“judecăţile omenești, iar cele din urmă ajută doar la asamblarea, coordonarea și 
clasarea conceptelor. Același autor face mai departe, la p. 12, observaţia că o distincție 
netă între cele două categorii nu există în realitate, deoarece este posibil ca unul și 
rs acelaşi cuvânt să fie utilizat când ca un cuvânt plin, « când ca un cuvânt yig (vezi 
cazul unor verbe auxiliare). ui 

elemente ale primei Sci, nu și fonemelor, elemente ale celei de 
a doua articulări, ar 

Aceste trăsături, nea Duis și iana de pie ERN dintre ims 
și conținut, par suficiente pentru a delimita elementele care aparțin: 
nivelului lexical al unei limbi și a da o definiție coerentă și satisfă- 
cătoare noțiunii de cuvânt sau de unitate lexicală. În orice limbă, au- 
tonomia unităților lexicale este circumscrisă unei anumite tradiţii, iar 
natura formei. și a conținutului este diferită de la o limbă la alta. 
Așa-numitul cuvânt izolat este, de fapt, o convenţie care se impune: 
în fiecare limbă potrivit unei tradiţii specifice, după anumite reguli 
sau norme variabile, uneori deosebit de inconsecvente, aberante chiar, 
și pe care orice demers raţionalist pare incapabil să le descrie co- 
erent și satisfăcător în totalitatea lor. În acest sens, poate fi citată ur-, 
mătoarea opinie a lui Aurelian Sauvageot : „[...] cuvântul izolat este 
produsul unei convenţii care se impune în fiecare limbă după reguli 
variabile cărora subiectul vorbitor se conformează treptat. Limbile 
se deosebesc unele de altele î în măsura în care regulile:care definesc 
cuvântul izolat nu se aplică în mod universal“4. 

Cuvântul a mai fost definit și din perspectiva teoriei semnelor, a a se- 
miologiei sau a semioticii. S-a pornit de la ideea că orice cuvânt, în vir- 
tutea laturii sale materiale, poate fi considerat „un obiect“ care serveș- 
te la transmiterea unei anumite idei despre realitate, așa cum un obiect 
propriu-zis are, într-o anumită colectivitate, o anumită semnificaţie. Deci 
cuvântul ar fi un semn, la fel ca alte semne pe care indivizii unei co- 
lectivităţi sunt capabili să le descifreze și să le utilizeze pentru a comu- 
nica idei. În realitate, cuvântul, conceput ca unitatea fundamentală a 
limbii, nu întrunește în exclusivitate caracteristicile semnului lingvis- 
tic minimal, definit ca „o tranșă de sonoritate care este — excluzând 
ceea ce precedă și ceea ce urmează în lanţul vorbit — semnificantul 
unui anumit concept“6. Cuvântul, cu unele excepții, așa-numitele cu- 


4...) le mot isolé est le produit d'une convention qui s'impose dans chaque langue selon 
des règles variables dont le sujet parlant acquiert peu à peu l'observance. Les langues different 
les unes des autres au point que les règles qui définissent le mot isolé ne s faie i 
universellement, ibid., pp. 16 şi urm. j 

3 DUMISTRĂCEL, 2001, pp. 147 și'urm,, amintește asemenea pă ESj 
analfabete, dar în spiritul sistemului de informare strict semiotică de cea mai modernă 
factură [...]”, care se referă la diferite interdicții: bățul pus înaintea ușii, nuiaua din: 
poarta casei miresei, priponirea ciuturei unei fântânii, crengile de pEr sau parii - 
în vârful cărora se împletesc spice etc. 

6 SAUSSURE, 1998, p. 120. 


24 | ©.. . ELEMENTE DE LEXICOLOGIE 


vinte monofohematice, presupune asocierea sau sintagma de morfe-. 
- me? cu valori diferite, lexicale și/sau gramaticale. Chiar dacă se poa-: 
te afirma că în cazul cuvântului avem a face cu un semn lingvistic ar- 
ticulat, adică rezultat din combinarea sau asocierea altor semne de 
complexitate mai mică8, limitele sale — deci răspunsul la întrebarea 
unde începe și unde se termină cuvântul — sunt determinate de o anu- 
mită tradiţie acceptată și însușită ca atare de vorbitori (de exemplu, un 
caiet și caietul, unde un și -ul aparțin, din punct de vedere teoretic, ace- 
'leiaşi clase lexico-gramaticale a articolului). - iffi 7 
În locul termenului tradițional de cuvânt, se mai utilizează în lin- 
gvistica modernă termenii lexem (format după modelul fonem, mor- 
fem) şi lexie. Lexemele sunt morfeme a căror semnificație este lexi- | 
cală, și nu gramaticală, iar prin lexii se înțeleg diferite tipuri de 
cuvinte, simple și compuse, sau chiar expresii frazeologice, ceea ce 
complică inutil terminologia, fără un folos prea mare pentru defini- 
rea cuvântului”. Mult mai potrivită este denumirea de unitate lexi- 
cală, deoarece se referă, de cele mai multe ori, la un ansamblu de ele- 
mente dotate cu semnificaţie, fie ele și diferite ca valoare. 
Chiar dacă o definiţie satisfăcătoare este greu de dat, deoarece avem. 
a face cu o realitate complexă, prin cuvânt se înțelege un grup de 
sunete, uneori un singur sunet, care prin tradiție este considerat (re- 
cunoscut și utilizat) ca unitate autonomă a limbii, asociat în mod con- 
stant şi solidar cu un sens sau cu un complex de sensuri și căruia i 
se subordonează un număr de variante și de forme ca urmare a fo- 
losirii sale în conformitate cu normele gramaticale caracteristice lim- 
bii respective. | EU iN ini 


7 „[...] putem da numele de morfem unui semn lingvistic minimal, adică unui 
semn care nu rezultă din articularea [combinarea sau asocierea — nota L.G.] altor ; 
semne“, VASILIU, 1992, p.27. . 

8 MARTINET, 1966, p. 51, propune chiar înlocuirea, în practica lingvistică, a 
termenului cuvânt, destul de ambiguu, cu cel de sintagmă, prin care înţelege „orice 
grup de mai multe semne minimale“. | eath; Br; 

„9 POTTIER, 1966, p. 62, distinge în limba franceză următoarele tipuri de lexii 
(fr. lexie): lexii simple, chaise, cheval, salut, bonjour, lexii compuse sau cuvinte compuse, 
chat-huant, bonne nuit, chemise de nuit, lexii complexe, en mettre la main au feu, ne faire 
ni une, ni deux. Se poate vedea că numai tradiția a decis ca la un moment dat 
fr. bonjour să fie o lexie simplă, adică un cuvânt simplu, iar fr. bonne nuit, o lexie 
compusă, adică un cuvânt compus. | PA | 

10 Această definiţie a cuvântului care se referă, în principal, la relația de 
solidaritate dintre formă şi conţinut, la autonomia și la utilizarea gramaticală a 

Organizarea cuvântului , 


Cuvântul are un anumit mod de organizare în planul formei și 
al conținutului, determinat de specificul fiecărei limbi în parte. În pla- 
nul formei, se poate vorbi de organizarea fonematică și morfemati- 
că, iar în planul conţinutului, de organizarea semantică a cuvântu- 
lui. Pentru a putea descrie felul în care este organizat cuvântul, este 
necesară delimitarea după anumite criterii a elementelor minimale 
care îl alcătuiesc sub aspectul formei și al conținutului. 

Analiza fonematică a cuvintelor limbii române are în vedere in- 
ventarul de foneme, sau de sunete-tip, care pot realiza singure sau 
în combinaţii unități supraordonate cu valoare lexicală. De altfel, in- 
ventarul de foneme, sau sistemul fonologic, al limbii române nu poa- 
te fi descris decât prin analiza a ceea ce prin tradiție numim cuvin- 
te în această limbă. De exemplu, /b/ şi /p/ sunt interpretabile ca 
foneme, deci ca unități de expresie distincte, atâta timp cât se poa- 
te dovedi existenţa în limba română a unor cuvinte diferite ca sens, 
de felul: bară/pară; bat/pat; bot/pot etc. Cu excepția unităților lexicale 
monofonematice, reprezentate deci de un singur fonem, relativ pu- 
ține în română, cuvintele polifonematice pot fi descompuse sau seg- 
mentate în elemente de expresie subordonate. Cuvântul mână, cu sen- 
sul de „fiecare dintre cele două membre superioare ale corpului 
omenesc“, este alcătuit din fonemele /m/, /â/ , /n/, [ă/, grupate 
în două silabe [mâ] - [nă], elemente de expresie care, considerate se- 
parat, nu au semnificaţie și nici autonomie. 

„Analiza morfematică are ca scop descrierea și inventarierea uni-. 
tăţilor minimale dotate cu conţinut din alcătuirea cuvintelor. Dacă 
se ia în considerare faptul că în română cuvântul mână, cu sensul 
amintit mai sus, este reprezentat de un ansamblu autonom de for- 
me, mână, mâna, mâini, mâinii, mâinile, mâinilor, atunci se poate face 
o segmentare de felul: mân-, mâin-, elemente de expresie purtătoare 
ale sensului noțional sau lexical „mână“ și -a, -i, -le, -lor, elemente 
de expresie care nu au sens noțional, dar a căror substituire ajută la 


oricărei unităţi lexicale, departe de a fi acceptată fără rezerve, a fost avută în vedere 
atât de învățații antici, cât şi de cei moderni. ROBINS, 2003, pp. 48-49, constată 
asemănări izbitoare între definiţia dată cuvântului de Antoine Meillet, „asocierea 
unui anumit sens cu un anumit grup de sunete care să poată îndeplini o funcție 
gramaticală“, şi cea dată de Aristotel, „componentă a propoziției [...] care are un 
înţeles propriu, dar nu mai poate fi împărţit în unităţi de înţeles mai mici”. 

exprimarea unor opoziții gramaticale, definit/nedefinit, singu- 
lar/plural, nominativ, acuzativ / genitiv, dativ. Se consideră că ase- 
menea elemente de expresie au sens gramatical sau valoare grama- 
ticală. Deci, de regulă, în alcătuirea cuvântului intră elemente de 
expresie a căror valoare diferă în funcție de criteriile care sunt avu- 
te în vedere în realizarea unui anume tip de analiză sau de segmen- 
tare: unități minimale fără conţinut, fonemele, și unităţi minimale do- 
tate cu semnificație sau cu conţinut lexical ori gramatical, numite 
morfeme”. ma 1! „e jan Eau i 207 RO DER) APE ali yis: 
Chiar dacă limitele în care o înșiruire de elemente minimale de 
expresie poate fi încadrată în categoria cuvintelor sunt, nu de puţi- 
ne ori, nesigure, noțiunea de cuvânt presupune, cel puţin în ceea ce 
privește limba română, un element central de expresie, mai puțin su- 
pus alterărilor și substituirii elementelor minimale componente, și, 
eventual, alte unități care gravitează în jurul acestuia și care. îi com- 
plinesc sau îi modifică, după caz, înțelesul sau valoarea gramatica- 
lä. Pentru a denumi acest element de expresie esenţial se utilizează 
termenul rădăcină sau morfem-rădăcină, iar pentru celelalte elemen- 
te care se adaugă se întrebuințează denumirea de afix sau de mor- 
fem afixal, lexical, gramatical sau lexico-gramatical, în funcţie de va- 
loarea sa. Din categoria afixelor sau a morfemelor afixale, fac parte 
prefixele și sufixele derivative (în-, din înmâna, -uță, din mânuță), su- 
fixele gramaticale (-ez, din înmânez, -se-, din înmânaseră) și desinen- 


„1! Chiar dacă morfemul este considerat o unitate minimală dotată cu semnificaţie, . 
părerile lingviștilor în legătură cu acest termen sunt destul de diferite. Unii consideră 
morfemul unitatea de bază a lexicului, alţii, o unitate din planul conţinutului, iar 
alţii sunt de părere că morfemele trebuie să exprime doar categorii gramaticale, 
persoână, număr, timp etc., spre deosebire de semanteme, care se referă la sensul 
lexical (vezi IONESCU, 2001, p. 138). MARTINET, 1966, pp. 52 şi urm,, utilizează 
„termenul monem, de provenienţă engleză, pentru a denumi orice element minimal 
„de expresie dotat cu semnificaţie. În funcţie de valoarea lor, acestea pot fi moneme 
lexicale sau lexeme şi moneme gramaticale sau morfeme. La rândul său, termenul lexem |. 
poate denumi un 'norfem lexical liber, atunci când rădăcina formează singură o 
unitate lexicală, sau un morfem legat, atunci când rădăcina trebuie să primească în - 
mod necesar unele afixe. Pentru a denumi variantele pe care le poate avea rădăcina 
în flexiune, se folosește denumirea de radical, iar pentru rădăcina la care s-au adăugat 
_afixe și care constituie astfel un element constant în derivare sau flexiune se utilizează 
„termenul de temă lexicală sau gramaticală. Prin radical, se înţelege uneori rădăcina 
unui cuvânt, atunci când acesta nu este derivat, sau tema lexicală, atunci când avem 
a face cu un cuvânt derivat alcătuit din rădăcină și unele afixe lexicale. Pentru detalii, 
vezi ȘERBAN și EVSEEV, 1978, pp. 100-105, HRISTEA, 1984, pp- 69 și urm. 

tele (-i, din înmânezi, -m, din înmânăm). Se disting, pe de o parte, afi- 
xe lexicale, prefixele și sufixele derivative cu ajutorul cărora se for- 
mează noi unităţi lexicale de la un cuvânt de bază, iar, pe de altă par- 
te, afixe gramaticale, sufixele gramaticale și desinențele, care ajută 
la exprimarea categoriilor gramaticale specifice fiecărui cuvânt în par- 
te, genul și numărul pentru substantive și adjective, modul, timpul 
și persoana pentru verbe etc. Ambele categorii de afixe au aceeași 
„capacitate de a modifica valoarea inițială a elementului de expresie 
de bază. Deosebirea constă în ceea ce se obține cu ajutorul lor: afi- 
xele de tip lexical sunt implicate în procedeele de formare a unor uni- 
tăţi lexicale distincte, iar afixele de tip gramatical dau naștere unor 
forme flexionare care se subordonează unității lexicale de bază și care 
nu sunt altceva decât diferitele forme de manifestare ale acesteia în 
cadrul procesului de comunicare, determinate cu necesitate de struc- 
"tura gramaticală a limbii. Unele sufixe au o valoare dublă, lexicală 
"și gramaticală în același timp, deoarece dau naștere unor noi cuvin- 
te, dar indică și diferite aspecte gramaticale. Sufixele -că și -iță din 
'țărancă, morăriță formează derivate de la țăran, respectiv morar, dar 
indică în același timp și categoria genului??. | 
„ Cuvaloare de afixe gramaticale, descriptibile însă în termenii unor 
clase lexico- -gramaticale sau ale unor părți de vorbire, se mai utili- 
zează în română și unele cuvinte semiindependente, de tipul artico- 
lului hotărât (-a, í din mâna, cf. o mână), al verbelor auxiliare care aju- 
tă la formarea unor moduri și timpuri compuse (am, din am înmânat), 
al articolelor posesiv-genitival s sau demonstrativ-adjectival (ale, din 
“ale mâinii, cea, din mâna cea ...). În aceste cazuri, limitele formale ale 
cuvântului sunt impuse și acceptate prin tradiţie, deși ele nu cores- 
pund unei analize sau segmentări exclusiv de natură lexicală sau mor- 
fematică!?. | 
Deși este unitatea de bază a lexicului, în majoritatea ae Ah cu- 
vântul nu éste alcătuit în exclusivitate din elemente cu valoare lexi- 
cală, ci din elemente diferite ca valoare și semnificație. Structura fo- 
nematică și morfematică a cuvântului este strâns legată de organizarea 


ij 


» 12 Vezi precizările care se fac în GLRI, pp- 27-34, în legatu cu valoarea acestor 
„sufixe. 

13 ZUGUN, 1983, p. 68, este de părere că pa flexionare ca am vizitat sau ale 
lumilor trebuie scrise amvizitat, respectiv alelumilor, deoarece numai împreună 
constituie unități gramaticale și lexicale distincte. Este evident însă că tradiția 
scrisului în limba română nu se întemeiază în exclusivitate pe criterii morfematice. 

limbii respective ca ansamblu de reguli și de norme referitoare la fo- 


losirea unui material lingvistic constituit prin tradiție de-a lungul tim- 


“-pului și în cadrul unei anumite colectivități determinate socio-cul- 
tural. Chiar dacă tradiţia oferă un anumit inventar sigur de unități 
lexicale, problema segmentării cuvântului ca parte autonomă a lan- 
tului vorbirii rămâne deschisă unor interpretări teoretice diverse“. 

În descrierea organizării semantice a cuvântului, se poate ține sea- 
ma, pe de o parte, de importanţa sensurilor în comunicare, de regu- 
lă în perioada actuală, și, pe de altă parte, de natura acestora, de fe- 
lul în care sensurile au apărut ca urmare a unor modalități sau 
mecanisme de producere. Pot fi avute în vedere și alte criterii, cum 

ar fi evoluţia sensurilor în timp, răspândirea acestora în anumite zone 

j geografice sau folosirea lor în anumite niveluri ale Hmbii sau în anu- 

| mite contexte. 

= „Orice cuvânt are cel puțin un sens altfel spus orice cuvânt, con- 

| ` siderat ca ansamblu autonom de forme și variante impus prin tra- 
diție unei colectivități în care se vorbeşte aceeași limbă, numește, de- 
numește sau desemnează ceva. Între cuvânt și ceea ce desemnează 
acesta, așa-numitul semnif semnificat t sau designatum, nu există o legătu- 
„ră naturală sau o relație motivată cauzal, ci una arbitrară. Un cuvânt 
“are un sens sau un ansamblu de sensuri într-o anumită limbă în mod 


relația de denotaţie respectivă, nici momentul în care această relație 
s-a instituit și a devenit funcțională. Cuvântul are un caracter con- 
venţional nu numai în ceea ce priveşte limitele sale formale și auto- 
nomia sa, ci și în ceea ce privește sensul sau sensurile cu care este 
utilizat la un moment dat într-o limbă dată! 


14 Pentru două definiţii ale cuvântului („mulţimea de forme care constituie o 
"paradigmă flexionară“ 'și „sintagmă morfematică alcătuită din cel mult două 
morfeme iri Rengentei și implicaţiile teoretice ale acestora, vegi IONESCU, 2001, 
pp. 139-142.. 
15 Problema raportului semn-designatum i i-a preocupat mai ales pe filozofi încă 
din Antichitate. Pe de o parte, s-a susținut ideea că, la origine, cuvintele au fost 
create după natura lucrurilor pe care oamenii le-au putut percepe sau intui, i lar, pe 
de altă parte, s-a considerat că este vorba despre o înțelegere între vorbitori în ceea 
ce privește folosirea în comun a unor denumiri. S-a mai emis și părerea că la origine 
cuvintele au fost strâns legate de însușirile obiectelor denumite, ca apoi această 
legătură să fie înlocuită treptat cu o înțelegere între vorbitori. Astăzi, este acceptată 
"ideea că orice limbă „alcătuieşte un sistem natural de semne, adică un sistem care 
„nu se bazează pe convenţii explicite“, VASILIU, 1992, p. 25 (convenţii explicite = 
sisteme de semne artificiale care sunt construite de cineva la un moment dat). 


necesar, fără a se putea stabili însă nici cauzele care au determinat 

Dacă este luată în considerare importanţa sensului în limbă la un 
moment dat, în cazul cuvintelor polisemantice se poate deosebi cel 
puţin un sens principal, opus unuia sau mai multor sensuri secundare. 
Unele cuvinte au o structură semantică simplă, unui sens princi- 
pal subordonându-i-se unul sau mai multe sensuri secundare. Sub- 
stantivul pieptene. are următoarele sensuri::1. „obiect de toaletă 
confecționat din os, din metal, din materiale plastice etc., cu dinți mă- 
runţi, care servește la pieptănat părul sau pe care femeile îl poartă 
în păr ca podoabă“; 2. „unealtă cu dinți metalici, folosită în indus- 
tria casnică la pieptănatul fibrelor textile“; 3. „nume dat mai multor . 
obiecte, unelte sau părți componente ale acestora, care seamănă, ca 
formă sau ca întrebuințare, cu un pieptene“. | | 
Alte cuvinte au o structură semantică mai complexă, deoarece au 
două sau chiar mai multe sensuri principale, cărora li se subordo- 
nează alte sensuri, secundare. Substantivul parchet are, de exemplu, 
trei sensuri principale și alte sensuri, secundare, subordonate aces- 
tora: I. a. „pardoseală executată prin îmbinarea între ele (în formă 
de desene geometrice) a unor piese din lemn tare (stejar, fag etc.) pre- 
lucrate special“; b. „fiecare dintre piesele de lemn (înguste și scur- 
te) folosite la executarea acestui tip de pardoseală“; II. „fiecare din- 
tre suprafeţele în care este împărțită o pădure în vederea exploatării 
ei raționale“; III. a. „instituţie judiciară cu atribuia de a exercita ac- 
țiunea penală și de a susține acuzarea la judecarea proceselor pena- 
le”; b. „membrii acestei instituţii“; c. „localul în care funcționează 
această instituţie”. Ţinând seama că în franceză, de unde a fost îm- 
prumutat în română, parquet, un derivat de la parc „îngrăditură“, a 
însemnat cândva și o parte a sălii sau a curții de justiție, separată sau 
delimitată printr-o bară, în care stăteau judecătorii sau avocații 
(cf. mod. bară, barou), legătura dintre sensurile amintite se poate 
explica ușor. l q 
Dacă este avut în vedere faptul că sensurile unui cuvânt sunt în- 
rudite între ele, atunci se poate distinge un sens de bază, primar sau 
etimologic, și unul sau mai multe sensuri derivate, care s-au desprins 
din primul. Este posibil ca sensul de bază să fie, în același timp, și 
*sensul principal, iar cele derivate să fie sensuri secundare. Substan- 
d tivul banană are următoarele sensuri: 1..,„fruct de banan, având cu- 
| loare galbenă, formă lunguiaţă, miez făinos, zaharos și aromat”; 
2. „piesă de contact electric formată dintr-un mic cilindru metalic în- 
velit pe jumătate în ebonită, care se montează la capătul unei con- 
ucte de curent“. De la primul sens, care este de bază și principal, 

s-a format, prin analogie, datorită unor asemănări formale între ca- 
tegoriile de obiecte respective, și prin elipsă (s-a spus iniţial fișă-ba- 
nană, după fr. fiche-bananne), sensul al doilea, care este derivat și se- 
cundarI6. LE Pr pi v Si 
„„ Acest raport se poate schimba la un moment dat. Sensul de bază, 
din cauza pierderii importanței sale în comunicare, încetează să mai 
fie şi sensul principal, locul său fiind luat de unul dintre sensurile 
derivate. Pentru vorbitorii limbii române de astăzi, sensul principal 
al cuvântului crainic este „persoană care citește informaţiile, comu- 
nicările, știrile oficiale etc., anunță programul etc. la o stație de ra- 
dio, de televiziune sau la o manifestaţie; spicher“, sensul de bază, 
„primar sau etimologic „persoană care anunţă mulțimii poruncile su- 
veranului sau ale autorităţilor; vestitor“” fiind învechit, deci secun- 
dar din punctul de vedere al importanţei sale în comunicare. Și sen- 
sul de bază al substantivului taraf „gașcă, clică; grupare, partid“ este 
astăzi secundar, din cauza faptului că a devenit învechit, sensul prin- 
cipal fiind „mică formație de lăutari care cântă muzică populară”; 
„ deși acesta a fost cândva secundar. i ți | TE 
„Ţinând seama de natura sensului, se poate face o deosebire între 
sensul denotativ, invariabil și nonsubiectiv, ceea ce denumește în mod 
obișnuit un cuvânt, și sensul conotativ, particular, afectiv sau expre- 
siv, care se adaugă primului tip de sens. Sensurile conotative apar - 
atunci când se produc anumite abateri, de obicei de natură subiec- 
„tivă, de la denotatie. În română, substantivul manechin denumește: 
1. „figură de lemn, de ceară, de material plastic etc., care înfățișea- 
ză corpul omenesc sau o parte a lui și este folosită ca model în pic- 
tură sau sculptură, ca suport pentru a proba sau a expune o haină; 
2. „persoană angajată de un (mare) atelier de croitorie, de o casă de 
mode etc. pentru a îmbrăca diverse obiecte vestimentare, cu scopul 
de a le prezenta public“. Când acest cuvânt este folosit pentru a face . 
„referire la „o persoană care execută servil și mecanic ceea ce i se cere; 
om lipsit de personalitate, ușor de condus și influențabil“, avem a 
face cu un sens conotativ, apărut în urma unei asemănări subiecti- 
„Ve, motivată și de o anumită atitudine, pe care o stabilesc vorbitorii 
„la un moment dat între ceea ce denumește cuvântul manechin în mod 
„obișnuit și comportamentul-anumitor persoane: X se comportă ca un 


r E 
apă i1 În franceză, acest cuvânt mai are și sensul familiar și secundar, inexistent în 
„română, de „medalie militară”. .. aj al i | 

manechin (deoarece face exact ceea ce îi spun alţii să facă sau este con- 
dus cu ușurință de alţii) = X este un manechin (despre persoana X) = 
un manechin „om lipsit de personalitate“ (despre toate persoanele care 
se comportă ca un manechin). Dacă denotaţia este neutră din punc- 
tul de vedere al expresivității, în schimb conotaţia poate fi deprecia- 
_tivă sau meliorativă, în funcție de atitudinea subiectivă:a vorbitori- 
lor. Sensurile denotative ale substantivelor viperă și înger sunt „specie 
de șerpi veninoși“; respectiv „fiinţă spirituală care face legătura în- 
tre Dumnezeu și om, transmițând poruncile divine”. Sensurile cono- 
tative ale acestor substantive sunt „femeie cu comportament perfid 
și periculos” „respectiv „fiinţă perfectă“. În primul caz, conotaţia este 
depreciativă, iar în al doilea caz este meliorativă. 

Foarte multe cuvinte pot fi folosite atât în sens propriu, sau literal, 
sens considerat din punct de vedere logic sau istoric anterior altui 
sau altor sensuri, cât și în sens figurat, ceea ce presupune un trans- 
fer semantic realizat printr-o figură de stil (metaforă, metonimie, si- 
necdocă). Dacă sensul figurat este acceptat de uz și se generalizează, 
acesta poate fi considerat conotativ, chiar dacă așa-zisa figură de stil 
s-a tocit și motivaţia inițială s-a estompat!/. De exemplu, sensul „în- 
năditură a unei plase“ al substantivului ochi este la fel de comun cu 
sensul „organ al vederii“. Lexicalizarea sau gramaticalizarea tropi- 
lor determină numeroase schimbări sau evoluţii semantice. 

Alte tipuri de sens pot fi puse în evidență dacă se iau în conside- 
rare răspândirea geografică și socio-profesională, vechimea în lim- 
bă, precum și frecvenţa utilizării lor. Unele sensuri sunt regionale sau 
numai populare. Sensul general al cuvântului mălai este „făină de 
porumb“, dar în unele regiuni se folosește și cu sensurile: „porumb; 
boabe de porumb“, „mei; boabe de mei“, „plantă erbacee din care 
se confecționează măturile”. Oală înseamnă regional și „țiglă, olan”. 
Substantivul învelitoare are în limba română populară sensurile „pla- 
pumă, cuvertură“ și chiar „față de masă“, iar atac înseamnă „apo- 
plexie“ și chiar „tuberculoză pulmonară“. Alte sensuri sunt învechi- 
te. Ordonanţă a însemnat cândva și „reţetă medicală“, iar legătură a 
avut și sensul „acord, înţelegere, convenţie“. Este posibil ca unele sen- 
suri învechite să fie în același timp și regionale sau populare. Moș 


"1 Conotaţia este interpretată şi ca orice schimbare a denumirii: „E de ajuns pe 
de altă parte ca unui obiect să i se dea alt nume prin analogie ca să avem o conotaţie, 
respectiv un sens conotativ“, COTEANU şi colab., 1985, p. 46. 

are în unele regiuni ale ţării și sensul învechit de „bunic“, iar îndrep- 
tare este folosit în limba populară cu sensul, de asemenea învechit, 
de „dreptate, îndreptăţire“ h 

“Numeroase cuvinte se întrebuințează în anumite doihenii SO- 
cio-profesionale cu sensuri speciale, caracteristice domeniului de ac- 
tivitate respectiv. În matematică, substantivul necunoscută înseamnă 
- „mărime a cărei valoare nu este cunoscută Și care trebuie aflată pe . 
baza datelor problemei sau exerciţiului“, în geologie orizont are sen- 
sul de „strat distinct din formaţia unui sol, care prezintă caracteris- 
ticile condiţiilor climatologice în care s-a format acel sol“, în medi- 
cină manevră are înţelesul de „totalitatea mișcărilor executate, după 
un plan dinainte stabilit, în cursul unei intervenţii chirurgicale“ etc. 

“Dacă unele sensuri sunt frecvent utilizate, în schimb altele sunt 
rare, chiar ocazionale. De exemplu, verbul așeza se folosește rar cu 
sensul de „a înfățișa un lucru într-o anumită lumină“, e se 
întrebuințează, de asemenea, rar cu sensul de „minte, rațiune“, i 
patină cu sensul de „sc “. Sensurile folosite cu precădere î în Erbi 
rea oamenilor culți sunt livrești, iar cele utilizate în creatiile artisti- 
ce literare sunt poetice. Stindard are în mod obișnuit sensul de „steag, 
drapel“, dar și pe cel de „simbol de luptă, de înfrățire“, care este li- 
vresc. Substantivul mreajă „plasă de prins pește; cursă; pânză de pă- 
ianjen“ capătă în opera artistică a lui Mihai Eminescu sensul poetic 
de „lumină difuză care învăluie un obiect sau un corp“. 

În funcţie de contextul în care este folosit, fiecare cuvânt actuali- 
zează un anumit sens. Prin natura lor, sensurile unor cuvinte sunt 
relativ independente de context. Sensul unor verbe ca vedea, citi, scrie, 

„cânta etc. se precizează, cu unele excepții, oarecum de la sine. În 
schimb, pentru verbul face, sensurile;,a elabora“, „a executa“, „a aran-. 
ja“ etc. devin clare numai prin indicarea contextelor respective: a face P 
un plan, a face un gest, a face patul etc. 


Variantele cuvântului ș și lata li specializării semantice 
a acestora 


Unui cuvânt, considerat ca unitate finian a limbii; i se pot 
subordona nu numai formele flexionare i impuse cu necesitate de struc- 
tura gramaticală a limbii (formele de singular și de plural pentru sub- 
stantive, pronume, verbe, formele de nominativ-acuzativ, genitiv-da- 
tiv pentru substantive, unele pronume etc.), ci și o serie de variante, 
determinate de factori diverși. Din necesități de ordin practic, în care 

iarăși tradiția joacă un rol important, se consideră că orice cuvânt are 
o așa-numită formă-tip sau formă nemarcată!'5, care constituie și in- 
trarea sau cuvântul-titlu într-un dicționar, oricare ar fi natura lucră- . 
rii lexicografice respective. Substantivele sunt reprezentate de for- 
ma de nominativ-acuzativ singular, verbele de forma de infinitiv 
scurt, adjectivele de formele de masculin și feminin singular etc. În: 
cazul cuvintelor flexibile, formei-tip i se subordonează o serie de for- 
me flexionare, în timp ce cuvintele neflexibile constituie ele însele 
formele-tip. guri 

Se poate constata că orice cuvânt este susceptibil: de : a avea va- 
riante ale formei-tip, dar și variante ale formelor flexionare, acolo 
unde este cazul. Există în română, pe de o parte, forme-tip parale- 
le, două, trei sau chiar mai multe, prin care un cuvânt, flexibil sau 
neflexibil, este reperabil î în limbă, iar, pe de altă parte, forme flexio- 
nare paralele ale unei singure forme-tip. De exemplu, cuvintele AST- 
MĂ, ARENDĂ, HURUI și CIOCĂNI au numeroase variante, care însă 
diferă între ele. ASTMĂ și HURUI au, spre deosebire de cuvintele 
ARENDĂ și CIOCĂNI, și variante ale formelor-tip. ARENDĂ și CIO- 
CĂNI au numai variante ale formelor flexionare: 


ASTMĂ > variante ale formei-tip: 
astmă, s.f. (cu formele flexionare astma, astmei, astme); 
astm, s.n. (cu formele flexionare astmul, astmului, astme). 


HURUI > variante ale formei-tip: 

hurui, vb. IV (cu formele flexionare huruie, să i huruie etc., dar și cu va- 
riante ale acestora, huruiește, să huruiască); 

hului, vb. IV (cu formele flexionare huluie, să (n i etc., dar și cu va- 
riante ale acestora, huluiește, să huluiască); 

hurlui, vb. IV (cu formele flexionare hurluie, să hurluie etc., dar și cu 
variante ale acestora, hurluiește, să hur Iuiască); 

urui, vb. IV (cu formele flexionare uruie, să uruie etc., dar și cu va- 

- riante ale acestora, uruiește, să IRE Hn 

ARENDĂ> formă- -tip unică : 


arendă, s.f: (cu formele flexionare arenda, arenzii, 'arenzi, arenzile, arenzi- 
lor, dar și cu variante ale acestora, arende, arendei, arendele, arendelor). 


1$ SAUVAGEOT, 1966, p. 22, face observația că modul de organizare specific 
fiecărei limbi impune anumite forme nemarcate ce pot fi considerate reprezentative 
pentru fiecare categorie lexico-gramaticală în parte. 

a OCÂNI > formă-tip unică : 
“ciocăni, vb. IV (cu formele flexionare ciocăne, să ciocăne e etc., dar și cu. 
variante ale acestora, ciocănește, să ciocănească). 


Deoarece orice cuvânt primește în mod necesar și tradițional o de- 
numire, cuvântul casă, cuvântul lucra, cuvântul pe etc., este utilă sta- 
bilirea unei deosebiri între variantele formelor-tip care pot fi numi- 
te variante lexicale, deoarece se manifestă la nivelul unităților lexicale 
tip, şi variantele formelor flexionare care se manifestă doar în flexiu- 

ne și care pot fi numite variante flexionare sau paradigmatice. Aces- 
tea din urmă se subordonează unei forme-tip sau, după caz, varian- 
telor sale. 

În cazul variantelor lexicale propriu-zise, în funcţie de natura va- 
riației formei-tip, se pot deosebi următoarele aspecte: 


1. Variante ale formei-tip determinate de natura fonemelor care 
o alcătuiesc (variante fonetice): acum / acuma, cafeină / cofeină, carafă / 
garafă, ciocolată / șocolată / șocoladă / ciocoladă / ciucalată, deseară / di- 
seară, harpă / harfă etc. „e, 

2. Variante ale formmei-tip determinate de poziţia accentului (oa- 

- riante accentuale): ăcvila / acvila, bitum / iyi călcar / calcàr, întim / 
intim etc. 

3. Variante ale formei-tip SA yi de variațiile diferitelor ca- 
tegorii gramaticale specifice unităților lexicale respective (variante 
morfologice). Pentru substantive, este relevant genul, astm /astmă, bo- 
net / bonetă, bonbon / bomboană, cartof / cartoafă, călăuz / călăuză, foarfe- 
că / foarfece etc., iar în cazul verbelor contează conjugarea, apare / apă- 
rea, curăța / curăţi, gâdila / gâdili, sughița / sughiți etc.!?. | 

„4. Variante ale formei-tip de felul abnegație / abnegațiune, conside- 
ratie / considerațiune, venerație / venerațiune etc. care pot fi considera- | 
te pseudo- morfologice, întrucât -ie și -iune nu realizează opoziția de gen 
și nu pot fi interpretate ca afixe morfologice. 


În cazul variantelor flexionare sau paradigmatice, avem a face cu 
paradigme paralele subordonate formei-tip sau formei nemarcate. 
La substantivul virus, diferența de gen, masculin, respectiv r neutru — 
se manifestă în flexiune, și nu la nivelul formei-tip: virus, viruși, 


-1% Pentru mai multe variante de acest fel, vezi IORDAN, 1948, cap. Morfologia, 
passim, şi GRAUR, 1968, passim. 


/ CUVÂNTUL — UNITATEA FUNDAMENTALĂ A LEXICULUI ȘI ALIMBII 35 
vi 


ruşii, viruşilor / virus, virusuri, virusurile, virusurilor / virus, viruse, 
virusele, viruselor etc. Alte substantive au paradigme paralele, mai pre- 
cis forme de plural echivalente%, fără a avea însă și diferenţe de gen: 
chibrit, chibrite, chibritele, chibritelor / chibrit, chibrituri, chibriturile, 
chibriturilor; hotel, hotele, hotelele, hotelelor / hotel, Eur, hotelurile, 
hotelurilor etc. 

Atât variantele morfologice, cât și cele flexionare sunt de natură afi- 
xală. Diferenţa constă în faptul că primele dau naștere la două sau mai 
multe forme-tip paralele și implicit unor paradigme paralele, spre de- 
osebire de cele din urmă, care dau naștere doar la două sau mai mul- 
te paradigme paralele subordonate unei singure forme-tip. Să se com- 
pare gâdila / gâdili şi paradigmele gâdil, gâdili, gâdilă. .., respectiv gâdilesc, 
gâdileşti, gâdileşte.. . cu lucra, căruia i se subordonează lucrez, lucrezi, lu- 
crează..., dar și lucru, lucri, lucră... etc. Duminrecă, duminecă, duminică - 
și chiar duminica, cu accentul pe prima silabă, prin analogie cu luni, marți 
etc., nu pot fi puse pe același plan cu variantele duminrecăi, duminecăi, 
duminecei, duminicei, duminicii, duminicăi. Primele sunt variante lexica- 
le, iar cele din urmă sunt doar variante flexionare ale celor dintâi. 

Stabilirea tipurilor de variante mai poate avea în vedere și alte as- 
pecte: proveniența, vechimea în limbă, acceptarea sau neacceptarea 
de limba literară21. Se pot distinge atât variante lexicale, cât și va- 
riante flexionare interne, determinate de anumite fenomene care se 

„manifestă în limbă (analogia, contaminațţia, etimologia populară, . 
hipercorectitudinea, influenţa pluralului asupra singularului etc.), 
variante externe, datorate etimologiei multiple, variante vechi sau 
învechite, ieșite din uz, variante neologice, variante literare, varian- 
te neliterare (regionale, populare, inculte etc.). Această clasificare 
ține seama, în principal, de cauzele care determină producerea va- 
riantelor lexicale și flexionare în limbă. Deseară / diseară și cafeină / 
cofeină pot fi încadrate în același tip de variante, și anume în cate- 
goria variantelor lexicale, dar cauzele care au determinat apariția lor 
în română sunt diferite. În primul caz, se poate vorbi de schimbări 
fonetice accidentale (varianta diseară a apărut ca urmare a disimilă- 
rii vocalei e din varianta deseară), iar în al doilea caz se poate invoca 
etimologia multiplă (varianta cafeină provine din franceză, iar varian- 
ta cofeină, din Beria na); Variantele flexionare ale verbului lucra, . 


2 GUŢU-ROMALO, 2000, pp. 71-77. 


21 O tipologie a variantelor, nu numai a celor lexicale, a fost propusă de Cristian 
Moroianu, Tipuri de variante, în Limbă și literatură, vol. III-IV, 1998, pp. 25-34. 

„prima fiind Navale iar a doua populară, lucrez, lucrezi, lucrează etc. 
și lucru, lucri, lucră etc. corespund celor două tipuri de verbe de con- 
jugarea I care la prezentul indicativ au forme slabe, la care apare su- 
fixul -ez și, respectiv, forme tari, la care nu apare acest sufix. Varian- 
ta ciocoladă este o contaminație între ciocolată și șocoladă: Alte variante 
sunt rezultatul etimologiei populare (fierăstrău, frecție, somnieră, față 
de ferăstrău, frictie, somieră?2). Acestea nu trebuie confundate cu va- 
riantele populare de felul burcan, fimeie, trin, care sunt de fapt pro- 
- nunțări neliterare ale cuvintelor borcan „femeie, Jen şi care nu sunt re- 
zultatul fenomenului amintit. 

Este posibil ca atât variantele de tip lexical, cari Și eat de tip fle- 
xionar sau paradigmatic să fie abandonate de uz și să devină arhai- 
ce (priimi, bonbon, rolă, portret — portreturi, fiăma — el fumă, stima — el 
stimă etc.), să fie acceptate în variaţie liberă, inclusiv de limba lite- 
rară, așa-numitele variante literare libere (cârdășie / cărdășie, despera 
/ dispera, eteroclit / heteroclit, galantom / galanton, virus / viruși, virus /. 
virusuri etc.2), sau să se specializeze semantic. În legătură cu acest 
ultim aspect, se poate face observaţia că specializarea semantică a 
tipurilor de variante lexicale propriu-zise și a variantelor flexionare 
se realizează diferit. În urma specializării semantice, variantele fo- 
netice și morfologice ale formelor nemarcate dau naștere la paroni- 
me, ax / axă, bor / bord , datora / datori, deviz. / deviză, fascicul / fas- 
ciculă, garderob / garderobă, rever / revers, transparent / transperant etc., 
iar variantele accentuale, la omografe, compânie / companie, director 
/ directăr, domino / domină etc. Specializarea semantică a variante- 
lor flexionare sau paradigmatice dă naștere la omonime parțiale, acor- 
da — acordez, acordezi ... / acorda — acord, acorzi ..., curent — curenți / 
curent — curente, der juat — derivați / derivat — derivate, termen — termeni 
/ termen — termene, sconcs — sconcși / sconcs — sconcsuri, șerpar — ser- 
pare / şerpar — șerpari etc.24. Această observaţie este încă un argument 
în sprijinul ideii că variantele de tip lexical nu pot fi puse pe: același 
plan cu Cele de tip aa sau paradigmatic. 


22 Vezi HRISTEA, 1968, pp- 205-276. 

„2% Vezi DOOM, p. VII, precum și Gabriela Pană Dindelegan, În sprijinul variantelor 
literare libere, în Studii şi cercetări lingvistice, nr. 5, 1983, pp. 446-450, sau Simona 
Tomulescu, Despre variantele literare libere la nivel gramatical, în Limba şi literatura 
română, nr. 3, 1997, pp. 11-13. ` 

24 Pentru specializarea semantică a variantelor flexionare, vezi Mioara Avram, 
Mijloace morfologice de diferen] tiere lexicală î în limba română, î în Studii şi cercetări lingvistice, 
IX, nr. 3, 1958, pp. 315-332. 

În afara etimologiei multiple, o altă cauză a fenomenului numit 
specializarea semantică a variantelor este tendinţa de dezambigui- 
zare a polisemiei. Faptul că același cuvânt denumește realități per- 
cepute ca distincte este considerat de vorbitori ca o anomalie a lim- 
bii. Verbul potoli se referă atât la starea unei persoane, cât și la starea 
unui fenomen: copilul se potolește, focul se potolește. Pentru a face dis- 
tincția necesară între cele două aspecte amintite, în limba populară 
se recurge la specializarea semantică a formelor verbale slabe și tari: 
copilul se potoleste, focul se potoale:5. Uneori, se recurge chiar la o spe- 
cializare semantică a variantelor populare și literare: steclă denumieşi 
te materialul, iar sticlă denumește recipientul. 

Și în limba literară se poate constata acest fenomen. Împrumutat 
din franceză, verbul acorda (fr. accorder) se referă de asemenea la ac- 
țiuni diferite: „a da, a atribui“ (accorder un crédit, un delai, une faveur), 
dar și „a aduce tonurile unui instrument muzical la aceeași înălți- 
me” (accorder un piano, un violon). Limba română a oferit posibilita- 
tea specializării formelor verbale tari, acord, acorzi, acordă etc., pen- 
tru primul sens, și a formelor verbale slabe, acordez, acordezi, acordează 
etc., pentru al doilea sens. | 

“Tendinţa specializării semantice se manifestă foarte date și la 
variantele substantivelor terminate î în -ie și -iune, de felul: formație / 
formaţiune, pensie / pensiune, portie / porțiune, rafie / rațiune, stație / sta- 
țiune etc., fiind o particularitate a lexicului românesc modern. Desi- 
gur, nu toate substantivele terminate în -ie și -iune s-au specializat 
semantic. Unele variante sunt astăzi învechite, emoțiune, direcțiune, 
inspecțiune, înspirațiune, polițiune, iar altele circulă în variaţie liberă, 
abnegație / abnegațiune, atenţie / atențiune, consideraţie / considerațiune 
etc. Originea acestor variante trebuie căutată în modelul oferit de fle- 
xiunea substantivelor latinești corespunzătoare, formatio, formationis; 
pensio, pensionis; portio, portionis; ratio, rationis; statio, stationis etc. Au 
contribuit, desigur, și numeroasele împrumuturi neologice din lim- 
bile romanice, în special din franceză și italiană, care au susținut for- 
mele în -iune, fricțiune, poțiune, rebeliune, uniune etc., precum și din 
unele limbi neromanice, de exemplu din rusă, care au susținut for- 
mele în -ie, administraţie, comisie „ formație, misie etc. 


5 Aspecte ale specializării semantice ale variantelor lexicale și flexionare sunt 
discutate de IORDAN, 1948, cap. Morfologia. 


Lexicul sau vocabularul 


“Definiţia lexicului . 

 Lexicul poate fi definit ca „totalitatea cuvintelor unei limbi”. La 
prima vedere, această definiție pune în fața lexicologiei o sarcină im- 
posibil de realizat: cercetarea și clasificarea tuturor cuvintelor dintr-o 
limbä din momentul constituirii acesteia ca idiom de sine stătător și 
până în momentul în care se face demersul științific respectiv. Lexi- 
cul limbii române este deci alcătuit din toate cuvintele care s-au fo- 
losit și se folosesc în această limbă din momentul desprinderii « ei din 
latină până astăzi. Din punct de vedere teoretic, această definiție poa- 
te fi acceptată, dar din punct de vedere practic ea se referă la un do- 
meniu al limbii care nu poate fi prea exact delimitat, deoarece nu exis- 
tă mărturii despre absolut „toate cuvintele limbii române“. Acest 
aspect se referă nu numai la perioada veche, când limba română nu 
a cunoscut decât relativ târziu o manifestare scrisă, ci și la cea actu- 
ală. În afara cuvintelor care au o frecvență mare în limbă, î în orice pe- 
rioadă, există numeroase creații lexicale de moment, unice chiar, a că- 
BOI existență î în limbă este efemeră, dar care, potrivit definiției date, 
fac parte din lexicul limbii române. Înţeles ca totalitatea cuvintelor 
unei limbi, lexicul are deci unele zone clar delimitate, a căror inves- 
tigare este sigură, dar și zone obsčure, pentru care se pot face numai | 
evaluări aproximative. 

“De regulă, lexicologia nu își propune să studieze lexicul în tota- 
litatea sa, ci numai părți sau componente ale acestuia. Din această 
cauză, unii cercetători fac distincție între lexic și vocabular’. Lexicul 
se referă la aspectul general, iar vocabularul se referă la aspectul par- 


„1 Vezi WAGNER, 1967, p. 17, sau PICOCHE, 1990, p. 44, care definesc lexicul 
ca totalitatea cuvintelor dintr-o limbă, iar vocabularul ca totalitatea cuvintelor folosite 
de un vorbitor în anumite împrejurări, deci un enue din lexic. 

ticular. Distincția terminologică se face însă de la sine. Atunci când 
vorbim despre lexicul sau despre vocabularul limbii române, ne re- 
ferim în mod evident la așa-zisa totalitate a cuvintelor din această 
limbă. Când vorbim însă despre lexicul sau despre vocabularul po- 
litic al limbii române contemporane, ne referim la: o anumită com- 
ponentă a lexicului: sau a vocabularului general, delimitat în func: 
ție de criterii socio-profesionale și cronologice. Tot așa se poate vorbi 
de lexicul sau de vocabularul unei persoane, de lexicul: 'sau de vo- 
cabularul unui text etc., în sensul de totalitatea cuvintelor utilizate 
de o persoană sau într-un text anume. Deci specializarea semantică. 
a celor doi termeni, lexic și vocabular, nu este atât de necesară pe 
cât pare la prima vedere, deoarece utilizarea lor nu dă naștere la con- 
fuzii terminologice. / 

Pentru definirea lexicului sau a vocabularului, s-a mai utilizat și 
termenul de sistem, ceea ce presupune un ansamblu finit de elemen- 
te de aceeași natură, îndeplinind aceeași funcție sau, altfel spus, „un 
tot organizat“. După cum se poate lesne observa, lexicul sau voca- 
bularul nu este un-ansamblu finit de elemente, și mai ales de elemen- 
te de aceeași natură, chiar dacă acestea îndeplinesc aceeași funcție, 
aceea de comunicare. Faptul că lexicul sau vocabularul unei limbi 
se modifică permanent din punct de vedere numeric și mai ales fap- 
tul că reunește elemente eterogene ca valoare sunt aspecte care vin 
în contradicție cu definiţia conceptului de sistem. Această caracte- 
ristică a lexicului provine din faptul că noțiunea de cuvânt izolat este 
rezultatul unei convenții implicite specifice limbii respective. Din le- 
xicul limbii române, fac parte ș și casă, merge, nici etc., dar și o, pe, al 
etc., deci elemente de expresie a căror valoare:și, semnificație sunt 
diferite, dar care, potrivit unei convenţii impuse de tradiţie, au în- 
sușirea de a fi cuvinte, ceea ce face. posibilă reunirea lor în același 
domeniu al limbii. 

' Şi referitor la organizarea lexicului se poate spune că este aproa- 
pe. imposibil să se stabilească relații, legături, ierarhii, opoziții între 
absolut toate cuvintele care îl alcătuiesc. Unele părţi ale vocabula- 
rului românesc sunt mai bine organizate, de exemplu denumirile re- 
laţiilor de mudeng, denumirile Otor ale fenomenelor sonore ela, 


2 Vezi COTEANU, 1960. ȘERBAN și EVSEEV, 1978, își subintitulează lucrarea 
schiță de sistem, amintind în Prefaţă, p. 5, de „criteriile de descriere a sistemului 


lexical“. Cu toate acestea, în definiţia ep a p: i se acer ia ag de 
ansamblu, şi nu cel de sistem. 

în timp ce altele rămân izolate (vezi-unele vocabulare parazite, nu- 
. meroşi termeni din liga veche. ieșiți definitiv din uz sau apcățiile 
persona insolite). Hin 

: Din aceste con dalent deiis seic băii sau a vabirilui 
în termenii unui sistem, deci ai unui tot organizat, în care absolut 
toate elementele constitutive se delimitează și se influențează reci- 
proc, trebuie privită cu serioase rezerve de ordin teoretic. Mult mai 
potrivită este folosirea conceptului de domeniu. Deci prin lexic sau 
vocabular se înțelege domeniul relativ organizat al limbii în care sunt 
reunite toate elementele de expresie cărora prin tradiţie și în mod 
convențional li se atribuie calitatea de a fi cuvinte sau unități lexi- 
cale și care pot fi întrebuințate ca'atare în procesul comunicării. ` 


Organizarea lexicului românesc. 


Deși toate cuvintele îndeplinesc funcția de comunicare, valoarea - 
acestora nu este aceeași în ansamblul lexicului. Prin organizarea le- 
xicului, se poate înţelege stabilirea, în i unse de factori diverși, a unei 
ierarhii a cuvintelor. >= . E, 

„Poziţia cuvintelor în lexic este determinată î în ı principal de felul 
în care vorbitorii se raportează la acest nivel al limbii în funcţie de 
necesitățile comunicării. Din această perspectivă, în primul rând, tre- 
buie avută în vedere importanța cuvântului în comunicare. Pentru 
a se putea înţelege între ei, vorbitorii limbii române, și ai oricărei limbi 
în general, trebuie să cunoască și să utilizeze în comun anumite cu- 
vinte care, tocmai din această cauză, au însemnătate deosebită în or- 
'ganizarea și configurarea lexicului. Cuvintele a căror importanță este 
fundamentală în procesul comunicării, fiind cunoscute și folosite frec- 
vent de toate categoriile populației, se grupează în fondul principal 
lexical3. Această parte a lexicului limbii române este alcătuită, potri- 
vit cercetărilor întemeiate îndeosebi pe date statistice, din 1 419 uni- 
„tăți lexicale, dintre care 964 sunt elementele cele mai sigure. Aceste 
cuvinte pot fi grupate pe sfere semantice referitoare lei 


E „corpul omenesc și părțile lui: cap, mână, picior etc.; 
— Sia Și obiecte casnice: casă, „cuptor, căldare „foarfece, pod etc; s 


„3 Pe lângă această denumire, se mai folosesc și altele, fie cu acelaşi înțeles, fie cu 
înţelesuri sau nuanţe diferite: vocabular de bază, vocabular fundamental, vocabular constant, 
vocabular esențial , fond principal de cuvinte, fond lexical de bază, fond principal al vocabu- 
larului curent, fond lexical uzual, lexic reprezentativ. Vezi HRISTEA, 1984, p. 13. 

îmbrăcăminte și încălțăminte: brâu, căciulă, cămașă, pânză etc.; 
cele mai sl lăsa acţiuni Și To mânca, bea, mery “spăla, 
„trăi etc; 

— numele menibrilor: aa SATIN și ale unor tăi de rudenie: 
"mamă, tată, frate, soră, unchi etc.; 

religie și cultul bisericesc: Dumnezeu, biserică, boteza etc. Fa 
alimente și băuturi de primă necesitate: apă, carne, CAȘ fiina etc.; 
plante, copaci, pomi și fructe cunoscute și răspândite la noi: alun, 
`- alună, cireș, cireașă , fag; fasole, stejar etc.; aa 
animale domestice și sălbatice, de asemenea: cunoscute și răs- 
pândite la noi: cal, câine, porc, oaie, vacă etc.; 

culori mai importante: alb, albastru, negru, roșu, verde etc.; 
diviziuni ale timpului, precum ș și numele zilelor săptămânii și 
„ale anotimpurilor: oră, zi, oii a pi an, luni, marți, vară, 
“iarnă etc; 


adverbe de mod, de loc și de timp: bine, greu, aici, ieoi acum, 
“atunci etc.; 
„= calități și defecte: ager, aspru, „bătrân, bun etc.; 

= numerale simple: unu, doi, trei etc.; 

— prepoziţii și conjuncţii: și, pe, în etc.; 

-= verbe auxiliare și copulative: fi, avea, voi. 


În delimitarea fondului principal lexical, în afară de criteriul cunoaș- 
terii și folosirii frecvente de către toate categoriile populației, mai pot 
fi avute în vedere și următoarele aspecte: puterea de derivare și de com- 
punere a cuvintelor, capacitatea cuvintelor de a intra în componența 
expresiilor și locuţiunilor sau a unităților frazeologice, stabilitatea cu- 
vintelor în limbă, capacitatea cuvintelor de a exprima o noțiune fun- 
damentală, caracterul polisemantic al acestora. Aceste criterii sunt însă 
relative, deoarece din fondul principal lexical fac parte și cuvinte de 
la care nu se pot obține derivate sau compuse, care nu intră în com- 
ponența expresiilor și locuţiunilor, care au un singur sens sau care nu 
exprimă noțiuni, cum ar fi, de iri prepoziţiile ș și inta ver- 
bele auxiliare etc. 

Și stabilitatea cuvântului în tmb este relativă. ere unele cu- 
vinte, se poate spune că au fost și, mai ales, că vor fi utilizate multă 
vreme de acum încolo. Este greu de imaginat că uzul limbii române 
va renunța cândva la folosirea unor cuvinte ca da a fi, lua, mână, al; pi- 


4 GRAUR, 1957, passim. 

cior, mamă, tată etc. În schimb, alte cuvinte au în limbă o stabilitate de- 
terminată de anumiţi factori ocazionali. De exemplu, cuvinte ca ben- 
Zină, gaz sau motorină au astăzi o importanţă destul de mare în comu- 
nicare. Dacă într-un viitor mai mult sau mai puțin îndepărtat se va 
renunţa la folosirea acestor tipuri de combustibil, găsindu-se alte for- 
me de energie, și importanţa în limbă a cuvintelor care le denumesc 
se va diminua”. Din această cauză, și în fondul principal lexical exis- 
tă o ierarhie: unele cuvinte ocupă o poziţie centrală, iar altele o pozi- 
ţie periferică, fie pentru că abia au intrat în această sferă a lexicului, 
fie pentru că sunt pe punctul de a o părăsi. 

Faptul că fondul principal lexical este partea c cea mai stabilă a 
lexicului, reunind cuvintele cu o mare importanţă în procesul comu- 
nicării, are anumite urmări în răspândirea și consolidarea unor fap- 
te de limbă. Existenţa sunetului [h], dispărut încă din latina târzie, 
în limba română poate fi considerată o inovaţie a sistemului fono- 
logic românesc, dar menţinerea sa se explică și prin pătrunderea în 
fondul principal lexical a unor cuvinte împrumutate din alte limbi 
care conţin acest sunet, cum sunt haină sau hrană. Substantivul stea, 
moștenit din latină, cu pluralul stele, a oferit un model flexionar și 
împrumuturilor ulterioare din alte limbi, cafea — cafele, perdea — per- 
dele, șosea — șosele, tocmai datorită poziţiei sale stabile în fondul prin- 
cipal lexical. 
= Este evident că cele aproximativ 1 400 de cuvinte care alcătuiesc fon- 
dul principal lexical nu sunt suficiente unui vorbitor pentru a comuni- 
ca în mod curent în limba română. Orice vorbitor, potrivit vârstei, edu- 
cației, preocupărilor $ sale profesionale, utilizează cu necesitate și cuvinte 
din așa-numita masă a vocabularului. Numărul minim de cuvinte ne- 
cesar unui vorbitor comunicării în limba română este, după unii cerce- 
tători, de aproximativ 3 000. Aceste cuvinte alcătuiesc lexicul sau voca- 
bularul minimal, elementar sau fundamentals al limbii române. i 


5 GRAUR, 1972, p. 126, arată că substantivul cărbune (lat. carbo, carbonis} nu era 
în fondul principal al limbii latine, în schimb a câștigat teren în română, ca și în 
alte limbi romanice, deoarece denumește un combustibil frecvent exploatat și utilizat 
în perioada modernă (cf. și denumirile cărbune animal, cărbune de oase, cărbune de 
pământ etc.). 

6 ŞERBAN și EVSEEV, 1978, pp. 127-129. Definirea acestui 1, Aer are în vedere, 
așa cum constată autorii amintiţi, „necesităţi de ordin pedagogic“ şi se referă la 
stabilirea unui număr minim de cuvinte necesare învățării limbii române de către 
străini. Vezi și lucrarea lexicografică intitulată Vocabularul minimal al limbii române, 
București, 1981. 

Dacă este avut în vedere faptul că fiecare vorbitor cunoaște și uti- 
lizează un anumit număr de cuvinte, se poate vorbi de un lexic sau 
de un vocabular individual, opus celui colectiv sau reprezentativ”. Cu- 
vintele din lexicul colectiv sau reprezentativ sunt „la dispoziția“ ori- 
cărui vorbitor, în sensul că există oricând posibilitatea de a fi utili- 
zate, mai mult sau mai puţin frecvent. 

Fondului principal lexical i se opune cea mai mare parte a lexi- 
cului, numită în mod curent masa vocabularului, în care sunt cuprin- 
se cuvintele care nu îndeplinesc cerința de a fi cunoscute și utiliza- 
te de absolut toți vorbitorii. Ca urmare a acestui fapt, frecvența 
acestora în comunicare este mai mică decât a cuvintelor din fondul 
principal lexical. Avândî în vedere distribuția cuvintelor în funcţie de 
evoluţia în timp a limbii române, de zonele geografice în care aceas- 
ta se vorbește, precum și de variantele sale socio-profesionale, se pot 
. deosebi în lexicul limbii române, cu precădere în masa lexicului sau 
a vocabularului, următoarele categorii de unități lexicale: arhaisme, neo- 
logisme, ital termeni tehnici și ştiinţifici, cuvinte de argou și jat 
gon. 

În lexicologie, prin arhaisme? se înţeleg cuvintele, ra a și sen- 
surile care au încetat să mai fie folosite în vorbirea curentă. Din acest 
punct de vedere, există, pe de o parte, arhaisme lexicale, cuvinte care 
nu mai sunt utilizate în limba de azi, și, pe de altă parte, variante ar- 
haice, variante fonetice, morfologice ș şi flexionare ieșite din uz, pre- 
cum și arhaisme semantice, sensuri arhaice sau învechite ale unor cu- 
vinte care se mai întrebuințează încă. 

Din categoria arhaismelor lexicale, fac parte cuvinte care denumesc 


diferite aspecte din realitate care au eee sau care sunt astăzi alt- 
fel numite. De exemplu: 


1. Obiecte de îmbrăcăminte Și țesături din trecut: alagea „stofă ak 
mătase vărgată“, biniş „haină lungă îmblănită“, cacom „haină de her- 


7 Pentru această distincție, vezi SAUVAGEOT, 1964, p. 27 

8 Termenul de arhaism are în lingvistică o accepție mult mai largă, referindu-se 
la orice aspect al limbii care nu mai este utilizat. În afară de așa-numitele arhaisme 
lexicale, fonetice, morfologice, flexionare și semantice, mai există construcţii sintactice, 
precum și numeroase unităţi frazeologice arhaice sau învechite. În acest caz, se poate 
vorbi de arhaisme sintactice şi de arhaisme frazeologice. Studiul acestora nu revine decât 
în mod tangenţial lexicologiei, deoarece nu se referă în exclusivitate la noţiunea de 
cuvânt ca ansamblu de forme și variante, ci la regulile de combinare! a cuvintelor 
în propoziţii și fraze și, respectiv, la domeniul frazeologiei..- 

` mină purtată de domnitori și de boierii de rang înalt“; caftan „man- 
ta albă împodobită purtată, de asemenea, de domnitori și de 
boieri“, camohas „stofă de mătase“, cauc „căciulă înaltă și rotun- 
dă“, ceacșiri „pantaloni turcești“, feregea „manta subţire de vară“, 
fermenea „scurteică îmblănită“, gevrea „batistă de mătase“, gugiu- 
man „căciulă de samur“, îșlic „căciulă turcească“, malotea „haină 
îmblănită, purtată. de afac i pambriu „stofă de lână“, șamalagea 
| „stofă . de Damasc“,  uzlucii neime de finie , ZUf „stofă de lână 
subțire” etc. ! Sr: 


2. Îndeletniciri militare sau civile, denumiri ale unor slujbe și și in- 
stituții din trecut: “abagiu „negustor de stofe” , agie „poliție“, arnăut 
„mercenar albanez”, beșliu „căpitan în oastea an bogasier „ne- 
gustor de PNE, cadiu „judecător turc“, calemgiu „copist, func- 
tionar“, caravasara „administrația vămii“, cămărășie „administraţia oc- 
nelor de sare“, ciohodar „slujitor care avea grijă de încălțămintea 
domnitorului”, idicliu „slugă domnească”, pazarghidean' „slujitor dom- 
nesc însărcinat cu târguielile“, polegonic „colonel“, salepgiu „Vânză- 
tor de salep, băutură răcoritoare“, sărmaciu „trompetist“, scutelnic „os- 
taș fără leafă, scuti de biruri“, ‘tälpaş „Soldat infanterist”, po~ 
„mercenar”, Zapciu „administrator“ etc. 3 


(3 Ranguri boierești și funcții diplomatice din trecut: armaș DE 
ier administrator al închisorilor”, caimacam „boier locţiitor al: dom- 
nitorului“ , capuchehaie „ambasador“, Capugiu. „trimis al sultanului“, 
cămăraș [Di de care se îngrijea de cămara domnitorului“, clucer ir 
ier care se îngrijea de bucătăria domnitorului“, comis „boier care ad- 
ministra grajdurile « domnitorului“, hatman E pa comandant al oș- 
tii“, medelnicer „boier care avea sarcina să toarne apă domnitorului 
pentru a se spăla pe mâini”, pitar „boier care se îngrijea de brutăria 
domnească“, serdar „boier comandant al artileriei“, sluger „boier care 
se îngrijea de aprovizionarea curții domnești“, spătar „boier coman- 
dant al mercenarilor sau al lefegiilor“, vistier „boier care administra 
veniturile țării“ etc. 


4. Acte cu caracter juridic, acţiuni și obiecte fst anafora „ra- 
port“, aplat „autorizaţie de vânzare“ , cafaz „oblon, zăbrele“ „ Capioldaş 
„amic, prieten“, caramfilă „carafă, sticlă“, clironomie „moștenire“, em- 
periclisi „a alătura“, englingea „petrecere“ „havadiș „noutate, veste“, ipo- . 
“chimen „persoană, individ“, irat „venit, avere“, mujdea „știre, veste“, 
parastisi „a reprezenta o piesă de teatru, un spectacol“, pitac „ordin 
semnat de domnitor“, pliroforisi „a informa“, sultan-mezat pranzare 

la licitaţie a bunurilor unui datornic“, tacrir „interogatoriu“, volnicie 
„autorizație“, zaherea „provizii“, zalhana „abator“etc. | 
Variantele arhaice sunt variantele fonetice, morfologice și flexio- 
nare ieșite din uz ale unor cuvinte care se utilizează încă în vorbi- 
rea curentă. Trebuie făcută precizarea că și unele arhaisme lexicale 
au avut variante, care, evident, au fost abandonate împreună cu uni- ; 
tatea lexicală inițială (capuchehaie / capichehaie / capichihaie; fermenea / 
fermenă,; terziman / tergiuman etc.) În cazul variantelor arhaice, avem 
a face cu o unitate lexicală care și-a schimbat forma sub aspect fo- 
netic, morfologic sau flexionar o dată cu evoluţia generală a limbii 
române. Numai în raport cu forma acceptată de limba actuală for- 
ma abandonată de uz este arhaică sau învechită. În unele perioade 
ale istoriei limbii române, diferitele variante ale unui cuvânt au pu- 
tut fi în variaţie liberă, așa cum și astăzi de altfel putem constata co- 
existența mai multor variante ale unuia și aceluiași cuvânt (de exem- 
plu: acum / acuma, cafeină / cofeină, deseară / diseară etc.). Astfel, unele 
„cuvinte destul de frecvent utilizate în limba de astăzi au variante fo- 
netice arhaice sau învechite, așa-numitele arhaisme fonetice, de felul: 
calamare (călimară), derege (drege), dobă (tobă), hitlean (viclean), îmbla (um- 
bla), împle (umple), jac (jaf), lăcui (locui), obori (dobori), pasere (pasăre), 
samă (seamă), sumeți (semeți) etc. La fel, pot fi consemnate arhaisme 
morfologice, variante morfologice arhaice ale unor cuvinte folosite în 
limba de astăzi, de exemplu substantive care aveau în trecut alt gen 
decât azi (un bonbon, un fantom, un metod, o nervă, un orchestru, o rolă 
etc.) și variante flexionare arhaice, cum ar fi substantive cu forme 
vechi de plural în -e-sau -uri (aripe, gure, roate, pretexturi, portreturi, 
staturi etc.) sau unele forme verbale învechite (el stimă, el fumă, vă- 
zum, viind etc.). | dz, ea 
Nu numai variantele fonetice, morfologice sau flexionare pot de- 
veni arhaice sau învechite, ci și sensurile unor cuvinte. Prin arhais- 
me semantice, se înţeleg cuvintele care astăzi nu se mai utilizează cu 
sensurile sau cu absolut toate sensurile pe care le aveau în trecut. Ade- 
verință a avut cândva sensul de „încredințare, făgăduială, asigura- 
re“, carte pe cel de „scrisoare“, iar limbă a însemnat în trecut și „po- 
por“, chiar „iscoadă“, nu numai „organ situat în cavitatea bucală care 
ajută la înghiţit și la articularea sunetelor“ etc. cat ai ANR 
Unele arhaisme lexicale, precum și unele variante arhaice s-au 
menţinut în limba de astăzi numai în expresii frazeologice, de felul 
a veni de hac, a (nu) avea habar, a nu ști o iotă, a-și da seama, a pune 
bețe în roate etc. Arhaisme lexicale mai pot fi întâlnite în graiurile 

care păstrează încă aspecte ale unor stadii mai vechi ale evoluţiei lim- 
bii române: ai „usturoi“, arină pA custa „a trăi“, im(ă) „murdă- 
rie” , vipt „aliment“ etc. 

( Neologismele sunt cuvintele nou-apărute în limbă. Această defini- 
ție corespunde mai mult sensului pe care îl are cuvântul neologism 
(din gr. véoç [n€os] „nou“ și gr. A6yoş [l6gos] „cuvânt, vorbă“), decât 
unui concept științific foarte clar. Dacă ar fi acceptată această defi- 
niție fără unele precizări și delimitări absolut necesare, ar trebui să 
admitem că orice cuvânt împrumutat sau creat este un neologism, 
deoarece a fost nou în momentul folosirii și răspândirii sale în lim- 
bă. În lexicologia românească, sunt considerate neologisme împru- 
muturile din limbile apusene și din latina savantă, creaţiile interne 
de la aceste împrumuturi sau după modelul acestora impuse în 
română cu începere din prima jumătate a secolului al XIX-lea până 
astăzi, precum și sensurile noi cu care au început să fie utilizate, după 
această dată; unele cuvinte care existau deja înaintea perioadei amin- 
tite. Se deosebesc astfel, pe de o parte, împrumuturi lexicale neolo- 
gice și creaţii neologice, care pot fi numite neologisme formale sau de 
formă, deoarece se referă la întrebuințarea unei noi unități lexicale, 
deci la apariţia în limbă a unor noi cuvinte, indiferent dacă acestea 
sunt împrumuturi sau creații interne, iar, pe de altă parte, sensuri 
neologice, care pot fi numite, la rândul lor, neologisme semantice sau 
„de sens”, deoarece se referă numai la folosirea unor cuvinte cu sen- 
suri noi, fie că acestea s-au dezvoltat independent în română, fie că 
au fost calchiate. Potrivit acestor precizări, sunt neologisme forma- 
le sau de formă atât favorabil, împrumutat din latină (lat. favorabilis, 
cf. fr. favorable), cât şi nefavorabil, format în română de la cuvântul pre- 
-= cedent cu ajutorul prefixului ne-. Neologice sunt și unele afixe deri- 
vative și elemente de compunere savantă (arhi-, -bil, -ism, supra- etc.). 
În consecință, și derivatele sau compusele formate cu ajutorul aces- 
tora (arhicunoscut, gândirism, supranumit etc.) trebuie considerate 
neologisme: formale, indiferent dacă unitatea lexicală de bază este 
neologică sau nu. 


? În NPR, p. 1480, sensul modern al fr. néologisme este: Emploi d'un mot nouveau 
(soit créé, soit obtenu par dérivation, composition, troncation, siglasion, emprunt, ete.: 
néologisme de forme) ou emploi d'un mot, d'une expression préexistants dans un sens 
nouveau (néologisme de sens) „Folosirea unui cuvânt nou (fie creat, fie obţinut prin 
„derivare, compunere, trunchiere, compunere prin abreviere, împrumut etc. 
(neologism de formă) sau folosirea unui cuvânt sau a unei expresii preexistente cu 
un sens nou (neologism de sens)“. 

În categoria neologismelor semantice sau de sens, pot fi incluse, 
de exemplu, unităţi lexicale precum cerc, mișcare, pânză, care există 
de foarte multă vreme în română, dar care au început să fie utiliza- 
te relativ recent cu sensuri noi, cele mai multe calchiate după cuvin- 
tele corespondente din franceză, cercle, mouvement, toile (cf. cerc de prie- 
teni, mișcare socială, pânză freatică etc.). y; 

„Nu toate neologismele au aceeași vechime și aceeași importanţă în 
limbă. Unele neologisme cunosc o atestare în forma lor actuală încă din 
limba română veche (arctic, atomist, avocat, cronică, copie, dialectică, gra- 
ție, filozof, filozofie, maistru etc.10), altele sunt recente sau foarte recente 
(computer, dispecer, dispecerat, interfon, star, stres, stresa, stresant, viziona etc.). 
Deoarece aceste cuvinte exprimă noțiuni deosebit de importante, sta- 
bilitatea lor în limba română este mare sau foarte mare. Alte neologis- 
me nu au reușit sau nu reușesc să se impună în limbă, fie pentru că nu 
sunt absolut necesare, fie pentru că nu au fost formate în conformitate 
cu sistemul derivativ al limbii române. Pot fi amintite împrumuturi și 
creaţii neologice de felul: acușa „a naște“, belă „frumoasă“, calcitrare (de- 
spre cai) „a da din copite“, capelură „păr, coafură“, depinge „a picta”, 
istoriat „istoric“, manca „a lipsi“, stelământ „astronomie“!! etc. | 

Importanţa și stabilitatea în limbă a unui neologism sunt deter- 
minate și de contribuţia acestuia la modernizarea lexicului românesc. 
Multe neologisme latino-romanice au eliminat definitiv din română 
sinonimele lor de provenienţă turcească, rusească sau grecească. Ast- 
fel au devenit arhaisme cuvinte precum catagrafie, ipochimen, pojar- 
nic, polcovnic, ucaz, vistavoi şi multe altele, deoarece au fost concura- 
te și, în cele din urmă, înlocuite în româna contemporană de 
neologismele sinonime corespunzătoare, recensământ, persoană sau in- 
divid, pompier, colonel, ordin, santinelăi?. | 


10 Vezi DÎLRV passim. 


1 Pentru foarte multe împrumuturi din latină recomandate a fi folosite în limba 
română, vezi A. T. Laurianu și J. C. Massimu, Dictionariulu limbei romane, Bucureşti, 
1871. De altfel, aproape întregul secol al XIX-lea a fost dominat de discuții referitoare 
la necesitatea adoptării neologismelor sau la felul în care acestea trebuie să fie 
acceptate în limbă. Multe recomandări ale unor lingviști, scriitori, oameni de cultură 
etc. referitoare la folosirea unor neologisme au fost infirmate de ceea ce uzul limbii 
române a reţinut în cele din urmă. De exemplu, Titu Maiorescu folosea substantivul 
încunjurime, pe care îl socotea mai potrivit decât mediu, cuvânt latinesc savant care 
s-a impus în română și cu sensurile fr. milieu. 

12 Vezi HRISTEA, 1984, pp. 51 și urm. Fenomenul prin care se rezolvă în cele 
din urmă concurenţa dintre două sau mai multe sinonime folosite la un moment 
dat în limbă se numește ciocnire sau coliziune sinonimică. 

"Regionalismele sunt cuvintele folosite numai în anumite regiuni. 
Deși unitară în ansamblul ei, limba română nu se vorbește absolut 
la fel pe toată aria ei de răspândire, existând diferențe mai mari sau 
mai mici de la o regiune la alta. Se consideră că limba română are 
patru mari ramificații teritoriale, numite dialecte: dialectul dacoro- 
mân, vorbit pe teritoriul țării noastre, fiind în același timp întrebuin- 
tat ca limbă naţională; dialectul aromân, vorbit în mici așezări din 
Grecia, Albania, Serbia, Macedonia și. Bulgaria; dialectul megleno- 
român, vorbit la nordul golfului Salonic; dialectul istroromân, vor- 
bit în peninsula Istria din nordul Mării Adriatice. Dialectul dacoro- 
mân are, la rândul său, cinci subdiviziuni teritoriale, numite graiuri 
sau subdialecte: graiul moldovean, graiul muntean, graiul bănăţean, 
graiul crișean și graiul maramureșean, corespunzând regiunilor į tă- 
rii noastre în care sunt răspândite: Moldova, Muntenia, Banat, Cri- 
_șana și Maramureș. Fiecare dialect sau grai are anumite particulari- 
tăți, dar și numeroase asemănări cu celelalte dialecte sau graiuri. 
Cuvintele caracteristice unui anumit grai al dialectului dacoromân, 
chiar și cele care au o răspândire foarte limitată, folosite într-o sin- 
„gură regiunet3, intră în categoria regionalismelor. Ca și în cazul ar- 
haismelor, se pot deosebi regionalisme lexicale și variante regiona- 
le, fonetice, morfologice și flexionare. Din seria îegionalismelor 
ste pot fi date următoarele exemple: 


xii. 


1. Benia graiul o NSTBan- ciolan „os, curechi „varză“, cori „po- 
jar“, cușmă „căciulă“, hulub „porumbel“, păpușoi „porumb“, perjă „pru- 
mă posmag. „pesmet“, poviladă „magiun“, zaplaz „gard“ etc. 


W2: Pentru graiul muntean: ciurdă „cireadă”, dadă „mătușă“, dău- 
lat „istovit“, izdat „dureri de burtă“, măgăoaie „Sperietoare“, nevleg 
„prost“ etc. 


3. Pentru graiul bănăţean: golumb „porumbel“, foale „burtă“, ior- 
gan „plapumă“, căsap „măcelar“, colar „rotar“, farbă „vopsea“ etc. 

4. Pentru graiul crișean: cotătoare „oglindă“, brâncă „mână“, ciont 
„Os“, temeteu „cimitir“, șogor „cumnat“ etc. 


8 Referitor la acest PE RIN GRAUR, 19723, p. 184, arată că în satul Reviga din 
județul Ialomița locuitorii spuneau luna acină „luna răsare” „iar la câţiva kilometri 
depărtare această expresie nu numai că nu era folosită, ci era a ar necunoscută 
vorbitorilor de acolo. i 

5. Pentru graiul maramureșean: cătilin „încet“; „clei „creieri“ 


co- 
LA 
con „copil“, străfin „strănut” etc. 


Variantele fonetice regionale sunt pronunţări sau rostiri specifi- 
ce graiurilor românești ale unor cuvinte. În graiul moldovean, cu- 
vinte ca băiat, câine, cenpă, cinci, jos, împrejur, necăjit, pâine, picior, sea- 
ră, șir, zeamă etc. sunt rostite băiet, câne, șiapă, şinși, gios, împregiur, 
năcăjit, pâne, chicior, sară, șâr, zamă etc. În graiurile crișean și bănă- 
tean, cuvinte ca ajunge, bade, frate, vin sunt rostite ajunje, bad'e, frat'e, 
jin, iar în graiul muntean birjă, de, demult, gr ijă, mătușă, pe, ușă sunt 
pronunţate birje, dă, dămult, grijite, mătușe, pă, ușe etc. Regionale, mai 
precis specifice graiului muntean, sunt și unele variante morfologi- 
ce verbale, nu făcea!, nu dădea! (cf. nu facel, nu dal), precum și unele 
variante flexionare de felul s-au dusără, s-au băgatără, au venitără, ei 
face, ei zice etc. (cf. s-au dus, s-au băgat, au venit, ei fac, ei zic). 

“Regionalismele nu pot fi puse pe același plan cu așa-numitele cu- 
vinte populare, care sunt cunoscute și folosite în toate zonele țării, dar 
care nu sunt admise de limba literară. De exemplu, cuvinte ca bale, 
mate, mocârțan, muiere, popă, surpătură nu sunt acceptate de exprima- 
rea literară, î în locul acestora folosindu-se sinonimele salivă, intestine, 
muntean, soție, preot, hernie. La cuvintele populare, se adaugă nume- 
roase variante populare, de asemenea neacceptate de limba literară, 
de felul: arvocat, risturant, rubinet, zacăr, biscuite, fructă, crătiți etc. 

„Diferenţa dintre aspectele literare, populare și regionale se poa- 
te face prin raportări succesive, având în vedere, în primul rând, lim- 
ba literară, varianta îngijită, cultivată și normată a limbii noastre na- 
tionale. Tot ceea ce nu este admis de limba literară, dar care are 
răspândire generală, în toate graiurile constituie aspecte ale limbii 
populare, iar tot ceea ce nu se regăsește în limba populară, având 
răspândire teritorială limitată, reprezintă aspectele regionale ale lim- 
bii. Un alt raport se poate stabili între arhaisme și regionalisme, în 
sensul că în unele graiuri se mai păstrează încă unele cuvinte Ay 
au ieșit din uz. În graiul crișean, se mai folosesc încă arină „nisip“, 
brâncă „mână“, nămaie „vită măruntă“, păcurar „cioban“ etc. . 

Termenii tehnici și ştiinţifici, care alcătuiesc așa-numitul lexic spe- 
cializat!t, sunt cuvintele care denumesc aparate, operaţii, procese, fe- 
nomene, teorii, concepte din domeniul tehnicii sau al diferitelor ști- 
ințe. Cu studiul acestor denumiri se ocupă terminologia, disciplină 


14 BIDU-VRĂNCEANU (coord.), 2000, pp. 7-21. 

care are în vedere nu numai termenii de strictă specialitate, ci și gru- 
purile de cuvinte care au valoare denotativă și care se referă, de ase- 
menea, la diferite concepte tehnice sau științifice. Fiecare ramură a 
tehnicii sau fiecare știință utilizează cuvinte specifice, care alcătuiesc 
terminologia domeniului respectiv. Deoarece termenii tehnici și ști- 
inţifici sunt în cele mai multe cazuri împrumuturi neologice din la- 
tina savantă sau din limbile apusene, se poate delimita un fond sa- 
vant al lexicului românesc, organizat în vocabulare sau terminologii 
de specialitate, în funcție de domeniile de activitate cunoscute şi ac- 
ceptate ca atare. De exemplu: | 


1. Medicină: abarticular „Situat în apropierea unei : articulaţii”, 
abceda „a forma un abces“, abdomenoscop „aparat medical pentru 
investigarea organelor abdominale“, aberoscop „aparat care deter- 
mină unele defecte ale ochiului“, achilodinie „durere provocată de 
inflamarea călcâiului“, acrinie sa, din giea sau absența unei secre- 
ţii etc. . | Ii 

2. Chimie: acroleină lichid volatil obținut prin E ERA pii 
cerinei“, adermină „vitamina B6”, alcaloid „Substanţă organică toxi- 
că“ ri „hidrocarbură saturată; parafină“, alchilare „reacţie chimi- 
că de introducere a unui alchil în molecula unei substanţe” etc. 


3. Fizică: adiabatic (despre fenomene fizice sau chimice) „produ- 

se fără a ceda sau å primi căldură din exterior“, albedometru „instru- 
ment care servește la determinarea albedoului” „ alfatron „Vacuum- 
metru folosit în fizica nucleară“ Ti ardometru „pirometru folosit 
pentru temperaturi înalte” Ete: 
„4. Tehnică: acroșaj „intersecția dintre un puț de mină și o rampă 
subterană“, aerocartograf „aparat automat folosit la întocmirea hăr- 
ților pe bază de fotograme aeriene“ „ aerofor „aparat care furnizează 
scafandrilor aerul”, amalgamator „utilaj folosit în Exiragrpa metale- 
lor prețioase din minereuri“ etc. 


Terminologiei savante i se opun terminologia comună și termi- 
nologia populară. Pentru termenii medicali abdomen și pulmon, exis- 
tă denumirile comune burtă și plămân, precum și cele populare sau 
regionale pântece, respectiv bojoc. Termeni tehnici există și în limba 
populară. Aceștia, chiar dacă nu sunt savanţi, denumesc unelte, dis- 
pozitive, instalații specifice industriei și tehnicii rurale. Din dome- 
niul păstoritului și al pescuitului, pot fi amintiţi termeni tehnici popu- 
lari precum avă „dispozitiv cu plasă de prins pește“, bărbânţă „vas în 
care se păstrează laptele sau brânza de oi“, cârsnic „coș de prins pește 

pe râuri curgătoare“ „cormac „dispozitiv de prins peşte cu cârlige“, 
înțărcători „împrejmuire unde sunt înțărcaţi mieii“, noaten „lâna tun- 
să în al doilea an de pe oi” etc. | S 

Între terminologia savantă și cea comună; se Dol produce dora: x 
sări de termeni. Unii termeni savanți de strictă specialitate se inte- 
grează în terminologia comună, deoarece sunt folosiți de un număr 
din ce în ce mai mare de vorbitori (antibiotic, ecografie, electrocardio- 
gramă, nevroză, seismogramă, ultrasunete etc.) sau capătă sensuri figu- 
rate pe care nule au în domeniul tehnic sau științific din care pro- 
vin (colaps „prăbuşire a unui domeniu de activitate socială“, 
cf. „încetarea bruscă a functiilor vitale ale organismului“, radiografie 
„analiză amănunţită și foarte exactă a unui aspect din viața socială, 
politică sau economică“, cf. „tehnică de înregistrare fotografică a struc- 
turii interne a unui corp;cu'ajutorul razelor X“). 

Alţi termeni au trecut dintr-un domeniu în altul, căpătând sen: . 
suri specifice. În terminologia marinărească, lat. antenna „antenă“ avea 
sensul de. „Vergea lungă și subțire pe care era fixată pânza la velie- 
rele romane“. Termenul a fost folosit apoi în zoologie, cu înțelesul 
de „apendice senzorial situat la capul insectelor și al crustaceelor“, 
dar și în radiocomunicații, cu sensul „conductor. aerian destinat să 

„capteze sau să difuzeze undele electromagnetice“: Faptul că obiec- 
tul cu care se recepționează transmisiunile de radio și de televiziu- 
ne este cunoscut și utilizat de foarte mulți vorbitori a determinat asi- 
milarea cuvântului antenă în terminologia comună. | 

Numeroși termeni tehnici și ştiinţifici sunt susceptibili de a fi abate 
donați de uz fie pentru că sunt înlocuiţi cu alții, mai moderni, fie pen- 
tru că s-a schimbat realitatea la care făceau referire. În electronică, 
au existat succesiv termenii lampă „tub electronic“, tranzistor „semi- 
conductor“, cip, cu același sens, și pei „Semiconductor de mici 
dimensiuni” 

Cuvintele de argou $ și jargon sunt utilizate de anumite categorii ie 
persoane care vor să se delimiteze de restul vorbitorilor fie pentru 
că, din diferite motive, nu doresc să se facă înţeleși decât de un grup 
restâns de indivizi cu care au în comun anumite îndeletniciri, fie pen- 
tru că în acest fel consideră că își manifestă distincția sau superiori- 
tatea socială. Altfel spus, între cuvintele de argou și jargon există o 
deosebire de nuanţă în ceea ce priveşte intenţia cu care sunt folosi- 
te: cuvintele de argou sunt destinate să formeze un vocabular spe- 
cial și secret, accesibil numai celor inițiați, iar cuvintele de j jangon sunt 
numai semnul unei vorbiri alese, distinse. l 

La origine, argou a fost un aspect foarte pitoresc al limbii fran- 
ceze folosit de cei aflaţi la periferia societății, vagabonzi, cerșetori, hoţi, 
pușcăriași, răufăcători etc., așa-numita langue verte „limbă verde”, adi- 
că „grosolană“. Cu timpul unele cuvinte din această „limbă“ de ne- 
înțeles pentru neinițiați, în care au fost compuse chiar balade atri- 
buite poetului francez François Villon, au pătruns în vorbirea familiară 
tocmai datorită aspectului lor inedit și, în același timp, foarte expresiv. 
În felul acesta, vorbitorii nu mai pot face astăzi o deosebire foarte 
clară între cuvintele de argou și cuvintele populare și familiare pro- 
priu-zise, cele care au un sens figurat, afectiv, expresiv, fără a proveni 
însă neapărat din limba vagabonzilor de odinioară. 

` Problema cuvintelor de argou s-a complicat atunci când s-a con- 
statat că nu numai vagabonzii, hoţii și pușcăriașii folosesc unele cu- 
vinte „speciale“, ci şi elevii, soldații, frizeri, tipografii, măcelarii, spor- 
tivii etc., în general mai toate categoriile socio-profesionale. În limba 
română, s-a putut delimita cu precădere un vocabular argotic al rău- 
făcătorilor, categorie socio-profesională deosebit de interesată în crea- 
rea unui cod lexical secret, și mai puţin, unul al elevilor și al soldați- 
lor!6. Se consideră că un cuvânt este argotic dacă face parte din lexicul 
sau din vocabularul cu caracter intenționat secret și particular, creat 
în mod convenţional de o anumită categorie socio-profesională. De- 
vin termeni argotici cuvinte destul de răspândite în limbă, cărora li 
se atribuie o semnificație secretă și specială (bulău, mititica, pension, 
pârnaie, răcoare, sat, tarom cu sensul general de „închisoare“), dar și 

„cuvinte din alte limbi mai puţin cunoscute marii mase a vorbitorilor, 
cu precădere din limba țigănească: pi ciordi, șmangli — verbe folo- 
site cu sensul de „a fura”). T. 

- Caracterul argotic al unui cuvânt este de cele mai multe ori, efe- 

mer, deoarece, cu timpul, cuvântul respectiv tinde să fie cunoscut și 
„chiar utilizat de un număr mare de vorbitori, în afara grupului care 

'15 În franceză, argot și jargon sunt sinonime parțiale, jargon însemnând argot ancien, 
adică „argoul vechi“.Vezi NPR, s.v. argot. În română, deși fenomenul a fost semnalat 
de foarte multă vreme, căpătând diverse denumiri precum „dialectul pușcăriaşilor 
şi al cartoforilor de cafenele“, „jargonul arestaţilor“, „limba cârâitorilor“, 
„Șmechereasca“, termenul de provenienţă franceză argou (fr. argot) s-a impus abia 
în perioada interbelică. Vezi STOICHIŢOIU-ICHIM, 2001, pp. 119-156. 

16 GRAUR, 1972,, p. 105, dă următoarea explicaţie acestui fapt: „Aceste feluri 
de argou sunt mai puţin consistente, deoarece grupurile de felul citat nu sunt 
durabile: elevul de ieri este astăzi profesor, soldatul devine comandant, fără să fi 
uitat vocabularul cu care a fost deprins în anii anteriori.” 

l 
l-a folosit inițial (vezi, de exemplu, termenii țigănești, probabil ini- 
tial argotici, baftă „noroc“, misto „frumos“, nasol „rău; urât”, aproa- 
pe generalizați în vorbirea familiară): Astfel, delimitarea cuvintelor 
de argou de cele familiare sau populare este deosebit de dificilă, după 
unii autori chiar imposibil de făcut!7. Cu toate acestea, se poate for- 
- mula următorul principiu: un grup socio-profesional tinde să-și cre- 
eze un lexic sau un vocabular argotic, adică un ansamblu de elemen- 
te lexicale ale căror sensuri sunt codificate după norme spontane, prea 
puțin precizabile, dacă âre anumite interese să se izoleze de restul 
„masei de vorbitori. Dacă în cazul răufăcătorilor, chiar al elevilor și 
- almilitarilor, se pot intui cu ușurință motivele izolării lingvistice (tea- 
ma de poliție, de eventualele victime, de profesori, de superiori etc.), 
nu același lucru se poate face și pentru alte categorii socio-profesio- 
: nale. Se poate pune întrebarea ce interes au frizerii, măcelarii și ti- 
pografii să se izoleze lingvistic de clienţii lor, actorii și sportivii de 
publicul lor ete. Deci folosirea termenului „argou“, cel puţin în ca- 
zul acestor categorii socio-profesionale, și probabil a multor altora, 
nu se justifică. Fiecare domeniu de activitate presupune folosirea unor 
termeni profesionali sau de specialitate, dar acest fapt nu poate fi in- 
terpretat ca modalitate de izolare lingvistică, ci ca necesitate impu- 
să de exercitarea profesiunii respective. În diferite meserii, alături de 
termenii profesionali propriu-ziși sau de terminologia profesională, 
se pot folosi și termeni paraprofesionali, cuvinte cu sens figurat, ex- 
presiv, care denumesc, în mod original, aspecte ale domeniului de 
activitate respectiv. Dacă breton, bordură, cărare, freză constituie ter- 
meni profesionali specifici meseriei de frizer, atunci denumiri ca iz- 
vor „apă de colonie“, fotă „şervet“, pogon „barbă mare care. trebuie 
rasă“ este mai bine să fie interpretate ca termeni paraprofesionali, 
decât ca niște cuvinte din „argoul frizerilor“.: G ati 
Folosirea cuvintelor de jargon nu urmăreşte izolarea lingvistică de 
ceilalți vorbitori, prin folosirea unui vocabular secret, ci doar să dea | 
o nuanţă distinsă și prețioasă comunicării. De obicei, acest aspect 
al exprimării este dat de întrebuinţarea unor cuvinte străine, împru- 
mutate din limbile „la modă“. În română, au existat cu precădere 


17 Vezi opinia exprimată de IORDAN, 1975, p.311: „Nu fac nici o deosebire între 
cuvintele propriu-zis argotice și cele familiare sau populare. O separare a lor nu-i 
posibilă totdeauna, şi nici nu este principial recomandabilă: toate sunt produsul 
afectului și fanteziei. Afară de asta, conştiinţa subiectelor vorbitoare nu le distinge 
unele de altele, ci le pune pe același plan și le tratează absolut la fel pe toate.“ 

elemente de jargon grecizant şi franțuzit, care au caracterizat vorbi- 
rea celor din clasele sociale sus-puse din trecut. În vorbirea protipen- 
dadei — marea boierime din epoca feudală —, apăreau numeroase 
cuvinte împrumutate din neogreacă: arhon(da) „titlu de politeţe cu care 
se adresa cineva unui boier“, catahris „abuz“, catahrismie „necuviinţă, 
abuz”, cheramo' „formulă de adresare însemnând doamna mea“, 
eglendisi „a se distra, a petrece”, fantaxi „a-şi da importanţă“, hristoitie 
„bună-cuviinţă”, ighemonicon „fast, lux, demnitate“, metahirisi „a obişnui“, 
nixis, „supărare, necaz“, paraxân „ciudă, necaz, mânie“, pliroforisi „a 
lămuri, a-informa“, sastisi „a se tulbura, ase fâstâci“, tropos „manieră 
de comportare“etc. Folosirea unor asemenea cuvinte era considerată, 
la vremea respectivă, o dovadă de nobleţe, de distincție socială. 

Cu timpul, aproximativ la începutul secolului al XIX-lea, jargonul 
grecizant a fost înlocuit cu jargonul franțuzit. Burghezia de odinioa- 
Ză folosea numeroase cuvinte franțuzești tot cu scopul de a arăta dis- 
tincția socială, detașarea față de ceilalți vorbitori: atrista „a se întris- 
ta“, bonjur „bună ziua“, bonsoar „bună seara“, devina „a ghici“, eplorat 
„plângător“, langagiu „limbaj, vorbire“, madam „doamnă“, malșansă 
„ghinion, nenoroc“, mersi „mulțumesc“, misericordie „milă“, monșer „dra- 

meu“, musiu „domn“, orvoar „la revedere“, turment „chin, suferin- 
tă” etc. Reminiscenţe ale jargonului franțuzit de odinioară pot fi în- 
tâlnite și astăzi în vorbirea familiară, nu de puţine ori cu nuanţă ironică 
(bonjur, madam, mersi, musiu etc.) -: 
În același timp cu jargonul franțuzit, s-a manifestat și un jargon ita- 
` lienizant, evident cu intensitate mai mică. Cuvinte ca adulător „lingu- - 
șitor“; ama „a iubi“, baseță „josnicie“, belleţe „frumusete“, carnefice „că- 
lău“, disfată „înfrângere”,: pațiență „răbdare“, rident „surâzător”, 
risorge „a se ridica“, servagiu „sclavie“, veloce „rapid, iute” etc. au fost 
folosite o vreme de unii vorbitori, printre care și Ion Heliade Rădu- 
lescu, mai ales în a doua parte a activității sale literare și științifice, 
fără a fi însă acceptate de uzul general. e | 
„Tendinţa de a se exprima prețios pentru a se deosebi de ceilalți 
vorbitori se manifestă și astăzi, fără a se putea distinge un jargon anu- 
me. Se spune uneori acușa în loc de naște, denișa, pentru descoperi, bord, 
scris board, în loc de conducere etc., numai pentru a da superioritate 
sau distincţie socială exprimării orale sau scrise. 
- Deoarece în vocabularele sau în terminologiile de specialitate exis- 
tă numeroşi termeni necunoscuți celor mai mulți vorbitori, se con- 
sideră că acestea formează jargoanele profesionale. Termenii de stric- 
tă specialitate din diferite domenii ale științei și tehnicii nu sunt folosiți 

pentru a marca distincția socială, iar cunoașterea şi folosirea lor de 
tot mai mulți vorbitori se realizează în măsura în care domeniul res- 
pectiv devine accesibil și celor neinitiati. Folosind termenul jargon 
pentru a numi vocabularele sau terminologiile de specialitate, se cre- 
ează o confuzie între aspectul savant și cel preţios sau fals distins al 
exprimării!8. Ar trebui să se admită faptul că medicii, de exemplu, 
folosesc un jargon franțuzit, deoarece foarte mulți termeni medicali 


provin din franceză, chiar dacă sunt la origine cuvinte latinești sa- 
„vante. 


15 Folosirea fără precizările necesare a termenilor argou, jargon şi limbaj, ultimul 
cu sensul de „terminologie profesională“, poate duce la delimitări care nu pot fi 
acceptate. În mod exagerat, se admite că există în română un jargon al nudiștilor, 
al emigranților, al străzii, un limbaj al adolescenților etc. sau chiar un argou al romilor, 
populaţie care vorbește de fapt o limbă propriu-zisă. Pentru o astfel de concepție, 
excesiv de largă, vezi Anca Volceanov și George Volceanov, Dicţionar de argou și 
expresii familiare, Livpress, București, 1998, pp. 12-16. 


. Semantica 


Obiectul de studiu al semanticii 


Semantica (fr. sémantique) este ramura lexicologiei care studiază sen- 
surile cuvintelor. Într-o accepţie foarte largă, semantica se ocupă cu 
studiul sensului în general, nu numai cu cel al cuvintelor, ci și cu cel 
al propoziţiilor și al frazelor. În acest caz, se distinge o semantică le- 
xicală, o semantică a enunţului și o semantică a frazei. Intr-o altă ac- 
cepție, mai restrânsă, semantica are ca obiect de studiu sensurile cu- 
vintelor, categoriile semantice, schimbările de sens și cauzele 
acestora, opunându-se astfel, cel puţin din punctul de vedere al me- 

_todei, onomasiologiei, care cercetează felul în care anumite concep- 
te, idei capătă o denumire în limbă. Cu același înțeles sau cu înțeles 

diferit se mai folosește și denumirea mai veche, de provenienţă ger- 
mană, semasiologie (germ. Semasiologie), pe care unii cercetători o con- 
sideră mai potrivită pentru a denumi semantica lexicală!. 

Iniţial, la sfârșitul secolului al XIX-lea, cercetarea sensurilor cuvin- 
telor a fost concepută exclusiv din perspectivă diacronică, adică se 
urmărea numai felul în care cuvintele și-au schimbat sensul o dată 
cu evoluţia generală a limbii?. Ulterior, atenția lingviștilor s-a îndrep- 
tat asupra legăturilor care se pot stabili între diferitele categorii se- 
mantice și asupra caracterului analizabil al sensului și al unor zone 
din lexic, conturându-se așa-numita semantică paradigmatică. Asttel, 
semantica tradițională este cu precădere diacronică sau istorică, în timp 
ce semantica modernă este mai mult sincronică sau statică, fără a pu- 
tea ocoli însă problema schimbărilor semantice. | 


„1 Vezi această concepție la BUCĂ și EVSEEV, 1976. Alţi autori, de exemplu STATI, 
1964, preferă termenul semantică. ge. i 
, 2 Această concepție a stat la baza lucrării lui ȘĂINEANU, 1887. 

Pentru a descrie evoluția semantică a cuvintelor sau legăturile care 
se pot stabili între sensurile cuvintelor care alcătuiesc lexicul unei limbi, 
semantica trebuie să lămurească mai întâi ce este sensul: La această în- 
trebare, s-au dat mai multe răspunsuri. S-a considerat că sensul (sem- 
nificaţia, semnificatulS, denotatul, desemnatul, referentul) este: obiec- 
tul denumit, o proprietate a lucrurilor, un obiect ideal, o noțiune, o relație 
între semne, o relaţie între semn și obiect, o relaţie între semn și ideea 
despre obiect, o relație între semn și activitatea oamenilor, o relație 
între oamenii care comunică cu ajutorul semnelor“. Fiecare dintre aceste 
accepții: este susceptibilă de anumite obiecții: nu toate cuvintele 
denumesc obiecte sau chiar noțiuni; sensul nu se aplică unui obiect 
anume, ci unor categorii de obiecte; dacă sensul este o noțiune, forma- 
tă pe baza senzațţiilor și reprezentărilor, atunci acesta trebuie studiat 
de psihologie etc. De fapt, aceste accepții ale sensului nu se exclud, ci 
'se completează reciproc. Sensul este un concept variabil de la o cate- 
gorie la alta de cuvinte și, uneori, chiar pentru unul și același cuvânt. 

De regulă, se admite că sensul reprezintă o intensiune, adică un 
ansamblu de trăsături, de caracteristici care permit definirea unui con- 
cept, dar și o extensiune, adică o categorie de obiecte cărora li se pot 
atribui trăsăturile respective. Sensul cuvântului pat trimite la carac- 
'teristicile care permit delimitarea conceptului respectiv de alte con- 
cepte, cf. masă, scaun etc., dar și la categoria de obiecte din realitate 
care sunt numite în mod curent cu acest cuvânt, datorită faptului că 
satisfac anumite condiţii care fac posibilă utilizarea acestei denumiri”. 

‘Sensul unor cuvinte este de natură noțională, adică s-a format prin 
abstractizare, prin eliminarea aspectelor neesenţiale de la un număr 
de exemplare, păstrându-se doar ceea ce este comun și relevant. De 
“natură noţională este și sensul cuvintelor onomatopeice, deoarece 
acestea nu „reproduc“ exact un sunet sau un zgomot din natură, ci 


3 Potrivit teoriei lui SAUSSURE, 1998, pp. 85-89, semnul lingvistic este un tot 
în care se pot distinge semnificantul și semnificatul. Semnificantul este imaginea 
acustică, iar semnificatul este conceptul. ; 

1 Pentru diferitele accepții ale semnificației, vezi SCHAFF, 1966, p. 244. 

„5 VASILIU, 1984, p. 34. Alţi autori, MILNER, 1989, p. 336, consideră că 
semnificația lexicală a unui cuvânt nu este altceva decât referința virtuală, un 
ansamblu de condiții pe care trebuie să-l satisfacă un obiect din realitate pentru a 
putea fi numit cu ajutorul cuvântului respectiv în așa-numita referință actuală. 

é Chiar dacă nu se poate pune semnul egalității între noțiune și sens, ideea că 
sensul este noţiunea despre obiectul desemnat prin cuvânt se bucură de cea mai 
largă răspândire în lingvistică. Vezi ȘERBAN și EVSEEV, 1978, pp. 134-136. 

„exprimă ideea pe care o colectivitate lingvistică o are despre sune- 
tul sau zgomotul respectiv. Sensul altor cuvinte (prepoziţii, conjunc- 
tii, negații) nu este de natură noțională, ci de natură logică, pentru 
că se referă la categorii de relaţii între cuvintele al căror sens este no- 
tional. Sensul substantivelor proprii nu este nici de natură noționa- 
lă, nici de natură logică, funcţia acestor tipuri de cuvinte fiind de iden- 
tificare. Un individ este numit George doar pentru a fi deosebit de 
Mihai, și nu pentru că are anumite trăsături specifice care justifică 
atribuirea acestui nume. | | ; 
„„.O definiţie care să acopere toate aspectele sensului este fără în- 
doială destul de greu de formulat în termeni care să nu fie suscep- 
tibili de nici o obiecţie. Se poate afirma foarte simplu că sensul este 
ceea ce numește, denumește, desemnează, denotă un cuvânt dat în- 
tr-o limbă dată. Această legătură între cuvânt și desemnat nu se rea- 
lizează direct, ci prin conștiința și afectul vorbitorilor, fiind suscep- 
tibilă de a se modifica ocazional sau definitiv. Un cuvânt poate 
denumi o categorie de obiecte, de acţiuni, de însușiri etc., dar și nuan- 
te afective legate de acestea, deoarece comunicarea interumană nu se 
limitează la transmiterea strictă de informaţii, ci urmărește și expri- 
marea unor sentimente sau atitudini diverse (dispreț, ură, dezgust, 
ironie, admiraţie, afecţiune etc.). Din această cauză, alături de 
așa-numita denotatie, numirea categoriei respective de obiecte, se dis- 
tinge și conotația, adăugarea unui sens, particular, afectiv, expresiv, 

familiar, uneori chiar ocazional, legat însă de sensul obișnuit. Pen- 
tru vorbitorii limbii române, denotaţia substantivului viperă este „o 
specie de șerpi, care își paralizează prada cu ajutorul veninului”, iar 
conotaţia trimite la „persoană de sex feminin care are un comporta- 
ment răutăcios, perfid“. Această conotaţie, ca atâtea altele, este con- 
vențională și acceptată prin tradiţie de vorbitorii limbii române, deoa- - 
rece comportamentul viperei nu este mai perfid decât al altor animale 
de pradă pentru a justifica astfel sensul depreciativ. i 

„ Conotaţia se realizează, în cele mai multe cazuri, cu ajutorul tro- 
pilor (antonomâază, metaforă, metonimie, sinecdocă), figuri de stil prin care 
cuvintele pot fi îndepărtate sau deturnate de la sensul lor propriu, 
producându-se în felul acesta și o evoluție semantică. Următoarea . 

„etapă constă în lexicalizarea figurilor de stil respective, adică în fo- 
losirea lor repetată și implicit în acceptarea definitivă a acestora în 


7 Pentru detalii în legătură cu semnele descriptive (individuale și generale) și 
semnele non-descriptive sau logice, vezi VASILIU, 1992, pp. 70-72. . | i 

uzul limbii. Trebuie spus că nu orice folosire în sens figurat a unui 
cuvânt are șanse de a se lexicaliza. De obicei, uzul selectează tropii 
sau figurile de stil care permit extinderea denumirilor esențiale asu- 
pra altor categorii de obiecte. Ac, braţ, cap, gură, inimă, limbă, mână, 
ochi, picior, rădăcină etc. actualizează sensuri figurate cu precădere în 
combinaţii de cuvinte care sunt, cele mai multe dintre ele, unități fra- 
zeologice, denumiri consacrate de uz ale unor diferite categorii de 
obiecte din realitate: ac de brad, ac de gheață, brațul râului, capul dealu- 
lui, gura râului, gura văii, inima carului, limbă de pământ, ochi de apă, 
piciorul dealului, piciorul podului, rădăcina cuvântului etcă. 
„„ Pelângă greutatea de a defini noțiunea de „sens“, sau sensul cu- 
vântului sens, mai există și alte două probleme fundamentale: deli- 
mitarea sensurilor și descrierea sau definirea acestora pentru fiecare 
cuvânt în parte. Cele mai multe cuvinte dintr-o limbă sunt poliseman- 
tice, adică au însușirea de a avea mai multe sensuri. Delimitarea sen- 
surilor unui cuvânt se poate face prin metoda analizei combinatorii. 
Această metodă, care stă la baza oricărui dicționar de tip explicativ, 
constă în gruparea contextelor sau a posibilităţilor de combinare po- 
_trivit cu reprezentarea generală a obiectelor denumite de cuvântul res- 
pectiv. Sensurile unui cuvânt sunt stabilite în funcţie de grupele de 
contexte reperabile în uzul limbii la un moment dat. Pentru cuvân- 
tul apă, se pot identifica, printre altele, grupe de contexte de felul: 
1. apă proaspătă, apă rece .... 2. apă lină, apă repede ... 3. apă oxigenată, 
apă distilată ... etc., ceea ce corespunde sensurilor: 1. „lichid potabil“, 
2. „cuprinsul unui râu sau al unei mări“, 3. „soluție apoasă“. Dacă un 
cuvânt este utilizat într-un context nou și, mai ales, dacă utilizarea res- 
pectivă este acceptată de uz, se poate deduce că avem a face cu un nou 
sens: apă de toaletă, apă de colonie ... „preparat volatil din alcool cu mi- 
ros parfumat“. kini „i | | 
Referitor la a doua problemă, se poate spune că sensul (semnifi- 
caţia, semnificatul, denotatul, desemnatul, referentul) nu poate fi de- 
scris decât cu ajutorul altor cuvinte, care, la rândul lor, numesc, sem- 
nifică, denotă, desemnează ceva. De exemplu, pentru a descrie sensul 
cuvintelor apă și alcool se va folosi, printre altele, cuvântul lichid, pen- 
tru verbele merge și sta se va folosi cuvântul acțiune, pentru alb şi ne- 
gru se va folosi cuvântul culoare, pentru și, iar se va folosi cuvântul 
conjuncție, pentru în, la se va folosi cuvântul prepoziție etc. De fieca- 


8 Pentru descrierea pe larg a mecanismelor conotaţiei, vezi COTEANU și colab., 
1985, pp. 46-64. $ k 

re dată, se vor indica genul proxim și diferența specifică, adică o cla- 
„„să de elemente din realitate care au trăsături comune, precum și ceea 
ce face posibilă deosebirea lor în cadrul clasei respective. Apă și al- 
cool au în comun însușirea de a fi lichide, cu deosebirea că primul este, 
în stare pură, fără gust și miros, iar al doilea este inflamabil și vola- 
til; merge și sta sunt acțiuni care presupun deplasarea dintr-un loc în 
altul, respectiv lipsa deplasării; în și la pot fi încadrate în categoria 
lexico-gramaticală a prepoziţiei, dar aceste cuvinte se folosesc în mod 
diferit pentru a indica raporturi diferite. — ` ui AR 
Din punct de vedere teoretic, se poate admite că sensul este sus- 
ceptibil de a fi divizat în unități minimale. Prin metoda analizei com- 
ponenţiale sau semice, se realizează descompunerea sensului în ele- 
mente considerate minimale numite componente de sens, mărci 
semantice, trăsături semantice distinctive, seme, sememe, semanteme etc. 
Sensul cuvântului bunic, a cărui definiţie lexicografică este „tatăl ta- 
tălui sau al mamei“, va putea fi descompus în următoarele trăsături 
semantice distinctive: 1. rudă; 2. naturală sau de sânge; 3. în linie di- 
rectă; 4. în direcție ascendentă; 5. de gradul al doilea; 6. de sex mas- 
culin. Bunică se va deosebi de bunic doar prin ultima trăsătură (6. de 
sex feminin). Astfel, există trăsături semantice sau seme comune și 
trăsături semantice sau seme diferenţiatoare. Având în vedere un nu- 
măr mai mare de cuvinte din lexicul românesc actual, se delimitea- 
ză, pe baza semelor comune, dar și a celor diferenţiatoare, o grupa- 
re, o mulțime sau o paradigmă de unități lexicale. De exemplu, 
trăsătura distinctivă „1. Rudă”:se repetă și în cazul cuvintelor urmă- 
toare, pe care orice dicționar le va clasifica alfabetic: cumnat, cumna- 
tă, cuscru, fiu, fiică, frate, ginere, mamă, mătușă, mire, mireasă, nepot, ne- 
poată, noră, soacră, soră, soț, tată, unchi, văr, vară etc. Semele comune 
(rudă; rudă de sânge; rudă prin alianță) și diferenţiatoare (sex; di- 
recție ascendentă; direcţie descendentă; linie directă; linie colatera- 
lă; momentul realizării etc.) permit gruparea acestor unităţi lexica- 
le într-un fragment relativ autonom din lexic, numit câmp sau 
subansamblu lexico-semantic. În lexicul limbii române, au fost puse 
în evidenţă câteva câmpuri sau subansambluri lexico-semantice re- 
feritoare la: numele de rudenie, denumirile animalelor domestice, de- 
-~ numirile animalelor sălbatice, denumirile locuinţei, denumirile in- 
stituțiilor, termenii cromatici, denumirile fenomenelor sonore”. 


9 BIDU-VRĂNCEANU, 1986, pp. 86-219. 

Nu toate câmpurile sau subansamblurile lexico-semantice sunt la 
fel de stabile în timp. Dacă în ceea ce privește câmpul lexico-seman- 
tic al relaţiilor de rudenie se poate afirma că nu a înregistrat schim- 
bări de-a lungul timpului, nu același lucru se poate spune și despre 
alte câmpuri sau subansambluri lexicale. De cele mai multe ori, avem 
a face cu modificări determinate de asimilarea unor termeni noi sau 
de reactualizarea unora mai vechi. În câmpul lexico-semantic al de- 
„numirilor de instituţii, bursă, jandarmerie; parchet sau prefectură au avut 

o poziţie oscilantă, în sensul că au fost termeni uzuali până la sfâr- 
șitul celui de-al doilea război mondial, după care au ieșit it din uz, RSR 
tru ca după 1990 să fie din nou folosiți. 

Este evident că numai părțile foarte bine pitts SUE și stabile a 
vocabularului unei limbi pot fi descrise în termenii unor câmpuri le- 
xicale. Se mai poate observa că sensurile figurate, expresive, afecti- 
ve, sensurile pronumelor, ale verbelor auxiliare etc. ridică serioase 
probleme în ceea ce privește relevarea trăsăturilor semantice distinc- 
tive și implicit includerea unităților lexicale respective într-un câmp 
anume. În plus, elementele componente ale sensului, pe lângă fap- 
tul că sunt foarte numeroase, nu sunt minimale, deoarece pot fi des- 
i FOVRue la rândul lori în alte elemente componente. 


Categoriile semantice 


Ținând seama de posibilităţile cuvintelor de a avea un sens sau 
un ansamblu de sensuri și de felul în care sensurile și formele cu- 
vintelor se grupează în limbă la un moment dat, se pot deosebi ur- 


1 Ideea potrivit căreia lexicul unei limbi naturale poate fi descris ca un ansamblu 
de unități semnificative organizat coerent, în care absolut toate elementele consti- 
tutive se delimitează reciproc, este cu mult anterioară teoriei câmpurilor semantice 
a lui Jost Trier. De-a lungul timpului, numeroși scriitori, teologi, matematicieni, 
filozofi au încercat să găsească o serie limitată de „trăsături primitive“ și de „particule 
transcendentale“, redate prin numere sau litere, cu ajutorul cărora pot fi descrise 
sensurile absolut tuturor cuvintelor. De exemplu, în unele lucrări din secolul al XVII-lea 
dedicate limbilor filozofice, sensul unor cuvinte putea fi descifrat cu ajutorul unor 
sisteme de notare destul de greoaie în felul următor: cal = Ngk/pot = animal cu copita 
nedespicată + curajos; mulo = Ngk/sof/pad = animal cu copita nedespicată + privat 
+ sex; cămilă = nek/braf/pfar = patruped cu copita despicată + convex + spate etc. 
sau, în altă lucrare, loc + metal = mină; ofițer + marină = amiral; artist + stea = astronom 


etc. Vezi Umberto Eco, În căutarea limbii pa Editura Polirom, laşi-București, 
2002, pp. 188 şi 197. 

mătoarele categorii semantice sau semasiologice: monosemia, polise-, 
mia, sinonimia, omonimia, antonimia și paronimia. 

Monosemia este însușirea unor cuvinte de a avea un singur sens. 
Această caracteristică se întâlnește cu precădere la unii termeni teh- 
nici și ştiinţifici (ecograf, ecografie, electrocardiogramă, femur etc.), dar 
și la unele cuvinte relativ frecvent utilizate (camping, escava, lămâie, 
motel, pix etc.). Raportat la ansamblul vocabularului, numărul cuvin- 
telor monosemantice este mic. Această însușire nu este, de'cele mai 
multe ori, stabilă, deoarece există oricând posibilitatea ca un cuvânt 
monosemantic să dezvolte și alte sensuri, pe lângă cel inițial. În DEX,, 
lămâie este înregistrat cu un singur sens, „fructul lămâiului, de for- 
mă sferică alungită, cu coaja galbenă, aromată și cu miezul acru, bo- 
gat în vitamine“, dar acest cuvânt este folosit și pentru a denumi, în 
mod glumet desigur, semnul șoferului începător, care se pune, po- 
trivit legii, pe parbrizul, respectiv pe luneta mașinii. 

Pe măsură ce un termen de specialitate devine cunoscut unui nu- 
măr larg de vorbitori, cresc și șansele ca acesta să capete mai multe 
sensuri, iar orice cuvânt monosemantic frecvent folosit, în contexte 
din ce în ce mai variate, este susceptibil de a deveni polisemantic. Co- 
‘laps este un termen medical având sensul „insuficienţă circulatorie 
periferică, manifestată prin pierderea oricărei forțe, diminuarea ex- 
traordinară a tensiunii arteriale, puls rapid și foarte slab“, dar, o dată 
trecut în vorbirea curentă, a căpătat și sensul „prăbușire totală a unui 
domeniu al vieţii economice“ (colaps economic, colaps financiar etc.). 
d este însușirea unor cuvinte de a avea mai multe sensuri. 
Această însușire se regăsește la 80% dintre cuvintele care alcătuiesc 
lexicul activi, ceea ce înseamnă că avem a face cu o caracteristică 
aproape generală a cuvintelor. Constatarea că un cuvânt este poli- 
semantic se face numai dacă sunt analizate și comparate contextele 
în care acesta este folosit. Unui cuvânt izolat i se pot atribui atâtea 
sensuri distincte în câte contexte distincte este utilizat la un moment 
dat într-o limbă dată. În română, instrucție este folosit în următoa- 
rele tipuri de contexte: 1. În școală, X a avut parte de o instrucție alea- 
să. 2. În orele de instrucție, militarii execută cu pricepere ordinele superio- 
rilor. 3. Instrucţia acestui caz a fost făcută de un renumit judecător. Se poate 
deduce că acest cuvânt are în limba română următoarele sensuri: 
1.,„ansamblu de cunoștințe, priceperi și deprinderi, predate cuiva sau 
căpătate de cineva, prin care se urmărește însușirea culturii generale 


1 ŞERBAN şi EVSEEV, 1978, p. 150. 

și a unei specializări profesionale“; 2. „Pregătire a ostașilor în vede- 
rea însușirii teoriei; și practicii militare“; 3. „activitate de cercetare a 
cauzelor penale“. Atunci când un cuvânt este frecvent utilizat în nu- 
meroase contexte, este firesc să aibă și foarte multe sensuri, fenomen 
numit pletoră semantică sau inflație semantică. Acest aspect este ca- 
racteristic unor cuvinte din fondul principal lexical. Cap, face, fi, gu- 
ră, lua, mână au între zece și douăzeci de sensuri principali cărora 
li se subordonează altele, secundare. 

Cauzele polisemiei sunt multiple. Un cuvânt nu o riuimpeste, de 
regulă, o singură categorie de aspecte din realitate, ci categorii dife- 
rite, între care vorbitorii unei limbi fac anumite asociaţii mai mult 
sau mai puțin convenţionale. Sensul substantivului albie trimite la 
două categorii de obiecte: 1. „vas lunguieț din lemn cioplit sau din 
doage asamblate“; 2. „porţiune a văii acoperită permanent sau tem- 
porar de apă“. Pentru vorbitorii limbii române, între cele două ca- 
tegorii de obiecte, 1 și 2, există o asemănare formală, de natură să 
facă posibilă utilizarea aceluiași complex sonor, albie, pentru a le de- 
numi. Fără îndoială, este vorba despre o convenţie dezvoltată și ac- 
ceptată ca atare în limba română, deoarece este posibil ca în alte limbi 
asocierea să se facă între alte categorii de obiecte (cf. fr. lit „mobilă 
pe care se culcă omul“, dar și „porţiune a văii acoperită permanent 
sau temporar de apă“). Astfel, de la primul sens al cuvântului albie 
s-a format în română al doilea sens, așa cum de la un cuvânt de bază 
s-au format unul sau mai multe derivate. În aceeași situaţie se gă- 
sesc și denumirile unor părți sau organe ale corpului omenesc, cap, 
gură, limbă, ochi, picior etc., care se aplică și altor categorii de obiec- 
te prin extensiune și prin analogie. Un sens „derivă“ din alt sens în 
măsura în care vorbitorii stabilesc unele raporturi convenţionale î în- 
tre categoriile de obiecte din lumea înconjurătoare. 

În afară de numeroasele evoluții semantice care se pot produce 
în limba respectivă prin diferite mijloace, mai pot fi enumerate prin- 
tre cauzele polisemiei și influenţele unor cuvinte străine. Uneori, 
aceste „sensuri derivate“ pe care le capătă unele cuvinte la un mo- 
ment dat pot fi împrumutate, de fapt copiate sau calchiate după un 
model străin. În limba română, pânză „țesătură făcută din fire de bum- l 
bac, in, cânepă etc.” a capatati în secolul al XIX-lea sensul „pictură 
pe pânză; tablou pictat“ după modelul fr. toile!2- 


12 Vezi HRISTEA, 1984, pp. 112 şi urma. 

Sinonimia este relaţia de echivalență dintre sensurile a două sau 
mai multe cuvinte a căror formă este diferită. Astfel, două sau mai 
multe cuvinte diferite sub aspectul formei sunt considerate sinoni- 
me dacă între cel puțin unul dintre sensurile lor poate fi demonstra- 
tă relația amintită!5. | A d 

Deși, din punct de vedere teoretic, sinonimia se referă la însu- 
şirea cuvintelor de a denumi absolut aceleași aspecte din realita- 
te, adică de a avea același referent, de cele mai multe ori nu se 
poate vorbi de sinonime totale, perfecte sau absolute!“, deoarece, 
pe de o parte, în cazul cuvintelor polisemantice, relația de sino- 
nimie se stabilește la nivelul unuia sau eventual a mai multor sen- 
suri, iar, pe de altă parte, chiar dacă sensul sau sensurile coincid, 
cuvintele respective nu pot fi substituite absolut în toate contex- 
tele, deci nu sunt identice sub aspectul conținutului. Cuvintele 
preot şi popă sunt sinonime numai dacă se face abstracţie de faptul 
că al doilea cuvânt are, față de primul, și sensul de „numele uneia 
dintre cărţile de joc“ și că acest cuvânt nu este admis de expri- 
marea literară. | 
- Chiar și în cazul sinonimelor acceptate de același aspect al limbii 
se pot găsi diferenţe în ceea ce privește preferința uzului pentru în- 
trebuinţarea lor contextuală. Termenii literari sinonimi roșie și toma- 
tă (cf. denumirile regionale paradaisă și porodiche) cunosc o distribu- 
tie contextuală diferită, dacă se ține seama că cel puțin în combinaţiile 
de cuvinte salată de roșii sau suc de roșii al doilea termen nu poate fi 
substituit cu tomată (cf. însă pastă de roșii — pastă de tomate). Anumiți 
termeni ştiinţifici, despre care se poate afirma cu certitudine că au 
sensuri identice, nu sunt utilizaţi sau utilizabili în aceeași măsură ab- 
solut în toate contextele. În chimie, termenul azot este mult mai răs- 


13 Termenii sinonimie, omonimie, antonimie, paronimie au în componența lor 
termenul grecesc Svouo, [Onoma] care înseamnă „cuvânt, nume“. În mod firesc, 
termenii amintiţi ar trebui să se refere la cuvinte și la unități frazeologice care, prin 
definiţie, sunt echivalente reale sau potenţiale ale cuvintelor propriu-zise, şi nu la 
orice element de expresie lingvistică, de felul fonemelor sau afixelor. Cu toate acestea, 
se vorbește de sinonimie, omonimie, antonimie şi în domeniul foneticii, al 
morfologiei şi al sintaxei. Sinonimia frazeologică și lexico-frazeologică intră în 
domeniul de cercetare al frazeologiei, pentru care vezi Theodor Hristea, Sinonimia 
frazeologică și lexico-frazeologică, în România literară, nr. 29, 1978, p. 8. e 

~ “ULLMANN, 1965, p. 180, consideră că sunt sinonime doar cuvintele care pot 
fi substituite absolut în toate contextele, fără să se producă vreo schimbare de sens 
sau. de nuanţă semantică. 

pândit decât sinonimul nitrogen (cf. compușii chimici peroxid de azot, 
protoxid de azot etc.), chiar dacă în toate formulele chimice se utili- 
zează simbolul N [Nitrogen] (NO, N,O etc.), care în mod firesc ar 
trebui să indice a doua denumire. Deși orice clasificare este suscep- 
tibilă de anumite obiecţii, se pot stabili următoarele tipuri de sino- 
nime, dacă se ține seama de capacitatea acestora de a denumi ace- 


leași aspecte din realitate și de a fisau nu utilizate în aceleași aspecte 
ale limbii: | 


1. Sinonime Er 4 căror: înțelesuri sunt, în totalitate, foarte asemănă- 
- toare: : a 


"a. Care pot fi folosite î în aceleași aspecte ale limbii: 

"(n limba literară) azot —nitrogen, ambră — chihlimbar, aramă — cu- 
pru, ceas — oră, lexic — vocabular, oaspete — musafir, peoia = paia | 

“soartă — destin, timp — vreme etc. 

"(în limba populară ș și în vorbirea familiară) bostan — dovleac „cap“, 
burtă — pâritece, cioc — plisc „gură“, femeie — muiere, gustar — măs- 

“lar „secerar denumirea populară a lunii „august“ 'etc. 

b. Care.nu pot 1 fi folosite în aceleași aspecte ale limbii: 

_ (al doilea termen este popular) antrax — dalac, caporal — căprar, 
„hernie — surpătură, salivă — scuipat, soldat — cătană etc. 
(al doilea termen este regional) căciulă — cușmă, compas — țircă- 
lam, cumnat — șogor, ficat — mai, gard — zaplaz, palton — căbat, supă 

— leveșe, îmbăta — șumeni, usturoi — ai etc.. 
(al doilea termen este învechit) recensământ — catagrafie, colonel. 
— polcovnic, curier — olac, document — zapis, pompier — pojarnic ec: 
(al doilea termen este familiar) celibatar — becliet mărinimos — ga- 
_lantom etc. 
(al doilea termen este poetic sau artistic) mi cleștar, pământ 
„— glie, trandafir — roză, pahar — potir etc. 


2. Sinonime ale căror înţelesuri nu sunt, în totalitate, asemănătoare: 

a. Care pot fi folosite în aceleași aspecte ale limbii: 
(în limba literară) afectuos — cald, alerga — fugi, (a se) amuza — (a 
se) desfăta — (a se) distra — petrece — (a se) veseli, chip — faţă — obre az, 
drum — itinerar — rută etc. 
(în limba populară și în vorbirea familiară) flașnetă — muzicuță 
„gură“, gaură — țeapă — tun „prejudiciu financiar“; 

b. Care nu pot fi folosite în aceleași aspecte ale limbii: 

(al doilea termen este popular sau regional) brâu — șerpar, muri. 
— (a se) duce — (a se) prăpădi, salvare — mântuire etc. : 4 
(al doilea termen este poetic sau artistic) iubire — arșiță, mulțime. 
— potop, (a se) zugrăvi — (a se) contura etc. .. 


Din punct de vedere teoretic, un cuvânt poate avea un număr 
mai mare sau mai mic de sinonime, care nu coincide însă cu posibi- 
Jităţile reale de utilizare a acestora în limbă. Trandafir are sinonime- 
Je roză şi rujă. Primul este poetic, iar al doilea este regional, ceea ce 
+ limitează posibilităţile lor de a fi folosite în vorbirea de zi cu zi. Im- 
portanţa acestor sinonime în limbă este, desigur, scăzută sau limita- 
tă. Mult mai importante sunt sinonimele care contribuie la nuanța- 
rea exprimării și, mai ales, la modernizarea lexicului în ansamblul 
său. Ca urmare a asimilării în româna actuală a numeroase neolo- 
gisme, în majoritate de proveniență latino-romanică, s-au dezvoltat 
serii sinonimice relativ echivalente ca posibilități de utilizare (smalţ 
— email, smălțui — emaila, smălțuit — emailat, smălțuire — emailare, smăl- 
tuitor — emailor!5). Alteori, unele împrumuturi neologice au intrat în 
concurenţă, sau în coliziune, cu sinonimele lor din fondul vechi al 
limbii. Rezultatul a fost fie eliminarea din limbă de regulă a sinoni- 
mului din fondul vechi (colonel — polcounic, pompier — pojarnic, recen- 
sământ — catagrafie), fie neacceptarea acestuia în limba literară sau în 
diferite vocabulare de specialitate (contingent — leat, intestin — mat, oxi- 
da — rugini, luxa — scrânti). | 


aa 


/ Omonmnigřeste relaţia de nonechivalenţă dintre sensurile a două 
sau mai multe cuvinte care se pronunţă în același fel. Concepută în 
sens foarte larg, omonimia se referă nu numai la unităţi lexicale dis- 
tincte, ci și la formele flexionare ale unor cuvinte, de asemenea distinc- 
te, sau ale aceluiași cuvânt. Din acest punct de vedere, pot fi interpre- 


tate ca omonime: ' | 

1. Cuvinte care aparţin aceleiași clase lexico-gramaticale având eti- 
mologie externă sau internă diferită: bancă, — bancă,; casă, — casă; fie- 
rărie, — fierărie,; lac, — lac,; leu, — leu,; râs, — râs, etc.; 

2. Cuvinte care aparțin unor clase lexico-gramaticale diferite, având 
şi etimologii diferite: capital, subst. — capital, ad)j.; dar, conj. — dar, 
subst. etc.; 


15 Pentru prezentarea mai amplă a rolului neologismelor în dezvoltarea 
sinonimiei, vezi HRISTEA, 1984, pp. 52-55. 

3. Forme flexionare ale unor cuvinte care aparțin unor clase lexi- 
co-gramaticale diferite, așa-numitele omonime lexico-gramaticale sau 
omoforme: cer, subst. — cer, verb; fluier, subst. — fluier, verb; sare verb 
— sare, subst.; toc, verb — toc, interj. — toc, subst. etc.; 


4. Forme flexionare ale aceluiași cuvânt: el cântă — ei cântă; eu merg 
— ei merg; el să vină — ei să vină etc.16 


oaia ala în sens restrâns, omonimia se referă doar la cuvintele 
„care aparțin aceleiași categorii lexico-gramaticale, ale căror forme fle- 
xionare sunt identice în totalitate și a căror etimologie sau origine este 
diferită. Întrunesc astfel condiţia ideală a omonimiei cuvinte de fe- 
lul: casă, „clădire destinată pentru a servi de locuință omului ... etc.“ 

(din lat. casa) — casă, „dulap sau lădiţă de fier în care sunt ținuți bani, 
hârtii de valoare etc.“ (din germ. Kasse); lac, „întindere mare de apă 
stătătoare, închisă între maluri, uneori cu scurgere la mare sau la un 
„râu ... etc.” (din lat. lacus) — lac, „preparat lichid obținut prin dizol- 

varea pet solvent volatil a unor rășini, uleiuri sau a altor substan- 
te... etc.” (din germ. Lack); mină, „loc subteran cu zăcăminte de sub- 
stanțe minerale utile; armă explozivă; miez de grafit sau din alte 
„materiale folosit la confecţionarea creioanelor sau a altor instrumen- 
te de scris“ (din fr. mine, germ. Mine) — mină, „expresie a feţei, fizio- 
nomie, chip, înfățișare“ (din fr. mine) — mină, „veche monedă greceas- 
că de aur sau de argint“ (din fr. mine, lat. mina). 

Omonime au putut apărea și ca urmare a adaptării unor neolo- 
gisme la pronunțarea românească. Termenii englezești din vocabu- 
larul sportiv game „fiecare dintre punctele câștigate de un jucător de 
tenis (după mai multe erori ale adversarului), în limitele unui set“ 


„1 Oclasificare a omonimelor dintr-o perspectivă foarte largă, incluzând afixele 
și afixoidele, a fost făcută de Cristian Moroianu, Omonimia în sfera lexicului, în Limbă 
şi literatură, vol. II, 1999, pp. 23-33. Trebuie remarcat însă că omonimia lexicală și 
lexico-morfologică se manifestă activ în limbă (vezi numeroasele cazuri de coliziuni 
omonimice, unele conștientizate de vorbitori sub forma unor calambururi, 
„Seamănă, dar nu răsare“; „Dacă este vie / Să-i spui să vie / La noi la vie“ etc.), în timp 
ce omonimia afixală și afixoidală, precum și variantele combinate ale acestora se 
manifestă inactiv, fiind un aspect care interesează mai mult cercetarea etimologică. 
Chiar dacă este vorba de afixe diferite sub aspect etimologic, distincţia dintre 
următoarele categorii de cuvinte derivate nu este relevantă în comunicare: măcelar, 
pescar (-ar,, din lat. -arius) și pândar, zidar (-ar,, din sl. -ar), precum și bibliotecar, librar 


(- ar, din fr. -aire, it. grio) sau sughita (Șieu , din lat. sub-) și surâde (sub,- , din lat. 
sau fr.). 

și goal „(la unele sporturi) introducere a mingii în poarta echipei ad- 
verse; punct marcat în favoarea echipei care a reușit această intro- 
ducere” sunt scriși și pronunțați ghem, gol intrând astfel în relație de 
omonimie cu: ghem și gol, cuvinte mai vechi în română, având alte 
sensuri și alte origini, latină, respectiv slavă. . | 
„Nu este obligatoriu ca originea. omonimelor să fie în limbi Bei 
te. Există omonime care provin din aceeași limbă și care au totuși ori- 
gini diferite: semăna, „a pune sau a- arunca sămânța în pământul pre- 
gătit în prealabil, pentru a o face să încolțească și să răsară ... etc.“ (din 
lat. seminare) — semăna, „a avea trăsături, calităţi, defecte comune cu 
altcineva sau cu altceva... etc.” (din lat. similare); bursă, „alocaţie bă- 
nească acordată de stat, de o instituţie unui elev sau unui student .. 
(din fr. bourse, care provine, la rândul său, din it. borsa, având la gA- 
gine sensul „pungă în care se țineau banii“'și mai apoi „banii pro- 
priu-ziși“) — bursă, „instituţie unde se negociază hârtii de valoare sau 
valute străine sau unde se desfășoară tranzacţii de mărfuri” (din fr. 
'Bourse, scris cu inițială majusculă, deoarece este la origine numele unei 
-case de comerț din: Bruges aparținând familiei Van de Burse) etc. 
Potrivit acestui principiu, care se referă în mod explicit la specia- 
Jizarea semantică și la originea diferită, sunt omonime cuvintele de- 
rivate în română care denumesc localul sau atelierul în care se prac- 
tică o meserie și meseria respectivă, de tipul: ceasornicărie, „atelierul, 
prăvălia î în care se repară sau se vând ceasornice“ — ceasornicărie, „me- 
seria ceasornicarului'“; cofetărie, „localul în care se fac, se consumă 
"şi se vând dulciuri“ — _ cofetărie, „meseria cofetarului“ etc. Prima de- 
numire este un derivat cu sufixul -ărie de la cuvântul'de bază (cofet, 
singularul învechit al lui cofeturi, ceasornic etc.), iar a doua este un 
derivat cu sufixul -ie de la numele de agent, cel care indică persoa- 
na care face o acțiune sau practică o meserie (ceasornicar, cofetar etc.). 
Omonime pot apărea ș și în cazul schimbării categoriei lexico-gra- 
maticale a unuia și aceluiași cuvânt, cu condiția realizării unei dife- 
renţieri semantice evidente. Îndeplinesc această cerință formele sub- 
stantivate de supin sau de participiu și adjectivele omofone (care se 
pronunţă la fel!) provenite de la același verb (arat, subst. „acţiunea 
de a ara; arătură“ — arat, adj. „care a fost pregătit cu plugul pentru 
cultivare; bătut, subst. etet — bătut, adj. „care a fost sau este 


17 Omografele, cuvintele care se scriu la fel, dar care diferă ca pronunțare și ca 
sens nu intră î în categoria omonimelor: compânie — companie, hàina — haina, vesela — 
vesâla etc. 

lovit etc.“; ; sărit, subst. „acțiunea de a sări; săritură“ — sărit, „Smintit, 


țicnit, aiurit, nebun”). Atunci când prin trecerea unui cuvânt de la 


categoria lexico-gramaticală inițială la alta nu se realizează și o schim- 
bare a sensului lexical, nu se poate vorbi de omonime, ci de o sin- 
gură unitate lexicală, având realizări morfologice diferite, în contex- 
te sintactice diferite (muncitor, -oare, muncitori, -oare adj. „care 
muncește“ și subst. „persoană care desfășoară o muncă”). 
Se mai consideră omonime și cuvintele care provin de la un cu- 
vânt polisemantic între sensurile căruia s-a produs o ruptură eviden- 
tă!8;: Omonimul substantivului leu, „mamifer carnivor de talie mare 
` din familia felidelor ... etc“ — leu, „unitate monetară în România ega- 
lă cu 100 de bani“ s-a desprins din primul atunci când monedei prin- 


cipale românești i s-a dat această denumire. Se pare că acest criteriu 


ține însă mai mult de o anumită tradiție acceptată de opinia gene- 
rală, deoarece, de exemplu, substantivul cocoșel, diminutiv al lui co- 


coș, este considerat cuvânt  polisemantic, deși unul dintre sensurile 


sale este „monedă de aur“. Spre deosebire de exemplul precedent, 
de această dată nu este admisă omonimia cocoșel, „COCOȘ (masculul 
găini) mai mic“ — Cocoșel, „monedă de aur“, chiar dacă în ambele 
cazuri este vorba despre monede care au circulat pe teritoriul nos- 
tru având gravate pe ele un leu (talerul olandez, Leuventhaler, nu- 
mit de turci arslany), respectiv un cocoș (moneda de aur franceză în 
valoare de 20 de franci, numită și napoleon, ulterior și o monedă ro- 
mânească emisă la sfârșitul celui de-al doilea război mondial). 


Cuvintele care satisfac în mod ideal relația de omonimie, relativ - 


puține la număr, sunt considerate omonime propriu-zise sau totale. Se 
mai admit ca false omonime sau ca omonime parțiale cuvintele care 
coincid numai la forma-tip sau la forma nemarcată, nu însă şi în to- 
talitatea formelor flexionare pe care le au. Unele dintre aceste omo- 
nime au origini diferite (turna, cu formele torn, torni, toarnă ... „a 
vărsa un lichid sau un fluid în sau peste ceva ...“, din lat. tornare d 
învârti, a răsuci“ — — turna, cu formele turnez, futi turnează .. 
înregistra succesiv pe peliculă, cu un aparat de luat vederi, secven- 
tele care alcătuiesc un film cinematografic”, din fr. tourner), iar alte- 
lej provin din specializarea semantică a variantelor flexionare ale une- 
ia și aceleiași unități lexicale (acorda, cu formele acord, acorzi, acordă 
- „a da cu îngăduință, cu grijă, cu atenţie, cu bunăvoință; a a oferi; a 


18 Așa-numitele omonime semantice, pe care BALLY, 1951, Lă 44, le opune celor 
etimologice. 


An 

atribui“ — acorda,, cu formele acordez, acordezi, acordează ... „a regla - 
frecvenţa unui aparat, a-unui sistem fizic etc. astfel încât să fie ega- 
lă cu frecvenţa altui aparat, sistem fizic etc.“, din fr. accorder). Dic- 
ţionarele explicative indică intrări separate numai pentru prima ca- 
tegorie de omonime parţiale care provin din limbi diferite. Astfel, 
"cap, cu pl. capete „extremitatea superioară a corpului omenesc....“, 
dar și cu pl. capi „căpetenie, șef; conducător“, se deosebește de omo- 
nimul său cap, cu pl. capuri „parte de uscat care înaintează în mare; 
promontoriu” din punctul de vedere al originii: primul este moște- 
nit din latină, lat. caput, iar al doilea este împrumutat din franceză, 
: “Ca şi în cazul sinonimiei, relația de omonimie se poate stabili în- 
tre cuvinte aparţinând aceluiași aspect al limbii sau unor aspecte di- 
„ ferite: i. Ezra stiri Ec | 
"1. În limba literară: carieră, „exploatare minieră de unde se extrag 


diferite varietăţi de substanţe minerale, materiale de construcții etc. 


şi unde toate lucrările se execută sub cerul liber” — carieră, „profe- 
siune, ocupaţie; domeniu de activitate”; —— F. 
__2. În unele graiuri ale limbii române: batcă, (reg.) „nicovală mică 
pe care cosașul își ascute coasa, bătând-o cu ciocanul“ — batcă, (reg.) 
. „un fel de capcană folosită la prinderea rozătoarelor mici“ — batcă, 
(reg.) „pelican, babiță“;. | 4 IN | | 
3. În limba literară și în unele graiuri: rudă, „persoană care face 
parte din aceeași familie cu alte persoane, unite între ele prin legă- 
turi de sânge sau prin alianță” — rudă, (reg.) „prăjină, par, drug; oiș- 
te, protap“; țiglă, „piesă de argilă arsă, de sticlă, de mortar, de ciment, 
în formă de placă, folosită la învelit casele“ — țiglă, (reg.) „vergea de 
lemn sau de metal ascuțită la un cap în care se înfige carnea pentru 
a o frige; frigare“, zar, „cub mic de os, de lemn, de material plastic 
etc. care are pe fiecare dintre fețe imprimate puncte de la unu la șase 
şi care se folosește la anumite jocuri de noroc“ — zar, (reg.) „broască 
de la ușă“ etc. i su Ca | i 


__ Atunci când se manifestă în aspecte diferite ale limbii, omoni- 
mia este, de regulă, tolerată, deoarece nu generează ambiguitate 
în exprimare. Observaţia este valabilă și pentru omonimele care 
aparțin unor vocabulare de specialitate diferite. Este puțin probabil 
ca termenii cord, „inimă“; cord, „țesătură specială care este for- 
mată din fire de urzeală bine răsucite și foarte rezistente; țesătură 
folosită pentru fabricarea anvelopelor“ și cord, „cuțit folosit în 

industria pielăriei pentru depilare” să intre în aşa-numita cz 


`- Antonimia este relația de opoziţie dintre sensurile a două cuvin- 
te care aparțin aceleiași clase lexico-gramaticale și care se referă la 
aspecte opozabile din realitate. Această opoziţie poate fi totală, dacă 
sensurile cuvintelor în cauză sunt diametral opuse și se exclud re- 
ciproc, fiind contrare sau contradictorii din punct de vedere logic (ade-. 
. vărat — fals, bun — rău, câștiga — pierde, corect — incorect, da — lua, logic — 
ilogic, mare — mic etc.),-sau parţială, mai bine zis relativă, dacă între 
sensurile cuvintelor respective se poate stabili o diferență oarecare 
referitoare cel puțin la gen sau la specie (băiat — fată, bărbat — femeie, 
cocoș — găină, domestic — sălbatic, erbivor — carnivor). După modelul si- 
nonime totale — sinonime parţiale, omonime totale — omonime par-. 
tiale, se admite existenţa unor antonime totale, opuse celor parţiale 
sau relative!?. În mod tradiţional însă, acestea sunt excluse din ca- 
tegoria antonimelor. | MLINE ri 
„Antonimia se manifestă mai ales în cazul adjectivelor care ex- 
primă însușiri, calități (bun — rău; cald — rece; leneș — harnic; uscat — 
umed etc.), al unor substantive nume de însușiri care pot fi opuse. 
(bunătate — răutate; curaj — lașitate; lene — hărnicie; uscăciune — ume- 
zeală etc.), al unor verbe și adverbe care prin.sensul lor:se referă. 
implicit la spaţiu, direcţia în spaţiu, timp, cantitate, calitate (coborî 
— urca; cumpăra — vinde; intra — ieși; împacheta — despacheta; începe — 
sfârşi; înainte — înapoi; sus — jos etc.). Ca și în cazul sinonimiei,. 
antonimia se realizează între sensurile cuvintelor polisemantice, 
și nu între cuvinte considerate global ca unități lexicale. Slab este 
antonimul cuvântului gras numai dacă avem în vedere sensul „fără 
grăsime” (despre oameni și animale sau despre părți ale corpului; 
despre carne sau despre mâncăruri). Pentru celelalte sensuri ale 
cuvântului slab, se pot stabili și alte relații de opoziţie semantică: 
tare (despre băuturi), hotărât, energic (despre caracterul oame- 
nilor) etc.20. TANA GPUS 000 
: Antonimele pot avea radicali diferiți sau același radical. Primele 
tipuri de antonime sunt, se pare, cele mai numeroase Și mai cunos- 
cute, multe dintre ele făcând parte din fondul lexical vechi al limbii 


1 Pentru această distincţie, vezi HRISTEA, 1984, p. 23. 
2 Amănunte referitoare la problema antonimiei și multe exemple pot fi găsite 


în lucrările: COTEANU și colab. 1985, BIDU-VRĂNCEANU și FORĂSCU, 1984; 
idem, 1988. a E 

române (frig — cald; întuneric — lumină, stinge — aprinde; sus — jos etc.)?1. 
Antonimele care au același radical sunt în mare parte împrumuturi 
sau creaţii neologice (antebelic — postbelic; poetic — apoetic; prefață —post- 
față; exclude — include; cf. însă deschide — închide, moștenite din latină). 
În mod ideal, antonimele se grupează în perechi (afirmativ — negativ; 
plus — minus; repede — încet etc.), însă existența unor sinonime și po- 
sibilitatea de a obţine antonime prin derivare cu prefixe privative sau 
negative pot determina și apariția unor relații mai complexe. Începe 
se opune ca sens verbului fermina, dar și verbului sfârși, lasitate se 
opune atât substantivului curaj, cât și substantivului vitejie, adevărat 
se opune atât adjectivului neadevărat, cât și adjectivului fals etc. 
Paronimia este relația variabilă, mergând de la diferență până la 
echivalență totală sau parţială, între sensurile a două sau mai mul- 
te cuvinte care au o formă cvasiidentică și care, din această cauză; 
pot fi confundate. Se pot distinge astfel paronime între care există 
diferență de sens și cvasiidentitate formală (atlas — atlaz; bizon — vi- 
zon; corvetă — covertă; metal — metan; rază — razie; tasa — taxa etc.) și pa- 
ronime între care există, pe lângă cvasiidentitatea formală, o legătu-: 
ră semantică de tipul sinonimiei totale sau parțiale (amenda — emenda; 
epila — depila; reflua — refula; spinetă — epinetă) sau de tipul antonimiei 
(emigra — imigra; emigrant — imigrant). Legătura semantică în cazul ce- 
lui de-al doilea tip de paronime poate fi determinată de provenien- 
ta acestora de la aceeași bază derivativă, la care s-au adăugat afixe 
diferite (absorbi — adsorbi; pronume — prenume; familial — familiar; za- 
haroză — zaharază etc.) sau de la același etimon sau cuvânt de origi- 
ne (scală — escală; libret — livret, cf. lat. scala „scară“, respectiv lat. liber. 
„carte“). Relaţia de paronimie se poate stabili între cuvinte vechi și 
populare (chiară — chioară, frânghie — frenghie; sfară — sfoară), între neo- 
logisme (apropia — apropria; gera — gira; reflecţie — reflexie etc.), dar și între 
neologisme și cuvinte din fondul vechi (gintă — geantă, jantă — geantă). 
În planul formei, principala consecinţă a paronimiei este confun- 
darea unor cuvinte a căror pronunțare este foarte apropiată. De exem- 
plu, în română, s-au confundat *urgior „mic furuncul care apare la 
rădăcina pleoapelor“, din lat. hordeolus, cu urcior „vas de lut smăl- 
țuit cu gâtul strâmt, cu una sau două toarte, folosit pentru păstra- 
rea lichidelor”, din lat. urceolus, *som „pește răpitor cu corpul lung, 
fără solzi“, din sl. somu, cf. bg., rus. som, cu somn „stare fiziologică 


„2 ȘERBAN și EVSEEV, 1978, p. 212. 


- 

normală a ființelor, necesară redresării forțelor“, din lat. somnus, re- 
zultatul fiind Fie omonimelor cunoscute: UTCiOr, — urcior,, Somn, 
— S0mn22. i 

Atunci când rii TY nu le cunosc suficient de bine sensul și ori- 
ginea, paronimele se atrag și se substituie, fenomen cunoscut sub nu- 
mele de atracție paronimică. Substantivul complement, din fr. complé- 
ment, lat. complementum, provenit la rândul său din lat. complere „a 
adăuga pentru a fi complet“, folosit în terminologia gramaticală, este 
pentru unii vorbitori mai cunoscut decât paronimul său compliment, 
din fr. compliment, la origine însă un cuvânt spaniol complimiento (span. 
cumplir con alguein „a fi politicos față de cineva“). Din această cau- 
ză, o exprimare de felul a face cuiva un complement pare mai motiva- 
tă decât cea corectă, a face cuiva un compliment. În felul acesta, atrac- 
ţia paronimică este nu numai o sursă a-omonimiei, ci și un aspect al 
etimologiei populare, constând în substituirea sau în confundarea a. 
două cuvinte a căror formă este cvasiidentică. 


Evoluţia semantică a cuvintelor 


În afara modificărilor accidentale sau regulate ale formei, cuvin- 
tele suferă și unele schimbări ale sensului. Schimbările semantice, de 
fapt evoluţia semantică a cuvintelor, „tranziţiunea“ sau „alunecarea 
sensurilor“, cum au fost numite de lingviștii mai vechi?, constituie 
principalul obiect de cercetare al semanticii istorice, diacronice sau 
evolutive, interesând în egală măsură și etimologia. 

Evoluţia semantică a cuvintelor poate fi pusă în evidenţă prin com- 
pararea'sensurilor actuale ale unităților lexicale cu cele din faze mai 
vechi ale limbii române. De exemplu, în limba română veche sub- 
stantivul ciudă avea sensul „miracol, minune“, bazaconie, pe cel de 
„fărădelege“, hain însemna „trădător, sperjur, necredincios“, muncă 
însemna „chin, trudă, tortură“, peniță denumea „un instrument de 
scris confecţionat dintr-o pană, de obicei de gâscă” etc. În limba . 
română de astăzi, ciudă înseamnă „sentiment de părere de rău, de 
invidie amestecată cu supărare sau de invidie amestecată cu dușmă- 

',bazaconie înseamnă „lucru bizar, de mirare, de necrezut; (fam.) 
năzbâtie, poznă, ștrengărie“, hain înseamnă „rău la inimă“, muncă 


2 HRISTEA, 1968, p. 219. 


23 Vezi, de exemplu, ȘĂINEANU, 1887 sau A. „Prinippiăe, Istoria limbii române. 
Principii de istoria limbii, laşi, 1894. 

se referă în principal la „activitatea specifică omului de satisfacere 
a trebuinţelor sale prin transformarea naturii“, iar peniță denumeș- 
te, printre altele, un obiect din metal, pante een ponanita a instrumen- 
telor moderne de scris. 

Şi compararea sensurilor multor cuvinte din limba română actu- | 
ală cu cele pe care le au etimoanele lor poate evidenția numeroase 
evoluţii semantice. Româna a moștenit din latină cuvinte ca învăța. 
„a studia“, legumă „nume generic dat unor vegetale (fasole, cartofi, 
ceapă etc.)“, nutreţ „hrana animalelor erbivore, furaj“, pasăre „Clasă 
de vertebrate ovipare cu corpul acoperit de pene și cu aripi pentru - 
zbor“, varză „plantă bienală din familia cruciiferelor”. În latină însă, 
*invitiare se referea la „a deprinde un viciu“, legumen însemna „păs- 
taie“, nutricium avea sensul de „hrană în general, atât pentru oameni, 
cât și pentru animale“, passer denumea doar o-specie de păsări, și 
anume vrabia, iar vir(i)dia avea înţelesul foarte larg de „verdeţuri”. 
Tot din latină, însă prin intermediul limbii franceze sau chiar al la- 
tinei savante, se explică existența în română a unor cuvinte de felul: 
generos „darnic, mărinimos", libertin „indecent, ușuratic, desfrânat“, 
ministru „înalt demnitar de stat“, virtute „integritate morală”, și pă | 
sigur multe altele, care au suferit, la rândul lor, evoluţii semantice. 
În latină, generosus însemna însă „de neam nobil“, libertinus denu- 
mea „un sclav care a fost eliberat“, minister avea sensul de „servi-. 
tor“, iar virtus se referea la însușirile, calitățile bărbatului (lat. vir), 
„Curaj, forță fizică, înțelepciune“, și nicidecum la-o conduită pa 
lă pe care o pot avea și femeile. | | 

Cauzele schimbărilor semantice sunt diverse și trebuie Citate; pe 
de o parte, în realitatea înconjurătoare sau în realitatea extralingvis- 
tică, mai cu seamă în cea socială, aflată în continuă transformare, și, 
pe de altă parte, în evoluţia limbii, în fenomenele care determină dez- 
voltarea acesteia. Substantivul peniță și-a schimbat sensul datorită fap- 
tului că realitatea pe care o denumea s-a modificat o dată cu moder- 
nizarea instrumentelor de scris. În schimb, evoluţia semantică a 
cuvintelor generos, hain, învăța sau muncă reflectă anumite atitudini, 
concepții, convingeri sau comportamente. Astfel, cineva a cărui ori- 
gine era de neam ales, nobilă (lat. generosus) a fost privit ca o persoa- 
nă darnică, mărinimoasă, în timp ce un trădător (hain) a fost consi- 
derat un om rău la suflet. În cazul cuvintelor învăța și muncă, s-au șters, 
cu timpul, particularitățile de natură etică ale sensului iniţial. Învăța 
nu a mai fost legat de noțiunea de „viciu“, iar muncă de cea de „chin, 
trudă“, ceea ce a determinat evoluţiile semantice amintite. 

Schimbările care s-au produs de-a lungul timpului în lexicul lim- 
bii române au determinat și unele evoluții semantice. Atunci când ver- 
bul ciudi „a se mira, a se minuna” a ieșit din uz, substantivul ciudă 
nu a mai fost asociat cu ideea de „minune, miracol” și a căpătat sen- 
sul cu care este folosit astăzi. Unele cuvinte împrumutate din limba 
slavă veche au intrat în coliziune sinonimică cu termenii latinești moș- 
teniți, consecinţa fiind un fel de specializare semantică a acestora din 
urmă, implicit restrângerea, respectiv lărgirea sensului. Hrană, de ori- 
gine slavă, a păstrat sensul general de „mâncare atât pentru oameni, 
„cât și pentru animale“, iar nutreţ, de origine latină, și-a restrâns sen- ` 
'sul la cel de „hrană pentru'animale“. Vrabie, tot de origine slavă, de- 

numește o specie de păsări, în schimb pasăre, din lat. passer, și-a lăr- 
sit sensul, denumind orice fel de pasăre, inclusiv vrabia. | 
O altă cauză care poate determina unele schimbări semantice este 
“nevoia de exprimare concisă sau de economie în limbă. Prin elipsă, 
un grup de cuvinte se poate reduce la unul singur, care capătă ast- 
fel înțelesul întregului. Astfel, denumirile unor tipuri de încălțămin- 
te de felul tenis — teniși sau baschet — bascheți provin din omiterea ele- 
| mentelor lexicale care se subînteleg: pantofi de tenis, ghete de baschet. 
În felul acesta, substantivele tenis și baschet au ajuns să denumească 
și încălțămintea folosită în sportul respectiv. 
“Uneori, intervine și ironia, mai precis faptul că actul comunicării 
verbale nu se limitează în exclusivitate la transmiterea unor infor- 
maţii, ci satisface și predispoziția firească a interlocutorilor către glu- 
“mă. Aghiuță și (a se) aghesmui sunt derivate de la aghios, respectiv 
"aghiasmă şi ar trebui să însemne „sfințișor“” și „a bea aghiasmă, apă 
sfințită“. De fapt, aceste cuvinte sunt utilizate cu sensurile ironice ntar- 
torul dracilor” și, respectiv, „a se îmbăta“. 
În cazul evoluției semantice a unor cuvinte, se mai Bate consta- 
ta fie O depreciere a sensului, fie o ameliorare sau o „înnobilare” a 
acestuia. Lat. libertinus a însemnat iniţial „sclav eliberat”, însă prin 
secolul al XVI-lea au fost numiţi libertini și acei filozofi, Winni de 
știință, de cultură, de artă care încercau să se elibereze de dogmele 
bisericii și să-și câștige astfel libertatea spirituală. Cum biserica îi con- 
damna pe libertini, întocmai ca pe ceilalți păcătoși care se abăteau de 
“la conduita și morala creștină, acest cuvânt s-a depreciat sub aspec- 
tul sensului, ajungând să însemne „lipsit de decentă, desfrânat, ușu- 
ratic“. În schimb, substantivul ministru a suferit o ameliorare a sen- 
sului. În latina ecleziastică, minister a denumit inițial un servitor 
însărcinat cu anumite servicii, cu o anumită slujbă. O dată trecut în 

limba generală, acest cuvânt și-a ameliorat sensul, denumind un înalt 
funcţionar de stat, reprezentant al puterii executive. În general, ame- 
liorarea și deprecierea sensului se produc în urma dispariției sensu- 

„lui etimologic al cuvântului respectiv. Iniţial război, cuvânt de origi- 
ne slavă, a însemnat „hoţie; măcel“ „iar derivatul războinic avea sensul 
de „hoţ, tâlhar“. Când război a căpătat exclusiv. sensul de „conflict 
armat“, derivatul războinic a suferit o ameliorare a sensului, însem- 

nând „curajos; combativ“. În limba română veche, substantivul șleah- 
tă denumea nobilimea poloneză sau corpurile de armată alcătuite din 
nobili polonezi. Datorită faptului că acest sens a devenit învechit cu 
timpul și, probabil, datorită faptelor reprobabile comise de armate- 
le poloneze în timpul campaniilor militare din Moldova, șleahtă a su- 
ferit o depreciere semantică, ajungând să însemne „clică, bandă, gloa- 
tă, ceată“. Pehlivan înseamnă în turcă „erou“, dar în română a ajuns 
să însemne „mucalit, escroc“, datorită estompării sensului etimolo- 
gic și influenţei pe care au exercitat-o cuvintele cu sens depreciativ 
din română terminate în -an, de felul golan, mârlan, țopârlan etc. 

: Schimbările semantice nu au aspect regulat și nu afectează cu ne- 
cesitate toate cuvintele. Este vorba, mai de grabă, de un proces de se- 
lecţie și de răspândire cu timpul a sensurilor nou-create. Acest pro- 
ces este evident mai ales în cazul așa-numitelor figuri de stil tocite sau 
lexicalizate. Noutatea unor tropi se diminuează, se șterge cu timpul 
și aceștia nu mai sunt simțiţi în cele din.urmă ca niște figuri de stil 
propriu-zise, fără a se putea stabili de cele mai multe ori cu exactita- 
te momentul în care unele cuvinte au fost acceptate de uz cu unul sau 

“mai multe sensuri figurate. Din punct de vedere logic, se presupune 
că un cuvânt a avut inițial un sens propriu de la care s-au dezvoltat, 
prin metaforă, metonimie sau sinecdocă?4, diverse sensuri figurate. 
Astfel, acoperiș, cap, pâine, picior, vatră etc. au avut mai întâi sensurile 
„partea superioară a unei case“, „partea superioară a corpului“, „ali- 

"ment de bază“, „membru al corpului omenesc“, „locul în care se face 

focul“, iar apoi s-a generalizat și întrebuințarea acestora cu sensurile 
figurate „casă, adăpost“, „persoană, individ“, „existenţă, trai“, „unitate 

de măsură“, respectiv „gospodărie, locuință“. i, 

Unele cuvinte tind să-și schimbe sensul chiar în limba română de 

astăzi, cel mai adesea ca urmare a fenomenului numit confuzie 

paronimică. Pentru destul de mulţi vorbitori, fortuit („întâmplător“) 


2 HRISTEA, 1968, p: 219. 

înseamnă „forțat“, mutual („reciproc“) este sinonim cu „pe muteş- 
te”, iar salutar („salvator“) are sensul „care merită să fie salutat” etc. 
Numai în măsura în care aceste cuvinte, precum și multe altele, vor 
fi adoptate cu timpul de uzul general al limbii și de normele litera- 


re cu sensurile amintite se va putea vorbi de schimbări semantice 
autentice. | 


„Etimologia - 


Principiile etimologiei științifice 


Í Etimologia este ramura lexicologiei care studiază originea și evo- 
luţia cuvintelor sub aspectul formei și al sensului. Deși preocupări 
legate de studiul originii și evoluției cuvintelor au existat încă din 
Antichitate, etimologia fiind considerată „arta de a găsi adevăratul 
sens al cuvântului“ (gr. Ervuog [étymos] „adevărat“ și Aoyia [loghia] 
„discurs, știință”)!, de o disciplină cu adevărat științifică purtând acest 
nume nu se poate vorbi decât din a doua jumătate a secolului al 
XIX-lea, când s-a constituit gramatica istorică și comparată. A face 
etimologia unui cuvânt înseamnă a demonstra cu argumente știin- 
 ţifice cât se poate de exacte că între acesta și alt cuvânt, atestat sau 
reconstituit, numit etimon, există o relaţie de înrudire din punctul de 
vedere al formei și al înţelesului. Altfel spus, etimologia nu își pro- 
pune, așa cum s-a crezut un timp, să explice de ce un cuvânt denu- 
mește un anumit aspect din realitate și, eventual, ce relație cauzală 
există între cuvânt și ceea ce numește el, ci să găsească etimoanele 
cuvintelor dintr-o limbă dată. - pri 

Pentru a cerceta filiația cuvintelor și a găsi ascendentele acesto- 
ra până la cel mai vechi stadiu posibil, se pornește de la ideea că în 
toate limbile legătura dintre formele cuvintelor, expresia lor mate- 
rială, și sensurile acestora este arbitrară, nefiind, prin urmare, mo- 
tivată de trăsăturile sau de însușirile obiectelor din realitate pe care 


1 Se pornea de la ideea că iniţial toate cuvintele au avut capacitatea de a reflecta 
„natura lucrurilor“ pe care le numeau, dar, ca urmare a intervenţiei ulterioare a 
vorbitorilor, această capacitate s-a pierdut de-a lungul timpului. Astfel, se credea 
că lat. vulpes nu este altceva decât o alterare a sintagmei volat pedibus „zboară cu 
picioarele“, care făcea referire foarte precisă la modalitatea extrem de rapidă de a 
se deplasa a acestui animal (GRAUR, 1972, p. 143). 

acestea le denumesc. Observaţia este valabilă și pentru așa-numite- 
le cuvinte imitative, deoarece nu avem a face cu o reproducere fidelă 
a unor sunete din natură, ci cu reprezentări convenţionale, diferite 
de la o limbă la alta, ale acestora (cf. rom. cucurigu, fr. cocorico, engl. 
cok-a-doodle-doo). Astfel, în fiecare limbă denumirea obiectelor din 
realitate se face cu ajutorul unor cuvinte diferite ca formă, iar po-. 
sibilitatea ca același aspect din realitate să fie asociat cu același 
complex sonor este extrem de mică, fără a fi exclusă în totalitate. Exa- 
minând felul în care este numit în diferite limbi europene moderne 
„mamiferul rumegător cu coarne arcuite capabil să sară și să se caţere 
pe stânci“, se va putea constata că în engleză se folosește cuvântul 
goat, în germană Tzige, în olandeză geit, iar în limbile romanice există | 
denumiri asemănătoare, fr. chèvre, it. capra, span. capra, port. cabra, rom. 
capră. Explicaţia constă în faptul că acest cuvânt are în limbile roma- 
nice același etimon, și anume substantivul latinesc capra. | 

“Stabilirea sau găsirea etimonului, pentru a fi un demers cu ade- ` 
vărat științific, trebuie să țină seama de următoarele principii: 
„Principiul corespondenţei fonetice. Între etimon și cuvintele care s-au 
desprins din acesta trebuie să existe corespondențe regulate sau sis- 
tematice de sunete. Cercetând un număr mai mare de fapte, se sta- 
bilește că grupului de sunete din latină [ca] îi corespunde în france- 
ză în mod constant sunetul [7], redat în scris prin literele ch, în timp 
ce în celelalte limbi acesta nu s-a modificat, cf. lat. caro, carnis, fr. chair, 
it. carne, span. carne, port. carne, rom. carne. Astfel, potrivit acestei 
corespondențe, se.poate afirma că în mod incontestabil lat. capra a 
devenit în franceză chèvre, în italiană capra, în spaniolă capra, în por- 
tugheză cabra și în română capră. i păi! 

© Principiul legăturii semantice. Etimonul și cuvintele care s-au des- 
prins din acesta trebuie să aibă același sens de bază. Lat. capra, fr. chè- 
ore, it. capra, span. capra, port. cabra și rom. capră au același sens de 
bază, denumind același animal. + a s at 

Principiul concordanţei lexico-gramaticale. Etimonul și cuvintele 

care s-au desprins din acesta trebuie să facă parte din aceeași ca- 
tegorie lexico-gramaticală. Lat. capra, fr. chèvre, it. capra, span. ca- 


pra, port. cabra, rom. capră sunt, în limbile respective, substantive 
comune: aE 


2 Și cuvintele din limbile germanice care denumesc acest animal sunt înrudite 
între ele, având un etimon comun. Vezi The Concise Oxford Dictionary of English 
Etymology, Oxford University Press, Oxford-New York, 1993, s.v. goat. 

Principiul atestării în limbă. Etimonul și cuvintele desprinse din aces- ` 
ta trebuie să fie atestate, adică trebuie să existe mărturii despre uti- : 
lizarea lor în limbile respective. Cuvintele date ca exemplu sunt frec- 
vent atestate în limbile amintite, iar din punct de vedere cronologic” 
primele atestări sunt în latină și apoi în celelalte limbi romanice. - 
Uneori, găsirea originii unui cuvânt este foarte simplă, evidentă 
chiar. Cu certitudine, rom. vacă provine din lat. vacca, deoarece în- 
tre cele două cuvinte care denumesc „animalul domestic din fami- 
lia bovinelor, femela taurului” există asemănare fonetică izbitoare, 
concordanţă a clasei lexico-gramaticale, ambele cuvinte fiind substan- 
tive, și, în plus, există dovezi sigure despre folosirea în latină a eti-. 
monului amintit. i ză Masa, Motto lo faza”, £ (tai sili 
Alteori, corespondenţa fonetică dintre un cuvânt și etimonul său: 
nu mai este atât de clară, pentru că au intervenit o serie de schim- 
bări fonetice, regulate sau nu. Pentru a dovedi că rom. ureche „fie- 
care dintre cele două organe ale auzului și echilibrului, așezate si- 
metric de o parte și de cealaltă a capului omului și mamiferelor” - 
provine tot din latină, trebuie să se țină seama de faptul că în aceas- 
tă limbă substantivul auricula, diminutiv al cuvântului auris, cu ace-. 
laşi sens, era pronunţat, în vorbirea populară sau în latina vulgară, 
- oricla, variantă mai apropiată de forma românească, dar nu îndea- 
` juns de asemănătoare pentru a o explica în totalitate. Compararea 
altor cuvinte latinești cu echivalentele lor din română scoate în evi- 
denţă faptul că unele schimbări fonetice specifice, care au acționat. 
în perioada desprinderii limbii române de latină, au schimbat for- 
_mainiţială a etimonului oricla în ureche (cf. lat. includere, rom. închide, 
lat. inclinare, rom. închina etc.; deci este vorba despre corespondența 
regulată dintre grupul consonantic [cl] din cuvintele latinești și 
sunetul [k'] din. cuvintele corespunzătoare moștenite în română). :. 
Și legătura semantică dintre un cuvânt și etimonul său poate de- 
veni la un moment dat neclară, făcând necesară găsirea unor argu- 
mente extralingvistice, cel mai adesea de ordin istoric sau geogra- 
fic. În latină, casa avea sensul de „colibă“, iar fossa tum însemna „șanț“, 
ceea ce nu corespunde sensurilor pe care le au cuvintele românești 
casă şi sat (cf. lat. domus „casă“ și, respectiv, lat. villa „fermă, gospo- 
dărie de la țară“, cuvinte care nu au fost moștenite în română). Pen- 
tru a explica aceste etimologii din punctul de vedere al legăturii se- 
mantice, este suficient să ne imaginăm că vechii români, mai ales în 
perioada năvălirilor barbare, trăiau în condiţii care nu permiteau con- 
struirea unor case în adevăratul sens al cuvântului, iar așezările aveau 

mai mult aspectul unor. fortificații rudimentare, ineo gel şan- 
țuri:de apărare.. | SI 

Atunci când etimonul nu este atestat, se poate recurge JA yoia 
reconstrucției sau a reconstruirii. Această metodă constă în refacerea 
unei forme presupuse a etimonului prin compararea formelor exis 
tente în limbile înrudite. Pentru rom. scăpa „a se desprinde din . 
a se elibera, a se salva etc.“, se poate reconstrui forma din latina popu: 
lară *excappare (cf. lat. excaldare, etimonul rom. scălda, care a suferit 
aceleași schimbări ale formei), neatestată în nici unul dintre textele sau 
inscripțiile latinești cunoscute până astăzi. În sprijinul acestei recon- 
strucţii, poate fi amintit verbul din franceză échapper, cu același sens 
de bază, al cărui etimon este tot lat. *excappare (cf. lat. excalefacere, eti- 
monul fr: Echauffer. „a-încălzi treptat“), care a suferit, la rândul său, 
ia AN E i RS. însă limbii franceze. 


„Tipuri de etimologie 


Fiecare limbă, implicit Focab ulei Ca UA are o anumită origi- 
ne și o evoluţie specifică. Din punct de vedere etimologic, orice cu- 
vânt se încadrează în cel puţin una dintre următoarele categorii: 
cuvinte moștenite, cuvinte împrumutate și calchiate și cuvinte create în limba 
respectivă. Cuvintele a căror origine este în alte limbi — deci cele 
moștenite, precum și cele împrumutate și calchiate — au etimologie 
externă, iar cuvintele create în limba respectivă au etimologie internă. 

"Pentru a stabili dacă un cuvânt are etimologie externă sau internă, 
trebuie mai întâi clarificate următoarele aspecte: care sunt originile lim- 
bii respective și de când această limbă există ca atare, ca idiom de sine 
stătător, independent de limba din care s-a desprins și s-a format. Re- 
feritor la limba română, se poate spune că originile sale trebuie cău- 
tate în limba latină vorbită în partea de est a fostului Imperiu roman, 
cu precădere în regiunile din jurul Dunării, al Carpaţilor și al Balca- 
nilor, așa-numitul spațiu carpato-danubiano-pontic. Chiar dacă nu exis- 
tă prea multe informaţii despre latina dunăreană sau car pato-dună- 
reană, cum o numesc specialiștii, este de presupus că era o limbă 
populară, vorbită, prea puţin folosită în scris, și într-un anumit fel re- 
gională, deoarece avea câteva caracteristici care-o deosebeau de lati- 
na vorbită la Roma și în partea centrală a imperiului. Populația au- 
tohtonă, geto- -dacii, a suferit un intens proces de romanizare, 
adoptând, în decursul a mai bine de un secol și jumătate de ocupație 
romană, limba latină. Din limba acestei populații băștinașe au fost asi- 

milate în latina carpato-dunăreană o serie de cuvinte care formează 
substratul lexicului românesc sau, cum mai este numit, vocabularul au- 
tohtonă. | | | i UAS 

Ca și celelalte limbi romanice, franceza, spaniola, italiana, portu- 
gheza, româna este continuatoarea neîntreruptă a limbii latine. Lim- 
"ba română s-a diferențiat de latina târzie, devenind un idiom neo- 
latin, în perioada cuprinsă între secolele al V-lea și al VIII-lea d. H., 
ca urmare firească a unui proces de diversificare dialectală, influen- 
tat și de scindarea Imperiului roman în două state diferite, Imperiul 
roman de apus și Imperiul roman de răsărit“. ei 

Cuvintele care au pătruns în română ca urmare a contactelor lin- 
gvistice, sociale, culturale cu diverse alte populații alcătuiesc adstra- 
tul5. Limba română a creat însă, prin procedee interne, cuvinte noi; 
creații sau formaţii lexicale interne. În concluzie, au etimologie exter- 
nă cuvintele moștenite din latină, cele care formează așa-numitul strat 
al limbii noastre (ara, cap, cumnat, deget, frate, judeca, mână, picior, sc- 
cera, treiera, unchi etc.), cele din substrat sau din vocabularul autoh- 
ton (barză, brad, căpușă, cătun, ceafă, cioară, Cioc, mânz etc.), dar şi cu- 
vintele din adstrat, care sunt împrumutate din diverse limbi. În 
schimb, au etimologie internă numai cuvintele care s-au format în 
română de la cuvintele deja existente la un moment dat. 

„Se poate vorbi și despre etimologie mixtă sau combinată, atât internă, 
cât și externă. Este cazul unor cuvinte care au fost moștenite din la- 
tină, dar care au avut toate condiţiile să se formeze și în română. Po- 
_trivitprincipiilor etimologiei, substantivele fecior şi fecioară provin din 
lat. *fetiolus, respectiv lat. *fetiola. Ţinând seama de puterea deriva- 


3 Prin comparaţie cu albaneza, limbă care are un fond autohton înrudit (sau 
comun) cu româna, au putut fi stabilite aproximativ optzeci de cuvinte care aparțin 
cu siguranță substratului. La acestea se adaugă cincizeci-șaizeci de cuvinte care 
aparţin substratului numai cu probabilitate. Pentru detalii, vezi BRÂNCUȘ, 1983. 

4 În perioada dintre secolele al V-lea și al VIII-lea, limba română a trecut de la 
aspectul de latină târzie la cel de idiom neolatin printr-o serie de transformări și 
modificări, care nu i-au schimbat însă esența latinească,“ Istoria limbii române, volumul 
II, Editura Academiei, București; 1969, p. 16. 

5 În unele cazuri, se mai utilizează și denumirea superstărt sau suprastrat, prin 
care se înțelege însă limba unei populaţii care, venind din altă parte, cucerește un 
teritoriu, dar care, în cele din urmă, este asimilată de populația cucerită, trecându-i 

“doar unele particularități lingvistice, fără a reuși să-i impună în totalitate limba sa. 
Deși în franceză a fost pus în evidenţă un superstrat germanic sau în engleză unul 
francez, unii lingviști sunt de părere că aceste elemente intră de fapt în categoria 
generală a împrumuturilor. | | i 

tivă a limbii române și de productivitatea sufixelor -ior, -ioară, se poa- 
te afirma şi că fecior și fecioară ï s-au format de la cuvintele p și fată, 
pe lângă faptul că au fost și moștenite din latină. . | 

Tot în categoria etimologiei mixte intră și cuvintele care sunt, în 
același timp, împrumuturi și creaţii interne. În română, substantivul 
pastelist are sensurile „pictor de pasteluri“ ș Și „Poet care compune pas- 
teluri“, ceea ce înseamnă că originea sa nu este în exclusivitate fr. pas- 
telliste, deoarece acest cuvânt are în franceză doar primul sens. Atunci 
când fr. pastel a fostî împrumutat în română și poetul Vasile Alecsandri 
i-a adăugat sensul „Poezie cu conținut liric, în care se zugrăvește un 
tablou din natură“, s-a format și derivatul pastelist „poet care com- 
pune pasteluri”. Astfel, rom. pastelist are etimologie mixtă, în sensul 
că provine atât din fr. pastelliste, cât și din pastel + suf. -ist. Aceste si- 
tuații în care la un cuvânt moștenit sau împrumutat s-a adăugat o crea- 
ție românească similară pot fi numite și suprapuneri lexicale. - 

Atât unele împrumuturi, cât și unele creaţii interne pot avea eti- 
mologie multiplă, adică pot proveni din mai multe limbi sau la proce- 
sul lor de formare în limba română au contribuit mai multe cuvinte 
de bază, și nu unul singur. Deci etimologia multiplă poate fi, la rân- 
dul ei, externă sau internăs. Primul tip de etimologie, etimologia mul- 
tiplă externă, este una dintre cauzele apariţiei în limbă a unor varian- 

te lexicale neliterare, populare, învechite, de felul pastet, șoholadă (din 
germ. Pastete, Schokolade), pate, șoholată, (din fr. pâté, chocolat; cf. va- 
rianta literară ciocolată, din it. cioccolata), sau a unor variante literare 
libere, de felul cofeină (din germ. Kofeine), cafeină (din fr. caféine). În al 
doilea tip de etimologie multiplă, adică în etimologia multiplă inter- 
nă, pot fi încadrate derivatele regresive a căror bază nu este un sin- 
gur cuvânt: audia (din audiență, auditor, audiție), candida (din candidat, 

candidatură), recepta (din receptor, receptiv, recepție) etc. 

Un tip aparte de etimologie multiplă îl constituie cuvintele care 
se explică, din punctul de vedere al formei, dintr-o limbă, iar, din punc- 
tul de vedere al unor sensuri, din alte limbi. Substantivul primar este 
formal un împrumut din lat. primar ius, dar, în același timp, este și un 
împrumut semantic din fr. maire „reprezentant al coñducerii centra- 
le în orașe și comune, cu atribuții administrative”. 

Oaltă distincție se poate face între etimologia imediată sau directă și 
etimologia îndepărtată. În primul caz, cercetarea se limitează la stabi- 


6 Pentru detalii referitoare la principiul etimologiei multiple, pus în circulaţie 
în lingvistica românească de Al. Graur, vezi HRISTEA, 1968, pp. 103-108. 

lirea unei relaţii etimologice directe: rom. vampă, din fr. vamp „actri- 
tă care interpretează roluri de femeie fatală; tip de femeie fatală și ire- 
zistibilă”. În al doilea caz, cercetarea etimologică are în vedere stabi- 
lirea originii îndepărtate sau foarte îndepărtate a cuvintelor. În 
franceză, cuvântul amintit a fost asimilat din engleza americană, la 
începutul secolului al XX-lea, ca termen din arta teatrală și cinema- 
tografică, unde nu este altceva decât o trunchiere a substantivului vam- 
pir, provenit din germană, Vampir, limbă care a împrumutat acest cu- 
vânt din sârbă, vămpir „personaj din mitologia populară despre care 
se crede că suge sângele celor vii“. De obicei, stabilirea etimologiei 
îndepărtate trebuie să se bazeze și pe anumite argumente de natură 
istorică și logică, riu numai pe simpla corespondență formală și se- 
mantică. Dacă avem în vedere că la începutul secolului al XX-lea s-au 
bucurat de mare succes, mai ales în America, piesele de teatru și fil- 
mele cu vampiri, se poate explica de ce rolul feminin de femeie fata- 
lă și apoi actrița distribuită în acest rol au fost numite astfel. Sensul 
modern al cuvântului discutat și faptul că vampir este în română un 
neologism, și nu uri termen vechi și popular, împrumutat eventual 
direct din sârbă” sunt argumente în plus, care susțin etimologia în- 
depărtată amintită, | Sera i i 


Este posibil ca două cuvinte care au etimologii imediate diferite 

'să aibă aceeași etimologie îndepărtată. Etimologia apropiată a sub- 
stantivului zar este tc. zar, iar cea a substantivului hazard este fr. hasard. 
Originea îndepărtată a acestor două substantive este însă cuvântul 
‘arab az-zar, care denumește cubul pe care sunt imprimate puncte de 
la unu la șase, folosit la jocurile de noroc. Din arabă, acest cuvânt a 
trecut în turcă, apoi în română, dar, în același timp, a trecut și în spa- 
niolă, de unde a ajuns în franceză și, în cele din urmă, din nou în 
română. În mod foarte sugestiv, aceste cuvinte care au trecut dintr-o 
limbă în alta au fost numite de Al. Graur cuvinte călătoareă. . 


„Uneori, nici metoda reconstituirii și nici metoda comparației cu le- 
xicul altor limbi care au sau au avut legătură cu evoluția limbii ro- 
mâne nu pot fifniza date sau acestea nu sunt suficient de sigure pen- 
tru a explica în mod satisfăcător, etimologia unor cuvinte. Sunt 
„elemente lexicale cu etimologie necunoscută, respectiv cu etimologie- 


7 Afirmația se poate susţine și prin faptul că personajul lui Caragiale din O 
scrisoare pierdută, Pristanda, care avea o educaţie modestă, nu cunoștea înţelesul 
acestui cuvânt, pe care îl pronunţa, de altfel, bampir. i rm 

8 GRAUR, 1978. | 

nesigură. După unele statistici”, 5,58% dintre cuvintele care alcătuiesc 
lexicul românesc modern au etimologie necunoscută, iar 2,73%, eti- 
mologie nesigură. Trebuie făcută precizarea că derivatele de la aceste 
cuvinte sunt perfect analizabile din punct de vedere etimologic, adi- 
că au etimologie internă foarte clară. Substantivul doină, cu etimolo- 
gie necunoscută, este baza de la care s-au format în română doinar, 
doinaș, doini, doinire, pliate aii does ital 


Crkt de diferentiere a cuvintelor 
din punct de vedere etimologic 


În general, cuvintele moștenite pot fi O o. de împrumuturi 
prin faptul că forma lor a suferit modificări fonetice constante, care 
au determinat și specificul pronunțării din limbile respective. În ro- 
mână, numai în cuvintele moștenite din latină, consoana [d] urma- 
tă de vocalele [e] sau [i] a devenit mai întâi, într-o fază mai veche a 
limbii, [dz], apoi [z] (zece, din lat. decem; zic, din lat. dico), consoana 
[|] între două vocale s-a transformat în [r] (gură, din lat. gula; soare, 
din lat. solem), vocala [a] urmată de m sau n a devenit [î]. (câmp, din 

: Jat. campus; lână, din lat. lana) etc. Aceste transformări, și desigur mul- 
te altele!?, nu s-au produs, î în condiții similare, și în împrumuturi, 
ceea ce constituie un prim criteriu de a deosebi cuvintele din punct 
de vedere etimologic. Să se compare, în acest sens, împrumuturile 
dihanie, pilă, cange, cuvinte de origine slavă, dar și pedestru, solar, cam- 
pus, cuvinte'a căror etimologie este latinească, în care d, | şi rapar 
tiv a nu au suferit modificările amintite. 

Dacă aceleași cuvinte au fost atât moștenite, cât și împrumutate, 
„avem a face cu dublete etimologice! de tipul: câmp / campus, din lat. 
"campus, cerc / circ, din lat. circus, drept / direct, din lat. directus, săruta 
/ saluta, din lat. salutare, vână / venă, din lat. vena etc. Atunci când cu- 
“vintele moștenite au în comun cu împrumuturile respective numai 
rădăcina, se poate vorbi de simple unităţi lexicale înrudite etimolo- 

„gic de felul: lapte / lactate, cf. lat. lac, lactis, noapte / nocturn, cf. lat. nox, 


? MACREA, 1961, pp. 31-38. 

10 Cu cercetarea acestor aspecte se ocupă, în cadrul istoriei limbii, fonetica și 
fonologia istorică. Vezi detalii în Istoria limbii române, Bucureşti, 1978. 

1! Unele aspecte referitoare la problema dubletelor etimologice sunt discutate 


de Cristian Moroianu, Dublete etimologice — sincronie și dă a în Limbă și i literatură, 
vol. III, 1997, pp. 20-27. 

noctis, soare / solar, cf. lat. sol, solis!2. Deci, potrivit acestui criteriu, 
brâncă și branșă constituie un dublet etimologic, deoarece același cu- 
vânt, lat. branca „labă“, în primul caz, a fost moștenit din latină, iar, 
în al doilea caz, a fost împrumutat tot din această limbă, prin inter- 
mediul francezei (fr: branche, din același lat. branca). În schimb, sunt 
numai înrudite din punct de vedere etimologic cu lat. branca rom. Îm- 
brânci, îmbrâncire, îmbrâncitură, branșa, debranșa, branșament, branșare, 
debranșare, cuvinte formate în română sau în franceză. Toate cuvin- 
tele amintite aici, reductibile la rădăcina latinească branc-, formează 
o familie lexico-etimologică. Familia lexico-etimologică nu se confun- 
dă cu familia lexicală, concept care se referă la totalitatea cuvintelor 
formate în limba respectivă de la un cuvânt de bază, având o rădă- 
cină comună și o înrudire semantică. În consecință, în familia lexica- 
-13 a cuvântului brâncă (cu pl. brânci; cf. și a merge, a se târî pe brânci, a 
cădea în sau pe brânci, a munci, a lucra; a da în sau pe brânci!5) vor intra 
numai formățiile românești de la această unitate lexicală, îmbrânci, îm- 
brâncire, îmbrâncitură, nu însă și împrumuturile din franceză bransa, 
debranșa, bransament sau creațiile românești de la aceste împrumuturi, 
branșare, debranșare. Se mai poate observa că termenul brâncă este re- 
gional, în limba literară folosindu-se denumirea mână. Totuși, brâncă 
este acceptat în acest aspect al limbii în expresiile frazeologice amin- 
tite, la care se adaugă și derivatele care alcătuiesc familia sa lexicală. 
o. Împrumuturile trebuie deosebite nu numai de cuvintele moșteni- 
te, ci și de așa-numitele creaţii interne. În această categorie, trebuie 
incluse absolut toate cuvintele care s-au format în limba română, in- 
diferent de originea elementelor alcătuitoare. Și de această dată sunt 
avute în vedere criteriile referitoare la potrivirea de sens, la corespon- 
denţa formală, inclusiv a clasei lexico-gramaticale, și la atestarea în 
limbă. În cazul cuvintelor beton „amestec de pietriș, nisip, ciment (sau 
asfalt, var hidraulic etc.) și apă, care se transformă prin uscare într-o 
masă rezistentă și se folosește în construcţii“, betona „a turna betonul 
moale în cofrajele unei construcții, în săpăturile unei fundații etc.“, 
betonare „acţiunea de a betona”, betonier. „betonist“, betonieră „mași- 
nă pentru prepararea betonului”, betonist „muncitor, tehnician sau 


i 


12 Vezi GRAUR, 1980. Vezi însă şi observaţiile pe marginea acestei lucrări 
Jexicografice făcute de Theodor Hristea în România literară, nr. 39, 1980, p. 10. 
13 Aceste unităţi frazeologice fac parte din familia lexico-frazeologică a cuvân- 
“tului brâncă. Pentru acest concept, vezi Theodor Hristea, „Stres” și familia lui 
lexico-frazeologică, în România literară, nr. 51, 1981, p. 8. 

inginer specializat în lucrări de beton” se pot'deosebi împrumuturi- 
le beton, betona și betonieră, care corespund ca sens și ca formă unită- 
ților lexicale din franceză béton, bâtonner, betonniăre, Și creațiile româ- 
nești betonare, betonier, betoiist. Acestea din-urmă nu corespund unui 
cuvânt din franceză sau din altă limbă romanică, eventual neroma- 
nică, susceptibile de a furniza românei împrumuturi, ceea ce înseam- 
nă că s-au format în limba noastră, prin procedee interne: betonare, 
infinitivul lung al verbului betona devenit substantiv, betonier și beto- 
nist fiind derivate cu sufixe (beton + suf. -ier, beton + suf. -ist). Se poa- . 
te pune întrebarea dece betonieră este un împrumut, iar betonier este 
„creație internă, derivat de la beton, sinonim al substantivului betonist. 
De regulă, când un cuvânt derivat este atestat în limba din care pro- 
vine cuvântul de bază, se consideră că avem a face cu un împrumut. 
Dacă derivatul există numai în română, acesta trebuie considerat for- 
maţie internă. a jy hA gp niony 


| Metoda statistică în stabilirea componenţei etiniologice 
“a lexicului românesc alin Ce jiin 


"A face statistică lexicală înseamnă a studia prin procedee nume- 
rice lexicul unei limbi așa cum se reflectă acesta într-un dicţionar, în 
tr-un text sau într-un corpus de texte. Metoda constă în numărarea 
cuvintelor și apoi în determinarea probabilităților, exprimate prin pro- 
cente, referitoare la diverși factori, cei mai importanţi fiind originea 
sau etimologia și frecvenţa. Dacă într-un dicţionar care cuprinde 
49 642 de cuvinte și variante, cum este DLRM (Dicționarul limbii 
române moderne, București, 1958), pot fi numărate 9 920 de cuvinte 
„latinești“, adică unităţi lexicale moștenite din latină (în număr de 
1 849), dar și formate în limba română de la rădăcini latinești (în 
număr de 8 071), atunci probabilitatea ca asemenea cuvinte să existe 
în ansamblul lexicului românesc este de 20,02%14. | 

În cazul interpretării statistice a textelor, se face o deosebire între 
așa-numitele cuvinte-titlu, unitățile lexicale propriu-zise, și cuvintele-text, 
diferitele forme gramaticale sub'care apăre un cuvânt în textele res- 
„pective. Dacă în poeziile publicate de Eminescu în timpul vieţii se pot 
număra 914 cuvinte-titlu de origine latinească și 24 494 cuvinte-text 
de aceeași origine, atunci se estimează că în lexicu! limbii române aceste 
cuvinte reprezintă 25,34%, dar în circulaţie, adică sub aspectul folosirii 


11 Vezi MACREA, 1961, pp. 31-45. 

lor, aceleaşi cuvinte reprezintă 72,36%'5. De aici, se poate deduce 
următorul aspect deosebit de important: în limba română, numărul 
cuvintelor de origine latinească este relativ mic raportat la masa:vo- 
cabularului, în schimb puterea lor de circulaţie, folosirea sau impor- 
tanta lor sunt foarte mari!6. NUAS ag 
-Deşi dau impresia unei mari exactități, a unei rigurozități ştiinți- 
fice incontestabile, datele statistice au fost privite cu mari rezerve. 
Nu de multe ori, aceste cercetări strict numerice se bazează pe in- 
formaţii discutabile referitoare la originea cuvintelor. Substantivul 
mână este în mod incontestabil un cuvânt de origine latinească, pro- - 
venit din lat. manus: Nu la fel de clară este și situația unităților lexi- 
cale formate de la acest cuvânt. Mânușiță, mânufă și înmâna, create 
în română de la cuvântul amintit, trebuie sau nu considerate „de ori- 
gine latinească“, întocmai ca unitatea lexicală de bază, mână, și deci 
numărate împreună cu aceasta? Problema se complică, dacă avem 
în vedere și etimologia afixelor, nu numai a cuvintelor de bază. Dacă 
mânufă poate fi interpretat ca un cuvânt „latinesc“ în întregime, deoa- 
rece atât baza derivativă, mână, cât și sufixul diminutival -uță sunt 
de origine latinească (lat. -uceus, -ucea), nu același lucru se poate spu- 
ne și despre mânușiță, în care este analizabil sufixul de origine sla- 
vă, de asemenea cu valoare diminutivală, -iță. În care categorie eti- 
mologică trebuie socotit un cuvânt ca bănuielnic, format de la un 
cuvânt maghiar, bânni, cu un sufix slav, -elnic: în categoria cuvinte- 
lor cu etimologie maghiară, sau în categoria cuvintelor cu etimolo- 
gie slavă? La aceste întrebări la care se pot da răspunsuri diferite, se 
mai poate adăuga și faptul că dicționarele avute în vedere când se în- 
tocmește statistica respectivă indică, uneori, etimologii greșite sau foar- 
te discutabile17, ceea ce poate schimba, la o analiză mai atentă, pro- 
centele general admise. . . Stiati Ki 
15 DIMITRIU, 1973, pp. 27-30. | 
16 Statistici lexicale referitoare la componenţa etimologică a lexicului românesc 
au fost făcute încă din secolul al XIX-lea. Vezi ȘERBAN și EVSEEV 1978, pp. 260-266. 
Toate aceste aprecieri, mai mult sau mai puţin exacte, au pus în evidenţă faptul că 
elementul latinesc este relativ slab reprezentat în lexicul românesc. Ceea ce contează 
este, așa cum a arătat B. P. Hasdeu în studiul Limba în circulațiune, tocmai puterea 
de circulaţie a cuvintelor de origine latinească, importanţa acestora în procesul 
comunicării, şi nu valoarea lor strict numerică. . j a A na Pi 


47 În Dicţionarul limbii române moderne, pe baza căruia D. Macrea a întocmit o 
statistică lexicală, există numeroase indicaţii etimologice foarte discutabile. Vezi, 
în acest sens, Th. Hristea, Probleme de etimologie în „Dictionarul limbii române moderne“, 


în Studii și cercetări lingvistice, anul XI (1960), nr. 2, pp. 235-257. 

" Cu toate rezervele și obiecțiile aduse, cea mai cunoscută statisti- 
că, întocmită de D. Macrea pe baza unui:dicționar românesc modern 


sau actuali, stabilește 76 de grupe etimologice; să care numai 
14 depășesc 1%: 


pi Cuvinte latinești: 9 920, dintre care 1 849 sunt moștenite, iar 8 071 


2) 


„sunt formaţii românești, inclusiv variante (20,022); N 
Cuvinte vechi slave: 3 959, dintre care 1 133 sunt împrumutate, 
iar 2 826 sunt formații românești, inclusiv, calcuri și variante 
(7,98%); | 
Cuvinte bulgărești: 881, T care 279 sunt împrumutate, iar 

„602 sunt formaţii, românești, inclusiv. variante (1,78%); 

Cuvinte bulgaro- -sârbești: 747, dintre care 212 sunt împrumuta- 


„_te,iar 779 sunt formaţii românești, inclusiv variante (1,51%); 


14. 


Cuvinte turcești: 1 827, dintre care 1 048 sunt împrumutate, iar 
779 sunt formaţii românești, inclusiv variante (3,62%); 


. Cuvinte maghiare: 1 073, dintre care 433 sunt împrumuturi, iar 


630 sunt formaţii românești, inclusiv împrumuturi (2,17%); 
Cuvinte neogrecești: 1 172, dintre care 579 sunt împrumutate, 
iar 593 sunt formaţii românești, inclusiv variante (2,37%); 
Cuvinte franceze: 19 129, dintre care 12 770 sunt împrumutate, 
iar 6 359 sunt formaţii românești, inclusiv calcuri și variante 
(38,42%); 
Cuvinte latinești literare: 1 186, dintre care 738 sunt împrumu- 
turi, iar 448 sunt formaţii românești, inclusiv variante (2,39%); 
Cuvinte italiene: 851, dintre care 430 sunt împrumutate, iar 421 
sunt formaţii românești, inclusiv variante (1,72%); 


Cuvinte germane: 878, dintre care 561 sunt împrumuturi, iar 317 
sunt formaţii românești, inclusiv variante (1,77%); 


. “Cuvinte onomatopeice: 1 108, dintre care 272 sunt cuvinte de 


bază, iar 836 s-au format de la acestea, inclusiv variante (2,24%); 
Cuvinte cu etimologie incertă sau nesigură: 1 349, dintre care 
526 sunt cuvinte de bază, iar 823 s-au format de la acestea, in- 
clusiv variante (2,73%); 

Cuvinte cu etimologie necunoscută: 2 770, dintre care 1 440 sunt 


cuvinte de bază, iar 1 330 s-au format de la acestea, inclusiv va- 
riante (5, 58%). 


18 MACREA, 1961, pp. 31-38. 


90 k ELEMENTE DE LEXICOLOGIE 


O altă statistică, întocmită de Al. Graur!?, a avut în vedere com- 
ponentța etimologică a fondului principal lexical, compus din 1 419 
unități lexicale. De data aceasta, cuvintele moștenite sau împrumu- 
tate au fost delimitate de cele formate în limba română: latinești 
58,21%; sigur autohtone 1,69%; formate în română de la elementele 
latinești 2,11%; slave 21 49%; formate în română de la elementele sla- 
ve 0,14%; cu origine necunoscută 4 „65%; maghiare 2 „26%; grecești 
1,27% etc. 

Indiferent de ceea ce se numește în orice statistică marjă de eroa- 
re, se poate constata că elementul lexical de origine latinească și ro- 
manică este preponderent î în aspectul concret al limbii române, adi- 
că în circulaţie și în fondul principal lexical, parte a vocabularului cı cu 
ii oiteta ţa deosebită î în tite ala comunicării. | 


19 GRAUR, 1954, pp. 59 și urm. Referitor la statisticile care grupează cuvintele 

moștenite sau împrumutate împreună cu formaţiile interne, inclusiv calcuri și 

variante, autorul amintit face observaţia că în felul acesta se dă i ionge că limba 
română nu are de fapt cuvinte românești. 


Dinamica lexicului 


„ Înovaţia lexicală 


Spre deosebire de fonetică, morfologie și sintaxă, lexicul este do- 
meniul în care se produc cele mai rapide schimbări. În general, pen- 
tru a putea vorbi de schimbări în limbă, sau de schimbări lingvisti- 
ce, este absolut necesar să se constate, de la o etapă la alta sau chiar - 
în aceeași etapă a evoluţiei limbii, răspândirea sau adoptarea, gene- 
ralizarea unor inovaţii, adică a unor noi fapte de limbă. Deci lexicul 
românesc se schimbă în măsura în care unele inovații de natură le- 
xicală se răspândesc, se generalizează. O inovaţie lexicală poate con- 
sta în folosirea unei noi unități lexicale, precum și în modificarea for- 
mei de bază și/sau a structurii semantice a unui cuvânt deja existent. 
O dată generalizată, inovaţia lexicală devine o categorie istorică, 
în sensul că numai compararea diferitelor stadii în evoluția limbii o 
mai poate pune în evidenţă. De exemplu, pentru actorul sau actrița 
care interpretează rolul principal într-un film se poate folosi cuvân- 
tul vedetă, din fr. vedette. Relativ recent, acest cuvânt a început să fie 
concurat în uzul limbii actuale de sinonimul său de origine engle- 
zească star. Deci folosirea lui star, alături de vedetă, este o inovație. 
Dar și vedetă, în momentul în care a început să fie folosit în română, 
“a constituit, la rândul său, un fapt nou, adică o inovație lexicală. 


1 „Tot ceea ce, în spusele unui vorbitor, se îndepărtează — ca mod lingvistic — 
de modelele existente în limba în care se stabilește conversaţia poate fi numit inovație. 
Iar acceptarea de către auditor a unei inovaţii, ca model pentru exprimări ulterioare, 
poate fi numită adoptare. [...] Schimbarea lingvistică (schimbarea în limbă”) 
reprezintă difuzarea sau generalizarea unei inovaţii, adică implică, în mod necesar, 
o serie de adoptări succesive. Asta înseamnă că, în ultimă analiză, orice schimbare 
este la origine o adoptare.” COŞERIU, 1997, pp. 70 şi urm. 

Simpla existenţă a unor fapte noi de lexic, a unor inovaţii textele 
nu contribuie implicit ș și la producerea unor schimbări ale vocabula- 
rului în ansamblul său, adică nu determină o dinamică anume. În se- 
colul al XIX-lea, s-au folosit cuvinte precum cozarisi „a purta cu cine- 
va o convorbire ușoară și plăcută“, depinge (fig.) „a descrie, a înfățișa, 
a reproduce“, frescheță „prospeţime“ etc. Deși, la vremea respectivă, 
au fost inovaţii lexicale, aceste cuvinte, datorită faptului că nu s-au răs- 
pândit, nu au contribuit la intensul proces de modernizare a lexicu- 
lui românesc din perioada amintită, așa cum au făcut-o inovațiile:si- 
milare cozerie, cozeur, picta, francheţe și, desigur, foarte multe altele. 

Schimbările din lexic nu se produc instantaneu, ci în timp, putân- 
du-se constata un fenomen de concurenţă și de selecție a inovaţiilor. 
Răzbel, formă refăcută după modelul lat. bellum a mai vechiului cu- 
vânt de origine slavă război „conflict. armat de durată între două sau 
mai multe grupuri, clase sociale sau state”, inovaţie lexicală a latiniș- 
tilor, justificată, probabil, de necesitatea de a deosebi acest cuvânt de 
omonimul război „unealtă casnică de tesut”, era destul de des folosit 
în secolul al XIX-lea. Cele două cuvinte, răzbel şi război, nu mai stau 

însă pea același plan, inovaţia „latinizantă“ fiind astăzi învechită, even- 
tual folosită numai cu nuanță glumeață. Nu același lucru se poate afir- 
ma și despre variantele rătund și rotund „de forma unui cerc, a unei 
sfere, a unui disc etc.”“. Varianta rătund, din lat. */6tundus, este astăzi 

„învechită și 'regională, î în timp ce varianta rotund, probabil tot o ino- 

„vaţie lexicală a latiniștilor?, având ca model forma din latina clasică 
rotundus, este literară și foarte răspândită, susținută de o întreagă fa- 
milie etimologică, rond, rondel, rondelă, rotondă etc. Se poate vedea că 
| fiecare inovaţie lexicală î în parte are destinul ei, determinat de anumi- 
te șanse de a se impune sau nu într-un aspect sau altul al limbii.” 

"Unele inovaţii sunt la origine abateri de la ceea ce există în lim- 
bă la un moment dat. Trebuie făcută însă precizarea că unele aba- 
teri se produc din cauza necunoașterii normelor, a regulilor sau din 
aplicarea lor greșită (de exemplu, pronunţări de felul *estermina, *ieg- 
zact, *tanversa etc.), iar altele sunt determinate de necesitatea de a co- 
recta, de a completa aspecte deja existente sau pur și simplu de a core- 
la exprimarea cu noile realități extralingvistice apărute o dată cu 

„evoluţia vieţii sociale. Varianta mesadă „bucată de blană confecţio- 
nată din mai multe piei, folosită la căptușitul paltoanelor, scurtelor 
etc.”, a apărut și aproape că s-a generalizat ca urmare a faptului că 


2 HRISTEA, 1968, pp. 343-347. 


DINAMICA LEXICULUI j 93 


vorbitorii s-au abătut de la pronunțarea mult mai apropiată de eti- 
mon, misadă, din ngr. misadi „jumătate“, incorect interpretată ca ne- 
literară (cf. pronunțările ficior, fimeie, trin, pentru fecior, femeie, tren etc.3). 
În schimb, în cazul adjectivului nou, vorbitorii aù înlocuit cu timpul 
forma de plural feminin nouă, cu noi, pentru a evita confuzia cu nu- 
meralul nouă (s-âu redactat nouă / noi capitole din lucrare). S-ar putea 
afirma că în cele două situații amintite, ca și în multe altele de acest 
‘fel, avem a face cu „greșeli de limbă“ generalizate sau în curs de ge- 
neralizare, cum este și cazul variantelor frecție, paleativ, pioneză etc. 
(cf. formele recomandate fricție, paliativ, piuneză). Insă și „greşelile“ au 
rolul lor în evoluţia limbii, deoarece, așa cum s-a remarcat, „ceea ce con- 
siderăm noi astăzi drept greșeală poate deveni mâine formă corectă; 
«greşelile» actuale pregătesc, într-o anumită măsură, limba viitoare“?. 
Cele mai importante schimbări în lexic determină creșterea canti- 
tativă a vocabularului și pot avea la bază cuvinte și variante deja exis- 
tente în limbă sau adoptarea și adaptarea unor cuvinte, forme sau sen- 
'suri din alte limbi. Se face, de obicei, distincție între așa-numitele 
“procedee interne și procedeele externe de îmbogăţire a vocabularului. 
Formarea cuvintelor reprezintă un ansamblu de procedee interne, în 
timp ce împrumu turile sunt un procedeu extern. Un procedeu mixt, 
intern și extern în același timp, este calcul lexical, deoarece este folo- 
sit, în parte sau în. totalitate, un material lingvistic autohton, organi- 
at după modele străine. În afară de aceste procedee, se mai pot de- 


osebi și fenomene care afectează, de regulă, limba în totalitate și nu 
numai vocabularul. 


Faivdaneiie lingvistice care contribuie” 
la apariția unor inovații lexicale | 


Numeroase inovaţii lexicale se eee datorită acţiunii unor fe- 
nomene lingvistice de existența cărora vorbitorii nu sunt, evident, 
conștienți și care le afectează totuși exprimarea. Analogia, contami- 


3 Ibid., p. 813. 


4 IORDAN, 1962, p. 170. Tot aici se face precizarea că această inovație, forma 
de plural feminin a adjectivului amintit, este în pericol de a fi confundată cu 
pronumele noi. Deși acest pericol există, el nu este atât de mare, deoarece pronumele 
personal stă de regulă pe lângă verb. Confuzia dintre adjectivul nouă şi numeralul 


nouă este în primul rând determinată de faptul că ambele părți de vorbire pot însoți 
"unul și același substantiv. 


5 Ibid., p. 334. 

natia şi hipercorectitudinea acţionează în toate domeniile limbii, le- 
xic, morfologie, sintaxă, în timp ce etimologia populară afectează doar 
cuyintele sim Boala ă N 
. Analogia lexicală constă în realizarea unor aspecte noi, cuvinte, va- 
riante sau sensuri, în conformitate cu modele preexistente care, din 
diferite cauze, exercită o acţiune asimilatoare. În formarea cuvinte- 
lor, mai precis în derivare, analogia are un rol predominant. De exem- 
plu, o dată cu apariţia poștei, a existat și necesitatea de a denumi per- 
soanele care practică meseria de a distribui scrisorile, telegramele, 
coletele etc. Româna a putut recurge la un împrumut lexical, factor 
din fr. facteur (numit însă factor poștal, pentru a nu se confunda cu 
termenul din matematică), dar și la realizarea unor creații interne. De 
la cuvântul de bază, poștă, s-a format derivatul poștaș după modelul 
"căruță — căruțaș, creaţie motivată și de faptul că la început surugiii 
de poștalion „trăsură trasă de mai mulți cai; diligenţă” făceau de fapt 
această meserie de a transporta și de a distribui corespondenţa. Ul- 
terior, o dată cu modernizarea serviciilor poștale, aceste persoane nu 
au mai putut fi privite ca simpli „căruţași“, ci ca funcționari ai unei 
instituții. După modelul arhivă — arhivar, bibliotecă — bibliotecar etc.; s-a 
putut forma și derivatul poștar, mai rar întrebuințat însă. 

Tot prin acțiunea analogică a unor modele existente în limbă, a 
apărut și verbul picta. Limba română a împrumutat din latină sub- 
stantivele pictor și pictură, folosind însă alături de acestea, până la 

'sfârșitul secolului al XIX-lea, cu sensul „a picta“ verbul zugrăvi. Când 
seria de cuvinte sculptor, sculptură, sculpta s-a impus în domeniul ar- 
telor plastice și apoi s-a răspândit și în vorbirea curentă, aceasta a 
fost interpretată ca un model pentru cealaltă serie, care se referă la 
un domeniu artistic apropiat și, astfel, verbul picta s-a format prin 
derivare regresivă de la substantivele respective. În mod asemănător 
se explică și formarea verbului șofa „a conduce o mașină“, derivat 
regresiv de la șofer, după modelul șoma, șomer. Şi adjectivul cu as- 
pect de participiu catifelat trebuie considerat o creaţie analogică, un . 
derivat de la substantivul catifea, de origine turcească sau neogreceas- 
că, având ca model creaţiile interne de felul cercelat, mărgelat, care nu 
presupun existența unui verb, dar al căror sens exprimă o însușire 


6 Şi în franceză, de unde a fost împrumutat în română, verbul sculpter este o 
“formă refăcută sub influența substantivelor sculpture și sculpteur a mai vechiului 
sculper, din lat. sculpere. Vezi NPR s.v. sculpter. 

pe care o are obiectul denumit de substantivul de la care s-au for- 
mat, cercel, respectiv mărgea (cf. pl. mărgele). ră i 

Analogia; joacă un rol deosebit de important s și în d și asimi- 
ării în română a unor cuvinte din alte limbi. Substantivul metoh, îm- 
prumutat din greacă prin intermediul slavonei, s-a transformat, prin 
analogie cu destul de multele cuvinte din română terminate în -oc 
(cojoc, lăptoc, noroc, soroc, talcioc etc.), în metoc sau în mitoc, variantă 
regională care stă la baza derivatului mitocan8. De asemenea, și nu- 
meroasele substantive din fondul vechi al limbii române terminate 
în -ar, unele derivate (cârciumar, cenușar, cizmar, cojocar, coltar, dogar, 
potcovar, tâmplar, zidar stc.), altele nu (arțar, hotar, mărar, țânțar etc.), 
au constituit un model analogic pentru adoptarea unor împrumu- 
turi neologice din diverse limbi: franceză, italiană, latină, germană, 
terminate în -aire, -arium, -arius, -er, -eur: colecționar, din fr. collection- 
neur; gestionar, din fr. gestionnaire; marinar, din fr. marinier, germ. Ma- 
riner; vestiar, din fr: vestiaire, lat. Ege t, veterinar, din fr. vétérinai- 
re, lat. veterinarius etc.. i 

„Alteori, se poate vorbi și de in ORĂ analogică asupra. unor îm- 
prumuturi, exercitată de alte modele, asimilate din aceeași limbă. Fr. 
jabot „accesoriu de îmbrăcăminte (astăzi mai ales femneiască), care con- 
stă dintr-unul sau mai multe volane de dantelă, de mătase etc. fi- 
xate la baza gâtului unei bluze, al unei rochii etc. și care se etalează 
pe piept ca o cravată“, întrebuințat în română o vreme cu forma ja- 
„bot, a fost integrat, în cele din urmă, în seria cuvintelor împrumuta- 

te din franceză care se termină în -ou, deci jabou (carou, furou, platou, 

stiloi, tablou, din fr. carreau, fourreau, plateau, stylo, tableawetc.), și nu 
în rândul celor care se termină în -ot (compot, complot, pivot, din fr. 
compote, complot, pivot etc.). Un rol important l-a avut probabil și aso- 
cierea pe care au făcut-o vorbitorii cu celelalte obiecte de îmbrăcă- 
minte, de asemenea terminate în -0U (furou, maiot, tricou), mai nu- 
meroase decât cele terminate în -ot (chilot, din fr. culotte). 

„Tot analogia poate fi invocată și în cazul acceptării sau respinge- 
rii în limbă aunor variante explicabile prin etimologie multiplă ex- 
ternă. De exemplu, varianta combină, din engl. combine, s-a integrat 


7 În DEX, s. v. catifelat se arată că acest adjectiv s-a format din catifea + suf. -at, 
după fr. ENT Deoarece în română există modelele amintite după care s-a putut 
forma acest adjectiv, o influență exercitată de un cuvânt străin este discutabilă. 


8 Theodor Hristea, Tipuri de analogie semantică, în Limbă și literatură română, 
Nr. 3,1997, pia. 

perfect în seria combina, combinare, combinat etc., spre deosebire de 
Varianta combaină, din rus. kombain, care nu a găsit suportul analo- 
gic necesar pentru a fi acceptată în limba literară. De regulă, varian- 
tele asupra cărora acţionează influenţa analogiei au cele mai mari șan- 
"se de a se impune în uzul general al limbii: TT a a MA 
: Analogia acționează nu numai în planul formei, ci și al conţinu- 
tului. În română, defectiune, din fr. défection, lat. defectio, -onis „aban- 
donarea unei cauze, părăsirea unui partid; faptul de a lipsi de aco- 
lo unde este aşteptat” a căpătat sensul „deranjament, defect care | 
împiedică buna funcționare a unei mașini, a unui aparat, a unui me- 
canism, desfășurarea normală a unei acţiuni“, devenind sinonim cu 
defectare, ca urmare a influenţei analogice, de data aceasta sub aspect 
semantic, a seriei perfect, perfecțiune „însușirea de a fi perfect, starea 
a ceea ce este perfect; desăvârșire”. PRE 7, 

Și ceea ce se numește derivare sinonimică este un aspect al analo- 
giei lexicale semantice. Dacă un cuvânt capătă un sens metaforic, de 
obicei familiar sau glumeţ, atunci sinonimele acestuia și chiar cuvin- 
tele înrudite semantic sau din aceeași sferă de activitate dobândesc 
sensul figurat respectiv. Când substantivului bostan i s-a atribuit sen- 
sul glumeț „cap“, atunci, prin analogie, și dovleac sau tărtăcuță au pri- 
mit acest sens. zi Reg tre cet e Me: iD 

Sunt cazuri în care cuvintele se influențează reciproc sub aspect 
semantic. Gogoașă „produs de patiserie făcut din aluat dospit și pră- 
jit în grăsime, peste care se presară zahăr“ a căpătat sensul figurat 
„minciună“, ca urmare a constatării faptului că persoana care min- 
te „umflă realitatea“, așa cum se umflă aluatul de gogoși când este 
prăjit. Însă și minciună a căpătat la rândul său sensul „prăjitură fă- 
cută dintr-o foaie de aluat nedospit, prăjită în grăsime“ ca urmare a 
influenţei analogice a sensului substantivului gogoaşă. Fenomenul 
amintit aici poartă numele de metaforă reciprocă”... Ap 
„ Contaminaţia sau încrucișarea lexicală este fenomenul. prin care 

două cuvinte aflate în relație de sinonimie sau cvasisinonimie având 
aproximativ aceeași importanţă și frecvență în comunicare se supra- 
pun în conștiința vorbitorilor, dând naștere unor forme hibride, ac- 
ceptate în limbă ca variante sau chiar ca unități lexicale propriu-zise. 
Verbul vrea s-a încrucișat cu verbul sinonim voi, rezultând varianta 


9 Pentru observaţii mai detaliate, vezi Marius Sala, Asupra metaforei reciproce, în 
Fonetică și dialectologie, nr. III, 1961, pp. 203-209. | ai, 

uroi. Substantivul ivor este de asemenea o variantă rezultată din con- 
taminațţia dintre ivăr și zăvor, ambele cu sensul „încuietoare a ușii; 
clanță“. Tot variante, forme hibride, sunt și brostac, din broască + bro- 
tac, cârciog, din cârtiță + hârciog, schilog, din schilod + olog etc. În schimb, 
din încrucișarea verbului arunca cu zvârli, a rezultat azvârli, unitate 
lexicală propriu-zisă. Unităţi lexicale, și nu variante, sunt și îmbucă- 
tăți, din îmbucăți + înjumătăţi, cocostârc, din cocor + stârc sau rotocol, 
din roată + ocol. Acest fenomen se produce spontan, fără ca vorbito- 
rii să aibă o anumită intenţie sub aspect stilistic, fiind strâns sat 
de formarea cuvintelor.. 

Când intenţia stilistică, expresivă, mai ales glumeaţă, este eviden-. 
tă, se poate vorbi de false contaminaţii sau de psendocontaminaţiili. De 
obicei, unui termen al pseudocontaminaţiei i se atribuie, de multe ori 
în mod ironic, un sens asemănător cu cel al celuilalt termen. Verbe- 
le fura și găsi sau lua nu se pot încrucișa în mod spontan, deoarece 
nu sunt sinonime. Creaţiile glumeţe furgăsi și furlua se explică deci 
prin „ștergerea“ sau „confundarea“ intenţionată a diferenţelor de sens 
dintre cele două verbe, tocmai pentru a sugera faptul că cel care co- 
mite o asemenea faptă ignoră cu bună știință ceea ce înseamnă „a fura“ 
și ceea ce înseamnă „a găsi“ sau „a lua“ (vezi și dovadră, din dovadă 
+ vadră, care se referă la faptul că pentru a obține o adeverinţă sau o 
dovadă scrisă trebuie să dai mită o vadră de vin; de asemenea, socro- 
tariat, din soacră + secretariat, birou în care predomină relaţiile de ru- 
denie, și nu cele profesionale etc.). 

Hipercorectitudinea manifestată în domeniul lexicului este fenome- 
nul prin care vorbitorii schimbă forma inițială a unor cuvinte din tea- 
ma de a nu greși. De cele mai multe ori, ca urmare a acestui feno- 
men, apar variante neliterare ale unor cuvinte, dar și forme care, în 
cele din urmă, reușesc să se impună în limba literară. Ca reacție îm- 
potriva unor pronunțări neliterare de felul *accilărat, *ficior, *fimeie, 19i- 
năral etc., substantive ca binoclu, dilapida, misadă, paliativ sunt rostite, 
și chiar scrise, benoclu, delapida, mesadă, paleativ. Dacă benoclu și palia- 
tiv nu sunt considerate forme corecte, în schimb delapida și misadă au 
fost acceptate de exprimarea literară. Tot ca urmare a sentimentului 


19 Pentru aşa-numitele compuse tautologice, vezi FCLR I, pp. 32-60, passim. 

1! Termenul deraiere lexicală, pentru care vezi Al. Graur, Scrieri de ieri și de azi, 
Editura Științifică, București, 1970, pp. 160-167, deși foarte sugestiv, are dezavantajul 
că evocă „un accident lexical“. O creaţie ca nepurcele nu este accidentală, ci reprezintă 
rezultatul conștient și glumeţ al încrucișării dintre nepoțel și purcel. 

că în felul acesta se evită pronunțări de felul *esploata, *estermina, *es- 
terior, *estremitate etc., în care grupul de litere ex este pronunțat gre- 
şit [*es], și nu [ecs], pot fi înregistrate variantele excroc, excortă şi ex- 
tompa (din fr. escroc, escorte, estomper), folosite chiar și de oameni 
cultivaţi!?. | Taran iari i | | 
„Aspecte ale hipercorectitudinii lexicale trebuie considerate și 
așa-numitele hiperfranțuzisme, hipergermanisme, hiperenglezisme, hi- 
perspaniolisme, forme neacceptate de limba literară, dar unele destul 
de răspândite, prin care se aplică, acolo unde nu este cazul, reguli 
de pronunțare specifice limbilor franceză, germană, engleză sau spa- 
_niolă. Pronunţări și chiar grafii de felul bleumaren, în loc de bleuma- 
rin, poplen, în loc de poplin, șpicher, în loc de spicher, șprint, în loc de 
sprint, Cicago, în loc de Șicago, Micigan, în loc de Mișigan, Rio de Ha- 
neiro, în loc de Rio de Janeiro, demonstrează tendinţa vorbitorilor de 
a aplica, tot din teama de a nu greși, acolo unde nu este cazul, re- 
guli de pronunțare specifice unor limbi străine, pe care nu le cunosc 
suficient de bine. Faptul că în franceză substantivul marin se pronun- 
tă [mare], că în germană grupul de litere sp se pronunţă la inițială 
[șp], că în engleză grupul de litere chi se pronunţă [tli] sau că în spa- 
niolă litera j se pronunţă [h] determină în exprimarea unor vorbi- 
tori și modificările de pronunțare amintite, care nu sunt deloc justi- 
ficate. Cuvintele bleumarin și poplin provin din fr. bleu (à la) marine, 
„culoare albastru-închis asemănătoare cu cea a uniformelor marinei“, 
respectiv fr. popeline, care se pronunţă în limba franceză așa cum se 
scriu în română; spicher și sprint sunt tot împrumuturi din franceză, 
și nu din germană, Chicago și Michigan sunt numele a două locali- 
tăți din Statele Unite ale Americii a căror pronunțare nu se confor- 
mează regulii amintite din engleză, iar Rio de Janeiro este un oraș din 
Brazilia, ţară în care nu se vorbește spaniola, ci portugheza, limbă 
în care litera j nu se rostește [h]. pyi 
Etimologia populară este fenomenul de falsă analiză și interpreta- 
re etimologică a unor cuvinte, de regulă mai puţin cunoscute de vor- 
bitori sau obscure din punctul de vedere al motivării. Spre deosebi- 
re de etimologia științifică, ramură a lexicologiei care studiază originea 
și evoluţia cuvintelor sub aspectul formei și al sensului având în ve- 
dere principii științifice, etimologia populară se bazează pe asocia- 
ţii de idei, de sferă semantică, pe unele asemănări formale, de tipul 


: 12 Aceste variante au fost folosite de George Călinescu, pentru care vezi HRISTEA, 
1968, p. 285. . 

omonimiei și al paronimiei, sau pe ceea ce se numește simţ etimo- 
logic al vorbitorilori5, în virtutea căruia se creează pentru cuvintele 
cu sens neclar sau cu formă insolită o motivaţie neștiinţifică sau popu- 
lară. Acest simt etimologic al vorbitorilor se poate manifesta în stare 
latentă, pasivă sau în stare activă, determinând unele schimbări de 
formă şi/sau de sens. l 

„Etimologia populară latentă sau pasivă constă în false asociaţii eti- 
mologice între cuvinte care nu sunt înrudite în nici un fel, fără a schim- 
ba forma sau sensul acestora. Sunt, de fapt, mai mult convingeri sau 
explicații de natură etimologică subînțelese. Pare astfel de domeniul 
evidenţei că patrulă are legătură cu cifra patru, că perucă este înrudit 
cu păr și că șezlong este legat de verbul sedea: În realitate, patrulă pro- 
vine din germ. Patrulle, cf. fr. patrouille „subunitate militară care în- 
deplinește o misiune de cercetare, de pază, de control etc.“, perucă 
este un împrumut din fr. perruque și/sau din it. parrucca și înseamnă 
„ornament de păr fals“, iar șezlong provine din fr. chaise-lon gue, în care 
pot fi recunoscute cuvintele fr. chaise „scaun“ și longue „lung“. 

Urmările etimologiei populare active se pot manifesta în planul 
formei, în planul conţinutului și atât în planul formei, cât și în pla- 
nul conţinutului!“. În primul caz, cuvintele își pot modifica prima 

sau ultima parte sau pot fi substituite în totalitate, astfel încât să de- 

vină inteligibile sau motivate pentru vorbitori. Ținând seama de nu- 
meroasele exemple care se pot culege cu ușurință din limba vorbi- 
tă (broatec, devenit buratic ca urmare a influenței lui bură, motivat și 
de observația că broatecii apar pe vreme de ploaie, caporal, cu varian- 
ta populară căpurar, transformată în căprar ca urmare a influenţei lui 
capiă, uger, devenit unger sub influenţa lui unge, susținută și de fap- 
tul că înainte de muls ugerul vacii se spală sau „se unge“ cu apă etc.15), 
s-ar putea crede că etimologia populară este specifică limbii popu- 
lare. Cu toate acestea, fenomenul în discuţie afectează și numeroa- 
se cuvinte care nu sunt susceptibile de a fi folosite în acest aspect al 
limbii. Astfel, arcoladă, filigram sau pantomină sunt, pentru unii vor- 
bitori relativ cultivați, forme mai motivate decât acoladă, filigran, pan- 
tomimă, deoarece sunt asociate, în mod nejustificat desigur, cu arc, 


13 Numit de Ch. Bally „instinct etimologic”. Vezi și HRISTEA, 1968, p. 230. 
11 Pentru diferite modalităţi de clasificare a etimologiei populare, precum și 
pentru prezentarea pe larg a problemei, vezi HRISTEA, 1968, cap. Etimologia populară. 


15 Mai multe exemple de acest fel sunt amintite de IORDAN, 1962, pp: 180 și 
urm. rh 

gram, respectiv mină, „expresie a feței; fizionomie, chip, înfățișare“. 
Aceste variante lexicale capătă ulterior noi motivații semantice!6, to- 
tal diferite de cele etimologice. Acolada este într-adevăr un semn gra- 
fic în formă de arc prin care se unesc mai multe cuvinte, numere, pa- 
ragrafe etc., ceea ce ar motiva forma arcoladă, dar la origine, în limba 
franceză, acest cuvânt, fr. accolade, face parte din familia lexicală a 
“cuvântului col „gât“, deoarece, inițial, era vorba despre acțiunea de a 
cuprinde cu braţele gâtul cuiva, în semn de salut. Ulterior, prin seco- 
lul al XVII-lea, semnul grafic ( prin care se reuneau două paragrafe 
a fost numit accolade, deoarece seamănă cu braţele unui om care în- 
cearcă să cuprindă sau să îmbrățișeze pe cineva”. Substantivul fili- 
gran, împrumutat în română din fr. filigrane, nu este înrudit etimo- 
logic cu gram, ci cu „(boabele de) grâu“. În franceză, cuvântul în 
discuţie provine din it: filigrana (cf. varianta românească filigrană), 
în componenţa căruia se pot recunoaște lat. filum „fir“ şi lat. grana, 
pluralul lui granum „grâu“. Explicaţia constă în faptul că firele de 
aur, de argint, de sticlă, folosite în giuvaiergie pentru a realiza o ast- 
fel de lucrare, sunt asemănătoare cu o înșiruire de boabe de grâu. 
Pantomima este o reprezentaţie teatrală (cf. lat. mimus, gr. uînog [mi- 
mos]), în care actorii sugerează diverse acțiuni numai prin mimică, 
arta de a exprima pe scenă sentimente, idei prin mișcările feţei și prin 
gesturi. Mină,, din fr. mine,, probabil la origine un cuvânt breton în- 
semnând „mutră“”, se referă doar la aspectul feţei (cf. o mină serioa- 
să „expresie serioasă a feței“), și nu la arta actorului de a sugera ceva. 
" Cazurile de înlocuire a unui cuvânt prin altul, de identificare to- 
tală a două unităţi lexicale se explică prin atracţia sau substituția pa- 
ronimică. Un cuvânt mai cunoscut tinde să ia locul altuia, cu formă 
asemănătoare, care, din diferite motive, nu este sau nu mai este la 
fel de cunoscut sau de întrebuințat. În această situaţie se află atât cu- 
vinte din fondul vechi al limbii, cât și numeroase neologisme. Atunci 
când substantivul de origine slavă sfară „miros, fum înecăcios“ a de- 
venit obscur pentru vorbitori, deoarece nu mai amintea obiceiul de 
a aprinde focuri pe dealuri pentru a vesti invaziile migratorilor, aces- 
ta a putut fi lesne substituit cu paronimul sfoară în expresia frazeo- 


16 Sau „motivări semantice a posteriori“, pentru care vezi HRISTEA, 1968, 
pp. 215-216. 

17 Un alt sens mai apropiat de cel etimologic al fr. accolade, existent şi în română, ' 
este „îmbrăţișare sau lovitură ușoară care se dădea unui bărbat cu latul spadei ca 
semn al primirii lui în corpul cavalerilor feudali“. 

logică a da sfară în țară „a da de știre, a răspândi o veste“. La aceas- 
tă substituție, a contribuit și faptul că în română există și alte expre- 
sii frazeologice care conţin substantivul sfoară, a trage. pe sfoară pe ci- 
neva sau n trage sforile. La fel, adjectivul chiot „fără un ochi“, cu forma 
de feminin chioară, l-a substituit pe mai vechiul chiar, chiară „limpe- 
de, clar“ în expresia apă chiară. Sub influenţa noii variante astfel crea- 
te, apă chioară, adjectivul chior, chioară a căpătat sensul „diluat, fără 
gust“, referitor la alimente lichide sau la băuturi alcoolice (cafea chioa- 
ră, Supă chioară). : BE | | | MAR, 

Există și numeroase situații în care paronimele neologice sunt cu 
ușurință confundate, din cauza aspectului lor insolit și a necunoaște- 
rii exacte a sensului și a originii. Versat și vexat, în ciuda marii lor ase- 
mănări formale, se deosebesc în ceea ce privește sensul și etimologia. 
La origine, avem a face cu două verbe latinești, versari „a se ocupa în 
mod obișnuit de ceva” și vexare „a chinui, a tortura“, ceea ce înseam- 
nă că versat, din lat. versatus, cf. fr. verse, trebuie să fie folosit cu sen- 
sul „priceput, având experienţă într-un anumit domeniu“, iar vexat, 
participiul cu valoare adjectivală a verbului vexa, din fr. vexer, lat. ve- 
xare, cu sensul „jignit sau rănit în amorul propriu, ofensat“. 

Și în situaţiile de înlocuire a două cuvinte apropiate ca formă se 
poate observa că acționează uneori false asociații de sfere semanti- 
ce. Deportat este substituit cu depărtat nu numai din cauza asemănă- 
rii formale, ci și ca urmare a constatării că-o persoană astfel pedep- 
sită prin lege este „dusă departe“ de locul său de baștină, confuzia 
dintre treaptă și dreaptă este susținută și de aspectul regulat al aces- 
tui element de construcţie, iar înlocuirea lui bor cu bol în pălărie cu 
boluri, bolurile pălăriei este motivată și de forma rotundă a celor două 
categorii de obiecte la care se referă aceste cuvinte. 

Etimologia populară poate schimba și sensurile unor cuvinte, lă- 
sând nemodificată forma acestora. Astfel spus, influenţa unui cuvânt 
mai cunoscut și mai des folosit asupra altuia mai puţin cunoscut și 
mai puțin folosit se manifestă de această dată doar în planul conți- 
nutului. De fapt, este vorba de reinterpretarea, de modificarea sen- 
sului pe baza unei false analize a formei. Atunci când babalâc a în- 
cetat să mai fie folosit în română ca formulă de politeţe, de reverență 
față de o persoană importantă, prima parte a cuvântului a fost aso- 

„ciată cu substantivul babă și, mai ales, cu conotațiile peiorative ale 
acestuia, căpătând sensul familiar și depreciativ de „om bătrân și ne- 
putincios“. La fel s-a întâmplat și cu substantivul mameluc „soldat 

de cavalerie din garda personală a sultanilor din Egipt; cavalerist din 
garda imperială“, din fr. mamelouk, care a căpătat numai în română 
sensul de „om lipsit de personalitate, incapabil de a avea păreri pro- 
prii“, ca urmare a faptului că prima parte a fost de asemenea aso- 
ciată cu sensurile depreciative ale substantivului mamaie „bunică; fe- 
meie bătrână“. | | | | | 

Asemenea reinterpretări sau modificări ale sensului ca urmare a 
unei false analize a formei se pot constata și la unele cuvinte compu- 
se, alcătuite din elemente de compunere savantă. În omnivor, din fr. 
omnivore, se pot recunoaște omni- , din lat. omnis „tot“, și -vor, din lat. 
-vorus, la rândul său de la verbul vorare „a mânca, a înghiţi“, ceea ce 
justifică sensul „care mănâncă tot, care se hrănește cu orice fel de ali- 
ment de origine animală sau vegetală“. Identificarea în mod greșit 
în acest cuvânt a substantivului om, din lat. homo, și lat. -vorus, de- 
termină folosirea sa cu sensul „care mănâncă oameni“, deci ca un 
sinonim sui-generis al lui canibal!s. Fi 
„ Etimologia populară poate determina atât schimbări ale formei, 
cât și modificări ale sensului unor cuvinte. Varianta învechită cărdă- 
sie a devenit în româna contemporană cârdășie, ca urmare a influen- 
tei substantivului cârd, formă acceptată de limba literară, suferind 
în același timp și o schimbare de sens. Iniţial, cărdășie, derivat de la 
cardaș „frate, tovarăș”, cuvânt de origine turcească ieșit însă din uz, 
a avut sensul de „tovărășie“, dar transformarea sa în cârdășie a avut 
ca urmare deprecierea sensului iniţial, susținută de existența unor 
expresii frazeologice în care cuvântul cârd are înţelesul de „clică, gaș- 
că, bandă” (cf. a intra în cârd cu cineva, a-și pune în cârd cu cineva). As- 
tăzi, cârdășie nu mai înseamnă o simplă „tovărășie“, ci „asocierea în 
scopuri condamnabile“. | | = 

Și cuvântul rusesc fufaika „flanelă, flanea“ a fost adoptat în româ- 
nă sub forma pufoaică, derivat aparent de la substantivul puf. Apro- 
pierea 'de acest cuvânt a determinat schimbarea formei inițiale, fu- 
faika, nemotivată pentru vorbitorii de limba română, dar și o evoluție 
semantică. Pufonica înseamnă „haină scurtă, vătuită și matlasată (pur- 
tată de muncitori și de soldaţi)“. Cu toate acestea, termenul a în- 
ceput să denumească, relativ recent, și un fel de canadiană moale și 


18 Pentru folosirea lui omnivor cu sensul de „canibalist”, vezi schiţa lui Gheorghe 
Brăescu, De la popotă, în volumul Toasturi cazone, Editura Facla, Timișoara, 1992. 

ușoară, deci pufoasă, tot din cauza apropierii, de data aceasta, se- 
mantice de puf și de pufos „asemănător cu puful; moale și ușor”. 
„Ceea ce se poate reţine în legătură cu fenomenele prezentate pe 
scurt aici este că, de fiecare dată, există un cuvânt, așa-numitul ele- 
ment indus, care suferă transformări ale formei și / sau ale sensului 
sub influența unui alt cuvânt, uneori a unei întregi serii de cuvinte 
și expresii, așa-numitul element inductor. Deosebirea dintre analogie, 
contaminatie, hipercorectitudine și etimologie populară este deter- 
minată de cauzele care stau la baza producerii acestor fenomene lin- 
gvistice. Analogia este determinată de o simplă asociație formală în- 
tre cuvinte, contaminaţia este cauzată de o asociaţie semantică, 
hipercorectitudinea este urmarea conștientizării opoziţiei corect / gre- 
șit în limbă, iar etimologia populară este un fenomen de falsă ana- 
liză și interpretare etimologică. În felul acesta, cuvintele sunt suscep- 
tibile să dea naștere unor variante, deci unor inovaţii sub aspectul 
formei și al sensului, iar generalizarea și impunerea în cele din urmă 


a unei variante în detrimentul alteia sau altora sunt determinate de 
uzul limbii. 


Formarea cuvintelor 


Prin formarea cuvintelor, se înţelege obţinerea unor noi unități le- 
Xicale de la materialul lingvistic deja existent, printr-un ansamblu 
«de procedee specifice limbii respective. Orice cuvânt format se ra- 
portează cu necesitate la altă unitate lexicală existentă la un moment 
dat în limbă, așa-numitul cuvânt de bază sau primitiv, din care poa- 
te fi dedus din punctul de vedere al formei și cu care este înrudit se- 
mantic. Având în vedere criteriul etimologic sau al originii, cuvin- 
tele formate pot fi creații interne, pot fi moștenite sau pot fi calchiate 
sau împrumutate. 

Cuvintele formate în limba română, creațiile interne, pot fi studia- 
te din punctul de vedere al procedeului de obţinere. Ținând seama 
de factorul importanţă sau productivitate, în limba română se dis- 
ting procedee principale, procedee secundare și Pi ga mixte de for- 
mare a cuvintelor. 

Procedeele principale de formare a cuvintelor sunt deriva rea, com- 
punerea și schimbarea valorii gramaticale sau a clasei morfologice. Pro- 
cedeele secundare de formare a cuvintelor sunt trunchierea sau abre- 
vierea, reduplicarea şi t taminația, iar cele mixte se referă la utilizarea 


} 

în același timp a două procedee principale și / sau secundare. Toa- 
te creaţiile interne deductibile dintr-un cuvânt de bază existent în 
română, care au, în felul acesta; o rădăcină comună și sunt înrudite 
ca înţeles alcătuiesc o familie lexicală. De exemplu, din familia leż 
xicală a substantivului pădure fac parte: pădurar, păduratic, pădurean, 
pădurărensă, pădurărie, pădurice, pădure, păduriște, păduros, împăduri, - 
împădurire, împădurit, despădurit, despădurire; despădurit, reîmpăduri, 
reîmpădurire, reînpădurit. . | | | ra 
Derivarea constă în adăugarea, suprimarea sau substituția afixe- 
lor lexicale la cuvântul de bază, ceea ce corespunde următoarelor ti- 
puri: derivarea progresivă (cu sufixe și prefixe), derivarea regresivă sau 
inversă şi derivarea prin substituție de afixe. | | | f 
În română, în cazul derivării, cel mai productiv procedeu este de- 
rivarea cu sufixe sau sufixarea. Derivatele cu sufixe pot fi obținute de 
la cuvinte de bază care aparțin sau nu aceleiași clase lexico-grama- 
ticale și pot avea în plus față de acestea o anumită nuanţă semanti- 
că. Se pot distinge astfel: | j 


1. Substantive derivate: 

a. Nume de agent (care denumesc agentul sau autorul unei ac- 
tiuni, activități, meserii), formate cu sufixele: -agiu (scandalagiu, 
tambalagiu), -ar (cizmar, clopotar, dogar), -aș (arcaș, sulițaș, trâm- 
bitas), -ist (complotist, fotbalist, şahist), -tor (muncitor, scriitor) 

mă Ela atita iu TER” CAA III 

b. Nume de instrument (care denumesc obiectul, instrumentul, 

aparatul sau mașina cu care se face o acțiune sau o operație), 

formate cu sufixele: -AY (stergar, vânturar „evantai“), -(ă)tor 

(bătător, storcător, ştergător, tocător), -ău (mestecău „făcăleţ”), 

_-(ă)toare (nituitoare, secerătoare, stropitoare), -ură (ștergură „șter- 
gar yee Nag | x pf et | Li 

c. Cu sens colectiv (care denumesc un ansamblu, o mulțime, un 

grup'sau o categorie), formate cu sufixele: -ărie (rufărie, văsărie), 

-et (brădet, frăsinet, tineret), -ime (muncitorime, mulțime, fă- 

a (ii rănime), -is (gropiș „loc plin de gropi“), -işte (cânepiște, porumbiș- 

„1 NECI ete | | | 

d. Cu sens abstract (care se referă la numele unor acțiuni, însu- 

siri, caracteristici, procese, sáu fenomene), formate cu sufixe- 

„le: -(ă)tate (răutate, strâmbătate), -(ă)tură (apucătură, degerătu- 

ră, învățătură, lovitură), -eală (acreală, îndrăzneală, oboseală), 
-enie (ciudățenie, muțenie, zgârcenie), -ie (mândrie, ticăloșie, 

viclenie), -ință (sârguință, stăruință, voință), -ime (desime, pro- 

- funzime, vechime), -ism (carierism, parnasianism), -iş (suiș, po- 

` vârniș), -âș (coborâș), -itate (sticlozitate, postumitate), -lâc (cara- ` 
 ehioslâc, haimanalâc), -șug (prieteșug) etc. 

e. Augmentative (care se referă la obiecte mai mari decât cele de- 
numite de cuvintele de bază), formate cu sufixele: -an (băietan, 
puștan), -andru (copilandru, puiandru), -oi (băieţoi, iepuroi) etc. 

f. Diminutive (care se referă la obiecte mai mici decât cele de- 

= numite de cuvintele de bază), formate cu sufixele: -aş (băiefaș, 
copilaș), -el:(cojocel, mijlocel), -ică (berică, mâncărică), -icică 
(cărticică, foicică), -ioară (aripioară, inimioară), -iță (căpriță, oiță), 
-uc (frătuc), -ui (brădui), -uie (cărăruie, férestruie), -ulet (brădulet, 
gürdulet), -uliță (frunzuliță, JAUR -1f (călut, eakal ieduț) 

etc. =! 

g. Moţionale (care indică o ființă de sex opus față de cea denu- 

mită de cuvântul de bază), formate cu sufixele: -an (curcan, 
gâscan), -ă (cumnată, copilă, fecioară, prietenă), -că (fărancă, ro- 
mâncă), -easă (căpităneasă, croitoreasă), -ită (doctoriță, peer aa 
-oi (rățoi), -onică (lupoaică, tigroaică) etc. 


2 Adjective derivate: 


“a, Care indică însușiri considerate în Hidd tată formate « cu 
sufixele: -bil (citibil, mâncabil), -esc (bărbătesc, voinicesc), -ian (ar- 
ghezian, eminescian), -(î)cios (urâcios), -istic (calendaristic, fot- 
balistic, muzeistic), -os (focos, fricos, lăudăros, scârbos), -tor (fo- 
lositor, plictisitor). 

b. Care indică însușiri ale obiectelor sesizabile cu Faul sim- 
turilor, referitoare la culoare, gust, miros, pipăit, formate cu su- 
fixele: -atic (roșiatic, subțiratic), -eag (dulceag), -ișor (acrișor), -icios 
(albicios), -iu (albiu), -os (deluros, măluros, mătăsos, scorburos), 

-(ă)tor (mirositor, supărător), -ui (amărui, gălbui), -ut (acruţ). 

c. Care exprimă însușiri ale unor persoane sau animale conside- 
rate în mod afectiv sau eufemistic, formate cu sufixele: -atic (ne- 
bunatic, ușuratic, vânturatic), -el (frumusel, drăguţel, urâțel), 
-ăret (plimbăreţ, zâmbăreț), -ut (micuţ, plinuţ). 

d. Care indică originea, locul de provenienţă sau naționalitatea, 
formate cu sufixele: -ean (ardelean, craiovean, muntean), -esc 


(franțuzesc, englezesc, rusesc), -ez (albanez, berlinez, olandez, 
suedez). 

3. Verbe derivate, formate cu sufixele: -a (ancora, amoreza, brăzda, de- 
părta, fremăta, grebla, visa), -i (ciocăni, folosi, gândi, nimici), -ona 
(atenționa, concluziona), -iza (abstractiza), -ui (chefuri, hurui, sfătui) 
etc. i 

4. Adverbe derivate, formate cu sufixele: -ește (frătastl tinerește), 

„-îș (pieptiș), -âș (târâș). 


Ținând seama de clasa lexico- -gramaticală a derivatelor obținute, 
sufixele pot fi: substantivale (-an, -eală, -ime, -tor etc.); adjectivale (-atic, 
-bil, -os, -iu etc.); verbale (-iza, -ona, -ui etc.); adverbiale (-ește, -iș). Une- 
le sufixe, deși pot forma derivate de același fel, au valori diferite. De 
exemplu: -an, augmentativ în băietan, dar motional în curcan, -aș, di- 
minutival în copilaș, dar de agent în arcaș, -iță, diminutival în fetiță 
și moţional în doctoriță etc. Există și sufixe care pot da naștere la de- 
rivate diferite din punctul de vedere al clasei lexico-gramaticale (-iș, 
substantival în brădiș, dar adverbial în pieptiș). Asemenea sufixe pot 
fi considerate din punct de vedere teoretic omonime, mai ales dacă 
se are în vedere și originea diferită a unora dintre ele. Sufixul i) Se 
deosebește de -A$ doar în momentul în care selectează cuvinte de 
bază diferite din punctul de vedere al capacității de a da naştere unor 
caie distincte de cuvinte derivate. 

Aceeași problemă se pune și în cazul delimitării variantelor unor 
sufixe. Se poate considera, tot din punct de vedere teoretic, că sufi- 
xul -tor are numeroase variante, determinate de cuvântul de bază sau 
de temă la care se pot adăuga: -ător, -itor, -âtor, -utor. Trebuie să se 
țină seama însă de valoarea derivatului, care determină și valoarea 
sufixului. Astfel, -ător din storcător nu poate fi pus pe același plan cu 
-âtor din coborâtor, chiar dacă ambele se deduc din același sufix -tor, 
deoarece în primul caz avem a face cu un substantiv derivat nume 
de agent, deci implicit cu un sufix substantival, iar în al doilea caz 
cu un adjectiv derivat, ceea ce presupune existența unui sufix adjec- 
tival. Acestea, și multe altele, pot fi considerate sufixe (afixe) poli- 
funcționale, 

"Un sufix lexical se poate adăuga direct la cuvântul de bază (arc + 
-aș, clopot + -ar, doctor + -iță, vis + -a) sau, cel mai adesea, poate înlo- 
cui un morfem gramatical din alcătuirea acestuia (cizm[ă] + -ar, caprlă] 

+ -iță, greba] + -a, a ștergle] + -ar ). De foarte multe ori, adăugarea 
unui sufix lexical determină modificări fonetice ale rădăcinii: fată — 
fetiță, carte — cărticică, foaie — foicică etc. În cazul derivării în lanţ, adi- 
că al obținerii unui derivat de la alt derivat, se ajunge la un cumul 

de sufixe: americănesc (-an + -esc), butoiaș (-oi + -aș), cojocărie (-ar + 
-ie), croitoreasă (-tor + -easă), cubanez (can + -ez), grădinăreasă (-ar + 
-ensă), legătorie (-ător + -ie). 

Derivarea cu prefixe sau prefixarea este un procedeu mai puţin pro- 
ductiv în română, în raport cu sufixarea, aspect pus în evidenţă și 
de numărul relativ redus al prefixelor, aproximativ nouăzeci, com- 
parativ cu peste șase sute, la cât se ridică cel estimat al sufixelor. Une- 
ori, prefixele se aseamănă, chiar din punct de vedere formal, cu pre- 
poziţiile (cf. prefixele de- sau în-, din derivatele dejuca, înălbi, cu 
prepoziţiile de şi în), dar și cu așa-numitele elemente de compunere 
savantă (cf. prefixele ante- și anti-, din derivatele antecalculaţie, antiju- 
nimist, și i foto- s sau radio- din compusele fotomozaic, radiorecepție). Ceea 
ce apropie însă prefixele de sufixele cu valoare lexicală este lipsa au- 
tonomiei și faptul că, de cele mai multe ori, sensul lor este determi- 
nat de cuvântul de bază la care se adaugă. 

-` Cu ajutorul prefixelor, indiferent de originea și de vechimea aces- 
tora, se pot forma în română: 


1. Substantive derivate cu prefixele: ante- (antecalculație, antemă- 
surătoare, antetitlu), anti- (antiatom, anticentru, antiton), contra- (con- 
trabaraj, contracandidat, contralovitură, contraotravă, contrapiuliță), 
des- (desfrâu), între- (întredeschizătură), hiper- (hipercorectitudine), ne- 
(neascultare, neatentie, nedreptate, neîncredere, neîndemânare, neîndura- 
re, neomenie), post- (postcalcul), pre- (preabataj, precuvântare, preîntâm- 
pinare, prepotrivire, preziuă), răs-, răz- (răscruce, răscumpăare, răspas 
„răgaz“, răstălmăcire, răzbunic „străbunic“), re- (realipire, reambalare, 
vearbitrare, rechemare, recitire, cai stră- cani strămos, 
strănepot) etc. 


2. Adjective derivate cu prefixele: ı a- (apoetic), anti- (anticanonic, 
anticorosiv, antijunimist, antimuncitoresc, antirăzboinic, antiregalist, 
antiunionist), extra- (extracontabil, extracorporal, extraurban), hiper- (hi- 
peremotiv), ne- (nearticulat, neascultător, neatent, nebănuit, necioplit, 
neconformist, nefericit, neiertător, neîncrezător, neîndemânatic, neîndo- 
ielnic, neîndestulător, nelimitat, nemilos), post- (posteminescian), pré- 


(preimperialist, prelatin, premonopolist, prerevoluționar, presocialist), răz- 
(răzbucuros), stră- (străvechi) etc. 


3. Verbe derivate cu prefixele: con- (consfătui), de(s)-, dez- (deniche- 
la, descumpăni, desfereca, desigila, despironi, desprinde, dezbobina, dez- 
mânia, dezrobi, dezrăsuci, dezumfla), îm-, în- (îmbâcsi, [reg.] bâcsi „a um- 

ple, a ticsi, a îndesa“, împuți, înălbăstri, înălbi, încrede, îngâmfa, [înv. 
și reg.] gâmfa „a se umfla“, îngurlui „a se giugiuli“, cf. gurlui „a scoa- 
te sunete specifice păsărilor”, înlăcrima, înmlădia, înmuia, întrece), în- 
tre- (întrețese), pre- (precovârși, precurma, precuvânta, preînnoi, preîn- 
tâmpina, premerge, prenota), ră(s)-, răz- (răscrăcăna, răscula, răscumpăra, 
răsfira, răsfoi, răsfrânge, răstălmăci, răsturna, răsuci, răzbate, răzda, 
răzgândi), re- (realipi, reambala, reaminti, vearbitra, rechema, reciti, recân- 
tări, recâștiga, recuceri, redescoperi, vedeștepta), stră- (străluci, strătăia 
„a întretăia“, străvedea), ză- (zăgrăi, zăuita) etc. e 
Derivatele cu prefixe se încadrează, de regulă, în clasa lexico-gra- 
maticală a cuvintelor de bază, care pot fi simple sau, la rândul lor, 
formate, compuse și derivate cu sufixe sau cu prefixe. În ultimul caz, 
se ajunge la cumul de prefixe sau la așa-numita supraprefixare, ca în 
dezrăsuci, neîncredere, neîncrezător, preînnoi . Variantele unor prefixe 
sunt determinate de sunetul cu care începe cuvântul de bază: des- și 
răs- au variantele dez-, respectiv răz-, atunci când cuvintele de bază 
- încep cu o vocală sau cu o consoană sonoră (b, d, g, GEWAN IL lut, 
ge — gi [?], ghe — ghi lg] ), în- are varianta îm-, dacă baza sau primi- 
tivul începe cu p sau b.. i PENi | EA 
_ Afixele derivative, sufixele și prefixele, au origini diverse. Se pot 
distinge astfel afixe latinești (moștenite) și latino-romanice (împrumu- 
tate): -ar, -ătate, -el, -et, -ime, -ism, -itate, -iza, -tură, -uc, -uł etc. ; ante-, 
anti-, con-, des-, extra-, în-, în-, re-maghiară, stră- etc., precum și afixe 
din limbi neromanice (slavă, greacă, turcă): -agiu, -an,-ie, -iș, -iște, -iță, 
-IÂC, -Șug etc.; ne-, răs- ete. Chiar dacă originea lor este diferită, afixele 
de tip lexical au în comun capacitatea de a crea derivate românești 
de la cuvinte existente în limbă. Originea elementelor alcătuitoare 
(radicalul și sufixele) din cuvinte ca haimanalâc sau parnasianişm este 
turcească, respectiv franțuzească: haimana din tc. haymana, + suf. tc. 
-lâc, parnasianism, din fr. parnassien, + suf. împrumutat din franceză 
-ism. Cu toate acestea, cele două cuvinte date ca exemplu, și desigur 
multe altele de acest fel, sunt formaţii interne ale limbii române. 
Derivarea regresivă sau inversă constă în suprimarea din structu- 
ra cuvântului de bază sau a primitivului a unor afixe cu valoare le- 
xicală!9. Se obtin astfel, în mod sistematic, serii derivative echivalen- 


19 Atunci când din structura unui cuvânt sunt suprimate morfeme, de asemenea 
reale sau aparente, care au rol în flexiune, cu precădere desinenţe, nu se obțin noi 
unități lexicale, ci noi forme flexionare sau numai variante ale acestora (pântec, din 
pântece, sanda, din sandale etc.), putându-se vorbi de o derivare regresivă morfologică, 

te din punct de vedere structural cu cele formate prin derivare pro- 
gresivă. Să se compare astfel derivatele progresive vis — visa, cojocar 
— cojocărie, prieten — prietenă etc., cu derivatele regresive câștig — câș- 
tiga, papetar — papetărie, pisic — pisică. 

În funcție de clasa lexico-gramaticală a cuvântului de bază de la 
care se suprimă afixe, derivarea regresivă poate fi: postsubstantivală, 
postadjectivală și postverbală. Derivatele obținute cu precădere prin su- 
primarea sufixelor și, mai rar, a prefixelor sunt din punctul de ve- 
dere al clasei lexico-gramaticale substantive și verbe: 


1. Substantive: 


a. Formate prin derivare regresivă postsubstantivală ca urmare 


a suprimării sufixului -ă de la numele fructului autohton sau 
exotic (alun[ă], banan[ă], căpșun[ă)], curmallă], mandarin[ă], măs- 
linţă], nucţă], smochinlă], zarzărlă] etc.), de la un nume de fiin- 
tă de sex feminin (nașter[ă], mât[ă], pisiclă]) sau a sufixului -ie 
de la denumirea unei științe sau îndeletniciri (ecologlie], geo- 
dezlie], mer ceolog[ie]); 

Formate prin derivare regresivă postadjectivală (rar cinegetlic]); 
Formate prin derivare regresivă postverbală ca urmare a su- 
primării sufixelor verbale -a, -i, -ui (acceptla], astâmpărla], 
avântla], condensla], deranjla], dezvoățla], grești], jindlui], răsfătla], 
treierla]). 


2. Verbe: 


a. 


b. 


Formate prin derivare regresivă postsubstantivală ca urmare 
a suprimării sufixului -re, specific infinitivului lung, substan- 
tivat în româna actuală (aniversa[re], inițial (zi) aniversară, apoi 
aniversare, formă refăcută prin analogie cu infinitivele lungi, 
radioficalre], (a se) autoservilre]); 

Formate prin derivare regresivă postadjectivală prin suprima- 
rea sufixului -(a)t, -(î)t de la adjective cu formă de participiu 
(aSK , catifelalt], (a se) jigări[t], timora[t], uzita[t]}); 


fenomen care nu este determinat de necesitatea de a denumi noi obiecte din realitate, 
ca în cazul derivării regresive lexicale (vezi, de exemplu, denumirile unor arbori și 
arbuști fructiferi exotici), ci de presiunea sistemului morfologic românesc asupra 
unor unităţi lexicale cu forme insolite. Pentru prezentarea pe larg a acestui fenomen 


care interesează atât lexicul, cât și morfologia, dar și frazeologia, vezi HRISTEA, 
1984, pp. 78-80. 

ce. Formate prin derivare regresivă postsubstantivală și postad- 
jectivală de la mai multe cuvinte de bază prin suprimarea su- 
fixelor -re, -tură, -tor, -(a)t, -(î)t (candida, din candidaltură], can- 
dida[t]; legisla, din legisla[tură], legislaltor]; nemulțumi, din 
nemulțumilre), nemulțumi[t]; nesocoti, din nesocotilre], nesocoti[t]). 


Derivarea prin substituție de afixe se produce: atunci când în cuvântul 
de bază un afix lexical derivativ este înlocuit cu un altul, echivalent ca 
valoare. Cele mai numeroase derivate obținute în română prin acest 
procedeu sunt verbe antonime formate de la același radical prin înlo- 
cuirea prefixului în- , îm- cu prefixul de(s): descâlci, din des- + [în]câlci, 
descolăci, din des- + [în]colăci, descreți, din des- + [în]creți, descrucișa, 

"din des- + [înlcrucișa, desfoia, din des- + [înlfoia, desfrunzi, din des- 
+ [în]frunzi, deshăma, din des- + [în]hăma, despături, din des- + [îm]pă- ` 
turi, desprejmui, din des + [îmlprejmui, deszăpezi, din des- + [în]zăpezi, 
dezdoi, din des- + [în]doi etc. Cuvântul de bază este un verb derivat 
parasintetic format după modelul pref. în- + substantiv sau adjectiv 
+ suf. -a sau -i, iar antonimul său exprimă o acţiune care din punct 
de vedere logic este posterioară (cine deshamă caii trebuie mai în- 
tâi să-i înhame, desfrunzirea ari presupune mai întâi înfrun- 
zirea acestora etc.). 

"Tot prin procedeul substituţiei de afixe se pot obţine și substan- 
tive sau adjective. De la substantivul editor, din fr. éditeur, lat. editor, 
s-a format editură prin substituţia sufixului -tor cu sufixul -ură, de la 
corigent, din lat. corrigens, corrigentis, prin substituția sufixului -ent 
cu -enţă s-a format corigență (cf. absent — absență, abundent — abunden- 
tă, consecvent — consecvență, elocvent — elocventă, frecvent — frecvență etc.), 
iar de la adjectivul catifelat, prin substituţia sufixului -at cu -iu s-a for- 
mat catifeliu (cf. numeroasele adjective terminate în -iu, albiu, argin- 
tiu, auriu, cenușiu, maroniu etc.). 

Compunerea constă în crearea unor noi unități lexicale din mai mul- 
te cuvinte întregi care există și independent în limbă — compunerea 
propriu-zisă — sau folosind elemente de compunere, teme ale unor cu- 
vinte, care nu pot avea autonomie + așa-numita compunere tematică. 

Acest procedeu de formare a cuvintelor este mai puţin produc- 
tiv în română decât în alte limbi, cum ar fi germana sau engleza. În 
general, statutul de cuvânt compus al formațiilor în care se pot dis- 
tinge unități lexicale autonome este incert în limba română. Grupu- 
rile de cuvinte mai mult sau mai puţin sudate din punct de vedere 
sintactic și semantic au aceeași capacitate denotativă, în unele cazuri 

și conotativă, pe care o au și cuvintele propriu-zise, ceea ce le apro- 
pie mai mult de unităţile frazeologice decât de așa-numitele cuvin- 
te compuse. Dicţionarele, gramaticile și chiar tratatele de specialita- 
te% nu oferă criterii prea clare și consecvente referitoare la delimitarea 
cuvintelor compuse din unități lexicale autonome de celelalte cate- 
gorii de grupuri de cuvinte, numite, de la caz la caz, îmbinări libe- 
re de cuvinte, sintagme, locuţiuni sau expresii. În DEX, sv. lapte, sunt 
înregistrate și explicate compusele laptele-câinelui, laptele-cucului, lap- 
tele-stâncii, denumiri ale unor plante erbacee din flora autohtonă, lo- 
cuțiunea adjectivală de lapte „(despre animale) crescut pentru pro- 
ducţia: de lapte, care produce mult lapte“, expresia (a fi) în lapte 
„(despre plante și părți ale lor, mai ales despre cereale) (a fi) necopt, 
crud“, sintagmele lapte de malt „malt măcinat și amestecat cu apă, fo- 
losit la prepararea berii”, lapte de var „amestec de var stins și apă, folo- 
sit la zugrăvit și în industrie; apă de var“, lapte de ciment „amestec for- 
mat din praf de ciment și apă, folosit în lucrările de asfaltare, de 
construcţii etc.“, dar și purcel (sau vițel) de lapte „purcel (sau vițel) care -Ț 
nu a fost înțărcat“, lapte-de-pasăre „desert preparat din lapte, ouă și 
zahăr“, Calea-Laptelui „Calea lactee“, despre care nu se spune dacă 
sunt compuse, locuţiuni, expresii sau sintagme. | 
Cuvintele compuse provin din combinaţii de două sau mai multe 
unități lexicale între care există relații sintactice firești, realizate prin jux- 
tapunere (alăturare sau parataxă, laptele-cucului), dar și prin joncțiune 
(înlănţuire cu ajutorul unor cuvinte de legătură, lapte-de-pasăre). Dato- 
rită faptului că aceste grupuri de cuvinte sunt percepute, cu precăde- 
re din punctul de vedere al sensului, ca o singură unitate, elementele 
alcătuitoare tind să se aglutineze, să se contopească și să-și piardă au- 


20 În FCLR=—I, p. XI, se face, de altfel, următoarea precizare: „Un cuvânt compus 
nu se opune numai unui cuvânt necompus (aşa cum un derivat se opune numai 
unui nederivat — fie el simplu sau compus), ci și unui grup de cuvinte, stabil sau 
nu. Atâta timp cât definiţia cuvântului ca unitate lexicală și gramaticală este încă 
departe de a fi definitiv stabilită și acceptată, e de înțeles că opoziția dintre un cuvânt 
unic (compus) și un grup de cuvinte rămâne discutabilă; problema se pune în special 
pentru îmbinările de cuvinte cu caracter terminologic care prezintă un grad mai 
mare sau mai mic de unitate semantică, unele dintre ele apropiindu-se mai mult 
de compuse, altele de construcţiile sintactice libere. Dinamica trecerilor de la un 
grup de cuvinte la un compus și existența numeroaselor situații intermediare între 
extremele menţionate aici explică de ce, cel puţin pentru limba română, unde mărcile 


formale ale compunerii sunt slabe, nu este posibilă rezolvarea netă a statutului de 
cuvânt compus.“ Si i 

tonomia. Admiţând că aglutinarea este faza cea mai avansată și ul- 
timă a compunerii, se poate afirma că sunt susceptibile să intre în ca- 
tegoria compuselor grupurile de cuvinte la care acest fenomen s-a în- 
cheiat sau tinde să se manifeste în mod evident. Cum noțiunea de cuvânt 
- dar și cea de grup de cuvinte — este circumscrisă unei anumite con- 
venții, și în cazul recunoașterii cuvintelor compuse intervine tradiția. 
și, de multe ori, așa-numitul „simţ lingvistic”, percepția pe care o au 
vorbitorii despre limba pe care o folosesc. De exemplu, rea-voință nu 
și-a încheiat procesul de aglutinare și de aceea a păstrat forma de ge- 
nitiv-dativ articulat relei-voințe (forma așteptată ar fi *reavoinței), spre 
deosebire de bunăvoință sau de bunăstare care au căpătat la aceste ca- 
zuri formele bunăvoinței, respectiv bunăstării. | 

"În ciuda numeroaselor dificultăți de a defini și de a clasifica în 
română cuvintele compuse, pot fi incluse în această categorie urmă- 
toarele creaţii interne: - iz 


1. Substantive: . . l 

a) Denumiri ale unor vietăți și plante, cele mai multe din fauna 
și flora autohtonă: botgros, bou-de-baltă, bou-de-noapte, bu- 
hai-de-baltă, cătel-de-frasin, cătel-de-mare, cătelul-pământului, co- 
dros (coadă + roșie), coada-calului, conda-șoricelului, iarbă-albastră, 
iarbă-albă, iarba-găii, inrba-cănărașului, limba-apei, limba-cucului, lim- 
ba-mielului, limba-soacrei, ochiul-boului, ochiul-lupului, ochiul-șar- 
„pelui, ochii-șoricelului etc. ir) au d 
b) Diverse: dedesubt (de + de + subt, variantă învechită și populară 
a prepoziţiei sub), mujdei (must + de + ai; ai [reg.] „usturoi”), 

oțel-beton, rea-credință, rea-voință, zi-lumină, zi-muncă etc. 


2. Adjective: alb-cenușiu, albastru-deschis, cuminte, cumsecade, gal- 
ben-portocaliu, maro-închis, verde-deschis etc. 


21 Referitor la substantivele compuse formate din adjectiv + substantiv, IORDAN, 
1956, p. 321, afirmă: „Afară de acestea [compuse calchiate — n.L.G.], există altele, 
mai vechi, în care adjectivul se acordă cu substantivul: bunăstare, bunăvoință, rea- 
voință etc., ceea ce dovedește că, în ciuda relativei lor vechimi, sunt încă simţite ca 
sintagme, nu ca cuvinte unitare (cf. genitiv-dativ (a) bunei stări, (a) relei-voințe etc.).“ 
Cu privire la substantivul bunăstare, autorul citat face precizarea, în nota 3 de la 
aceeași pagină, că: „În presa de partid, apare tot mai des forma de genitiv-dativ 
(a) bunăstării“, ceea ce înseamnă că acest cuvânt și-a încheiat procesul de 
aglutinare în a doua jumătate a secolului al XX-lea“. 

3. Adverbe: azi-dimineață, bunăoară, cândva (când + vrea), cumva (cum 


+ vrea), destul (de + sătul), dinapoi (de + înapoi), veri oa Ala mâine-sea- 
ră, oarecum, orișicând etc. 


4. Prepoziţii: deasupra (de + asupra), din (de + în), despre (de + spre), 
„dincolo (de + încolo, dinadins, dintre (de + între) etc. 


5. Conjuncţii: căci (că + Ce), cu toate că, dacă (de + că), deși (de + și), fiind- 
că (fiind + că), măcar că etc. | 


6. Pronume: cel ce, oricare, orice, oricine, orișicare, orișice, orișicine, 
"vreunul etc. 


ps Numerale: doisprezece, saisprezece, douăzeci, treizeci, șaizeci etc. 


Atunci când elementele componente î își păstrează forzaa inițială, 
compusele sunt analizabile (botgros, azi-dimineață, cumsecade). Când 
unul dintre elementele componente își schimbă forma, compusele 
sunt semianalizabile (șaizeci, vreunul). Termenii alcătuitori se pot 
suda în așa fel, încât sompaseig devin practic neanalizabile (destul, 
mujdei). 

Compunerea tematică este un procedeu savant de formare a cuvin- 
telor, relativ recent în română. Deși pot fi amintite și compuse tema- 
tice moștenite din latină, de felul luceafăr, trifoi, cele mai multe for- 
matii de acest fel, destul de numeroase în lexicul românesc actual, 
mai ales în terminologiile diferitelor discipline, sunt împrumuturi 
sau calcuri lexicale. Există, evident, și creaţii interne, care s-au for- 
mat, de regulă, prin analogie după modelul acestor calcuri sau îm- 
prumuturi. De exemplu, după modelul golaveraj „raportul sau dife- 
renţa dintre golurile marcate și cele primite de o echipă la unele jocuri 
sportive, care departajează două echipe aflate la egalitate de punc- 
te“ (din fr. goal-average) s-a format în română coșaveraj „raportul din- 
tre punctele marcate și cele primite la jocul de baschet“. 


Din punctul de vedere al componenţei, se pot distinge: 


1. Compuse formate numai din elemente de compunere care nu 
au existenţă independentă în limbă, de tipul termologie (din fr. ther- 
mologie), în care se pot recunoaște termo- (gr. Beppóç [therm6s] „cald“ 
'sau Beppóv [therm6n] „căldură“) și -logie (gr. Aoyia [loghia] „discurs, 
teorie“); 


2. Compuse formate dintr-un element de compunere și un cuvânt 
care are existență independentă în limbă, de felul termocentrală, din 
termo- și centrală, din fr. centrale „instalație sau ansamblu de instalații 

tehnice în care se produce, în mod centralizat, energie, se efectuea- 
ză o anumită operație tehnologică centralizată” etc. 


Elementele de compunere se aseamănă cu afixele de natură lexi- 
cală, pentru că nu pot fi utilizate independent în limbă și se adau-. 
gă la tema unui cuvânt, fiind de aceea numite și afixoide (prefixoide 
și sufixoide) sau pseudoafixe (pseudoprefixe și pseudosufixe). Spre de- 
osebire de afixele cu valoare lexicală, elementele de compunere se 
pot combina între ele, formând astfel noi unități lexicale și au o re- 
lativă autonomie semantică, adică sensul lor nu depinde, în gene- 
ral, de cel al cuvântului la care se adaugă. Compunerea de acest 
fel a devenit un procedeu relativ productiv în română ca urmare a 
asimilării în lexic prin împrumut sau prin calchiere a unor compuse 
tematice cu precădere din franceză, dar și din germană sau engleză. 
Următoarele compuse nu au corespondente în alte limbi și de aceea 
pot fi considerate creații interne ale limbii române: electroacupunctură, 

 electrocăldură, electroconductor, electrofotografie, electrogeotermic, electro- - 
prelucrare, electrostimulare, eminescologie, energofag, energointensiv, pro- 
cesoman, somnoternpie, ședințoman, termoaprindere, termoceas, termocen- 
trală, termocoagulare, termocopiere, termodispersie, terniomineral etc. 

© Schimbarea valorii gramaticale sau a clasei morfologice? este un pro- 
cedeu gramatical de formare a cuvintelor determinat de caracterul 
polifuncțional pe care îl au unele unități lexicale sau forme flexio- 
nare ale acestora. Capacitatea unor cuvinte sau a unor forme flexiona- 
re de a fi utilizate cu diferite valori gramaticale sau, altfel spus de a 

„trece dintr-o clasă morfologică sau lexico-gramaticală în alta, este o 

' consecinţă a naturii sensului pe care acestea îl au. De exemplu, ad- 

_jectivele exprimă „însușiri“ care pot fi atribuite atât obiectelor de- 


22 Unele elemente de compunere tind să fie folosite și independent în limbă, ca 
urmare a faptului că provin din trunchieri ale unor unități lexicale compuse: 
cardioțlogie), dermmato(logie), extra(fin), super(fin) etc. . 

“23 Fac excepţie așa-numitele omonime afixoidale (v. Cristian Moroianu, art. cit., 
pp: 31 şi urm.) care își precizează sensul doar în funcție de tema la care se adaugă: 
eco (gr. ax [echo]) „sunet, ecou” în ecografie „metodă de diagnosticare prin 
ultrasunete“; eco,- (gr. oikog [oikos]) „casă, locuinţă, mediu“ în ecologie „ştiinţă care 
se ocupă cu studiul interacțiunii dintre organisme și mediul lor de viaţă“; -nan 
(gr. uavia [mania]) „nebunie, obsesie, pasiune“ în cleptoman „persoană care are 

înclinaţie patologică pentru a comite furturi“; -man, (engl. man) „om, bărbat“ în 
tenisman „jucător de tenis“etc. ii aie j 
21 Procedeul mai este numit și conversiune, derivare improprie sau transpozitie 
“lexico-gramaticală. a a a ai a: TRR 

numite de substantive, cât și acţiunilor, stărilor etc. denumite de ver- 
be. Astfel, cel puţin din punct de vedere teoretic, orice adjectiv poa-: 
te deveni adverb (un copil frumos — copilul scrie frumos). Atunci când. 
sensul face referire la „numele î însușirii“ „adjectivul devine substan- 
tiv (un cer albastru: — albastru este o culoare! plăcută). Adjectivul rău; rea 
(câine rău, vreme rea) poate fi utilizat ca adverb (vorbește rău româneș- 
te), dar și ca substantiv, un rău, niște. rele (cf. a face rele). Așa-numitul 
infinitiv lung nu mai este în româna contemporană, cel puţin în as- 
pectul ei literar, o formă verbală, ci substantiv, deoarece se referă în' 
mod constant la „numele acțiunii“ pe care o exprimă verbul respec-. 
tiv (deprindere, mâncare, vedere etc). Același lucru se poate spune și 
despre formele de supin, cules, muls, tors etc. Formele de participiu 
trecut au valoare de adjectiv (băut, -ă, simțit, -ă, stătut, -A etc.), dar se 
pot transforma și în substantive (un amărât, un prăpădit, un rănit etc.). 
Din punct de vedere gramatical, numeralele pot avea și valoare de 
substantiv tot datorită faptului că se pot referi la „numele“ unităţii 


numerice respective (patru — un patru). Substantivele care denumesc 


anotimpurile, i iarnă, primăvară, vară, toamnă, sau diviziuni ale timpu- 
lui, zi, noapte, seară, dimineaţă, pot fi utilizate ca adverbe de timp toc- 
mai pentru că sensul lor poate exprima un raport temporal. Adver- 
bul dinainte capătă valoarea unei prepoziţii, dinaintea, deoarece, 
datorită sensului său, poate face legătura dintre cuvinte, indicând 
poziţia în spaţiu sau în timp. Sensul adverbului bine este atât de abs- 
tract, încât poate indica „noţiunea de bine“ (un bine, binele) etc.. 

În urma schimbării valorii gramaticale, se modifică și comporta- 
mentul morfo-sintactic al unităţilor lexicale respective. Dacă sunt fo- 
losite ca adverbe, adjectivele devin invariabile, iar, dacă devin sub- 
stantive, pot fi însoțite de articol și au flexiune nominală. Substantivele 

care devin adverbe, deși primesc articolul hotărât, iarna, vara, primă- 
vara etc., sunt invariabile etc. Pentru a indica faptul că o parte de vor- 
bire devine substantiv sau adjectiv, se folosesc termenii substantiva- 
re (substantivizare), respectiv adjectivare (adjectivizar e). În română, se 
pot substantiva adjectivele și unele adverbe, formele verbale neper- 
sonale (infinitiv lung, supin, participiu) și se adjectivează formele de 
participiu trecut. Deoarece procedeul schimbării valorii gramatica- 
le este cunoscut și de alte limbi romanice care au influenţat evolu- 
ţia lexicului românesc începând cu secolul al XIX-lea, o distincție netă 
între creaţiile interne și cele externe nu se poate face. Substantiva- 
rea adjectivelor absurd — absurdul, natural — naturalul, ridicol — ridico- 
lul etc. s-a produs în română sau este o imitație a modelelor din fran- 

ceză, absurde — l'absurde, naturel — le naturel, ridicule — le ridicule, așa 
cum este cazul substantivării gerunziului suferind — un suferind, Su- 
ferinzii, după fr: le souffrant, les souffrants?5? Probabil creaţiile interne 
de felul albul (ochilor), înaltul (cerului) au fost susținute și mult întă- 
rite în limba literară de numeroasele modele franțuzești. 
- Schimbarea valorii gramaticale sau a clasei morfologice a unui cu- 
vânt este, de regulă, consecința caracterului său polifuncțional, dar, : 
uneori, se produce și ca urmare a unei elipse. În acest ultim caz, are 
loc şi un transfer de sens: elementul determinant preia sensul ele- 
mentului determinat. Reducerea grupurilor de cuvinte tată bun, 
mamă bună la bun, bună a fost urmată și de substantivarea adjectivului, 
care a căpătat astfel sensul de „bunic“, respectiv „bunică“. Așa au 


apărut și substantivele: [gospodărie] colectivă, [echipă] națională, [echi- 


pă] reprezentativă, [pătlăgică] roșie, [echipă] selecționată, [pătlăgică] vâ- 
nătă etc. Unele substantive au valoare adverbială doar în construc- 
tii frazeologice, a dormi bustean, alb-colilie, gol pușcă etc., care, la origine, 
presupun o comparație: a dormi [ca un] buștean, a fi alb [ca o] colilie, a 
fi gol [ca 0] pușcă. È MAGE: 
-Procedeele secundare de formare a cuvintelor, trunchierea, redu- 
plicarea și contaminația, au productivitate redusă când sunt folosite | 
independent. Atunci când se asociază cu un procedeu principal, pro- 
ductivitatea acestora poate crește. Pc RARA 
Trunchierea (scurtarea sau fragmentarea) constă în folosirea unor 
frânturi de cuvinte în locul cuvintelor întregi: buni pentru bunică, mate 
pentru matematică, cardio pentru cardiologie, dermato pentru dermato- 
logie etc. În scris, acest procedeu este mult mai utilizat decât în vor- 
bire. De multe ori, se recurge la folosirea unor sigle sau abrevieri ale 
unor cuvinte prea lungi care, de obicei, se repetă într-un text: acad. 
pentru academcian; adj. pentru adjectiv; adv. pentru adverb; bd. sau bdul 
pentru bulevardul; d. pentru domnul; dna pentru doamna; dvs. pentru 
dumneavoastră; dr. pentru doctor; prof. pentru profesor; subst. sau s. pen- 
tru substantiv; fr. sau franc. pentru franceză etc. > E 
Reduplicarea este procedeul de formare a unui cuvânt prin repe- 
tarea unei silabe. Pot fi amintite unele creaţii ale limbajului infantil, 


S 


bobo „bomboane“, caca „excremente“, pipi „urină“, preluate de adulți, 


„+25 Gerunziile adjectivate de felul murmurândă, vibrândă, visândă, zăcândă etc., foarte 
des utilizate în literatura artistică a secolului al XIX-lea, sunt imitații ale unor modele 
din franceză. Procedeul este mai puțin folosit astăzi (de exemplu, valoare crescândă). 

care le atribuie de altfel și un anume înţeles26, dar și unele nume pro- 
` prii, Gigi, Lili, Mimi, Susu. 


Contaminaţia sau încrucișarea este un procedeu de formare a cu- 
vintelor doar î în măsura în care dă naștere unor unităţi lexicale pro- 
priu-zise, și nu unor variante. Pot fi considerate cuvinte formate prin 
contaminaţie așa-numitele compuse tautologice de felul cocostârc, din 
cocor + stârc, sau rotocol, din roată + ocol etc. 

„Se poate vorbi de procedee mixte atunci când se folosesc în același 


timp două modalități de formare a cuvintelor. Unele formaţii inter- 
ne sunt obținute prin: 


ba 


1. Sufixare! și prefixare (aşa-numitele der ivate par asintetice forma- 
te din prefix + cuvânt de bază + sufix): descăpățâna, destrăma (reg. 
stramă „fir destrămat, destrămătur ă“), îmbelșuga, îmblăni, îmblânzi, 
îmbogăţi, îmboldi, îmbrobodi, îmbumba. (pop. bumb „nasture“), îmbuna, 
îmburghezi, î împăciui, împăduri, împăna, împărtăși, împătri, împerechea, 


împietri, împleti, împodobi, împrăștia (cf. praştie), împr ieteni, îndigui, 
înduioșa, îndulci, îndrăgosti, înverzi etc. 


2. Sufixare și compunere (așa-numitele compuse parasintetice): an- 
tonpannesc, din Anton + Pann + suf. -esc; camilpetrescian, din Camil + 
Petrescu + suf. -ian, încolona, din prep. în + coloană „grup, şir de oa- 
meni” + suf. -a, încorseta, din prep. în + corset + suf. -a, întâmpina, 


din prep. în + tâmpină (înv.) „tobă, dairea” + suf. a „mărinimie, din 
mare + inimă + suf. -ie etc. 


„3. Derivare regresivă Și afixare (clu ans unui afix lexico-gra- 
matical sau numai a unuia gramatical de tip desinenţă): gelozi, din 
geloz[ie] + suf. -i, prelimina, din preliminlar] + suf. -a, selecta, din se- 
- lect[iv] sau select[or] + suf. -a, hârj “joană, din hârjonli) + des. -ă , pâră, 

din pâr[î] + des. -ă28, tăgadă, din tăgădlui] + des. -ă etc. 


2 Înţelesul primelor cuvinte rostite de copii, de fapt silabe repetate, poate fi același 
sau diferit în mai multe limbi. Bobo în română înseamnă „bomboane“ 
în franceză are sensul de „durere fizică”. 

27 Verbele încolona, încorseta, întâmpina sunt compuse parasintetice, daca 
provin dintr-un grup sintactic firesc, în care se poate identifica prepoziţia în: a așeza 

„ în coloană, a pune în corset, a bate în tâmpină (referitor la obiceiul vechi de a primi cu 
muzică un oaspete important), spre deosebire de îndigui, înduioșa, îndulci etc. care 
sunt derivate parasintetice. ze i ei | | 

25 Substantivul pâr „reclamant“ este doar un derivat regresiv din pâriî, spre 
deosebire de pâră „acţiunea de a pâri și rezultatul ei“, la care derivarea regresivă 


„în timp ce 

4, Trunchiere și afixare: circă, din circumscripție] + des. -ă. 

5. Reduplicare și afixare: tutui, din tu + tu + suf. -ui. 

6. Compunere și schimbarea valorii gramaticale: mai-mare (mai-ma- 
rele nostru). Denumirile ironice ale unor tipuri de caractere omenești 
provin din substantivarea expresiilor frazeologice corespondente ale 
căror elemente componente se regăsesc în compusele de felul: cal- 
că-n-străchini ; cată-ceartă; conte-goale; fluieră-n-biserică; fluieră-vânt; în- 
ghite-câlți; linge-blide; pierde-vară; roade-litere etc. (cf. a călca în străchini; 
a căuta ceartă; a fi cu coatele goale; a fluiera în biserică; a fluiera în vânt; a 
înghiți câlți; a pierde vara; a roade literele etc.). | RU i: 

7. Compunere și trunchiere (abreviere) din: | 

a. Iniţialele unor cuvinte: CNS, din Clomisia] Nlatională] [de] 
S[tatistică]; CSAT, din Clonsiliul] Sluprem] [de] Alpărare] [a] 
T[ării]; SNCFR, din S[ocietatea] N[ațională] [a] C[ăilor] Flera- 
te] Rlomâne]; Ba ii | 

b. Iniţiale și frânturi de cuvinte: Tarom, din Transporturile] 
A[eriene] Romlâne]; i fia don | 
„ce. Iniţiale și cuvinte: aragaz, din A[stra] Rlomână] + gaz; 
d. Frânturi de cuvinte și cuvinte întregi: Apernin, din Ape + 
“miinţerale); Romgaz, din Romlânia] + gaz; Competrol, din Com[pa- 
nie] + petrol; PA e | MR + sl 

e. Frânturi de cuvinte: aprozar, din apro[vizionare) [cu] zar[za- 

vaturi]; plafar, din pla[nte] + far[maceutice] etc. da up 


` 


-o Înafară de creâţiile interne, există și cuvinte formate moştenite. Mo- 
dul în care acestea s-au format în latină nu diferă de cel în care au apă- 
rut formaţiile românești. Pot fi amintite: cuvinte derivate (ajunge, din 
lat. adiungere, derivat de la iungere „a uni, a lipi“; îmbrăca, din lat. *im- 
bracare, derivat de la braca „pantaloni“; spune, din lat. exponere, deri- 
vat de la ponere „a pune”; ureche, din lat. *oricla [auricula]; picior, din 
lat. petiolus, diminutive ale substantivelor auris „ureche“, respectiv pes, 
pedis „picior“ etc.), cuvinte compuse (înainte, din lat. in ab ante; mijloc, 
din lat. medius locus; primăvară, din lat. primavera) sau cuvinte forma- 
te prin schimbarea valorii gramaticale (în felept, din lat. intellectus; strâmt, 
din lat. strictus, participiile trecute adjectivate ale verbelor intelligere, 
respectiv stringere). sit. E 


l 
s-a produs în același timp cu afixarea. Se mai poate observa că în cazul acestui 
procedeu mixt sunt implicate afixe care nu au aceeași valoare (un sufix verbal şi o 
'desinență). de 

Ceata Le lexicale 


Calcul lEsieal este See ul de copiere, de imitare a fa ai inter- 

ne a unor cuvinte derivate sau compuse din alte limbi sau numai a 
sensului unor cuvinte străine. Conform acestei definiții, se pot deo- 
sebi două tipuri fundamentale de calc lexical: calcul de structură sau 
de formă internă și calcul semantic”. Primul tip de calc lexical dă naș- 
tere unor cuvinte derivate sau compuse, contribuind la îmbogățirea - 
vocabularului, ceea ce necesită deosebirea creaţiilor interne de cuvin- 
tele formate prin calchiere, i iar al doilea interesează numai evoluția 
semantică a cuvintelor. În ambele cazuri, materialul lingvistic este par- 
tial sau total românesc, însă modul de organizare a formei sau a sen- 
sului este imitat după un model dintr-o limbă străină cu care româ- 
na a venit în contact. 

Calcurile de structură sau de formă internă pot fi a ot pe de o 
parte, după felul în care se realizează imitarea unor cuvinte deriva- 
te sau compuse dintr-o limbă străină, și, pe de altă parte, | ținându-se 
seama de vechimea lor şi de limbile după care s-au făcut. În primul 
caz, se are în vedere dacă modelul, care este în mod necesar un cu- 
vânt derivat sau compus dintr-o limbă străină, este tradus în între- 
gime sau doar parţial în română. În al doilea caz, trebuie analizate 
condiţiile istorice, sociale și culturale care au favorizat copierea, imi- 

tarea formei interne a unor cuvinte din alte limbi. În consecință, cal- 
cul lexical de structură presupune traducerea unui material lingvis- 
tic străin și contactul direct sau indirect al limbii române cu o altă 
limbă, capabilă de a oferi unele modele în domeniul lexicului. Cele 
mai multe calcuri de acest fel au apărut în secolele al XIX-lea și al 
XX-lea, când numeroase unităţi lexicale neologice de provenienţă 
latino-romanică au fost asimilate definitiv în română, favorizând im- 
plicit reproducerea totală sau parțială a unor derivate sau compuse, 
cu precădere din franceză, dar și din alte limbi, germană sau rusă. 
Făcând abstracţie de vechime sau de origine, se pot deosebi: 


29 Calcul lexical este doar un aspect al calcului lingvistic, fenomen mult mai larg 
de copiere, de imitare a unor modele morfologice, sintactice și frazeologice din alte 
limbi. Pe lângă tipurile fundamentale de calc, lexical, gramatical (morfologic și 
sintactic) şi frazeologic, se pot deosebi și tipuri mixte, lexico-gramatical, lexi- 
co-frazeologic, frazeologico-gramatical. Vezi Theodor Hristea, Contribution à 


l'étude de l'influence française sur le roumain (calques linguistiques), în Analele Univer- 
sității București, anul XLIV (1995), pp. 9-16. 

1. Calcuri lexicale totale (sau integrale): ki: ! 
a. După derivate cu sufixe: crucișător < fr. croiseur, cf. germ. Kreu- 
- zer; distrugător < fr. destructeur, cf. lat. destructor3; frățietate < 
fr. fraternité; întâietate < fr. primauté; stingător < fr. extincteur; 
b. După derivate cu prefixe: subdezvoltat < fr. sous-développ!; sub- 
închiria < fr. sous-louer; sublocotenent < fr. sous-lieutenant; supra- 
“sarcină < fr. surcharge; supraveghea < fr. surveiller; ğ 
c. După derivate parasintetice: deznodământ < fr. dénouement; în- 
grășământ < fr. engraissement; înlăntui < fr. enchaîner; întrerupă- 
“tor < fr. interrupteur; învățământ < fr. enseignement; ` 
d: După compuse: binecuvânta < v.sl. blagosloviti; bunăvestire < v.sl. 
blagoveștennie; bunăvoință < fr. bienveillance, cf. lat. benevolentia; 
cal-putere < eng]. horse-power; câine-lup < fr. chien-loup; cens-bră- 
tară < fr. montre-bracelet; dreptunghi < fr. rectangle; fărădelege < 
© vs). bezzakonnie; locțiitor < fr. lieutenant, cf. it. luogotenente. 

2. Calcuri lexicale parțiale (partea cuvântului redată prin bold italic 
„este o traducere a corespondentului lexical din alte limbi) 
“a, După derivate cu sufixe: periaj < fr. brossage; 

b. După derivate cu prefixe: compărea < fr. comparaître; conce- 
tățean < fr. concitoyen; delăsa < fr. délaisser; prejudecată (înv. 
_prejudeț) < fr. préjugé; 5 she naia iaei iie - ; 

‘c. După derivate parasintetice: consimțământ < fr. consentiment; 

presimțământ < fr. pressentiment; | pasii! 
“d. După compuse: locotenent < it. Iuogotenenie; maltrata < fr. 

maltraiter; patruped < fr. quadrupède; semifinală < fr. demi-fi- 

nale; triunghi < fr. triangle. | 


„+ Multe dintre cuvintele formate prin calchiere au fost în același timp 
și împrumutate din limbile de origine respective, alcătuind în româ- 
nă dublete sinonimice. Unele dintre acestea pot fi utilizate aproxima- 
tiv în aceleași contexte (coabita — conlocui; consacra — consfinți; imediat 
— nemijlocit; precursor — premergător), în schimb altele s-au specializat 
semantic (locotenent „grad de ofițer superior sublocotenentului și in- 
ferior locotenentului-major“ — locţiitor „subaltern“; trianglu „instru- 


„3% Sensul „navă de luptă de tonaj mediu destinată misiunilor de escortă“ al 
cuvântului rom. distrugător provine din fr. destroyer, cuvânt englezesc pronunțat în 
franceză [destroaie] și [destroieur]. l 4 
'31:La rândul său, fr. sous-developpe este un calc după engl. underdeveloped. Vezi 
NPR, s.v. : i : 

ment muzical“ — triunghi „figură geometrică“) sau au căpătat unele 
sensuri figurate sau doar întrebuinţări aparte (blagoslovi fam. și iro- 
nic, față de binecuvânta; neatârnare, propășire, termeni livrești și poe- 
tici, faţă de independență, respectiv progres). Într-o perioadă mai ve- 
che a limbii, coliziunea sinonimică s-a produs și în cazul acestui tip 


- de dublete. Astfel, seansă a fost eliminat din limbă de ședință, vasfrân- 


gere de naufragiu, iar caldomensor și greomensor nu s-au impus datori- 
tă concurenţei cu termometru, respectiv barometru. O anumită concu- 
rență a existat și între diferitele forme de calc total sau parţial. Calcurile 
totale supraveghea și suprafață s-au impus definitiv în română, după 
ce un timp au fost folosite în paralel cu variantele realizate prin calc 
parțial, surveghea și surfață. , : 

Calcul semantic se realizează atunci când un cuvânt din limba 
română este folosit cu sens nou, imitat după echivalentul său lexical 
dintr-o limbă străină. Pentru a se produce acest fenomen, cuvântul 
românesc și cel străin, obligatoriu polisemantic, trebuie să aibă în co- 
mun cel puţin un sens. Iniţial, vorbitorii trebuie să cunoască și sen- 
surile cuvântului străin, însă, după impunerea în română a calcului 


"semantic respectiv, această condiție nu mai este necesară. De exem- 


plu, în secolul al XIX-lea, numeroși români cunoscători ai limbii fran- 
ceze, printre care scriitori, oameni de cultură, artiști etc., au început 
să întrebuinţeze cuvântul românesc pânză „țesătură“ și cu sensul „ta- 
blou pictat, pictură“, după modelul echivalentului lexical din fran- 
ceză, toile, care are în mod curent atât sensul de „țesătură“, cât și pe 
cel de „tablou pictat, pictură“. Vorbitorii de astăzi nu mai fac nici o 
legătură între rom. pânză şi fr. toile, iar sensul al doilea al cuvântu- 
lui românesc, neologic și cult, este interpretat ca oricare alt sens se- 
cundar și derivat. EAI 
Prin calc semantic, unele cuvinte românești vechi sau neologice 
şi-au modificat structura semantică inițială. Rom. lume a avut, întoc- 
mai ca etimonul său, lat. lumen, doar sensul „lumină“, devenit cu tim- 
pul învechit și regional. Sensul foarte cunoscut astăzi, „univers, cos- 
mos, al acestui cuvânt a fost calchiat după corespondentul său lexical 
din slava veche, sv?tu, care însemna atât „lumină“, cât și „univers, 
cosmos”. Relativ recent, substantivul cârtiță este folosit și cu sensul 
„spion care lucrează pentru o putere străină inamică în cadrul unui 
serviciu de informații al unei țări“, după modelul engl. mole,, care 
denumește atât animalul cunoscut și la noi, cât și această categorie 
specială de spioni folosiţi mai ales în timpul războiului rece. Tot ca 
urmare a influenţei englezești asupra limbii române actuale, neolo- 

gisme ca aplica, din fr. appliquer, sau oportunitate, din fr. opportunité, 
au căpătat ș și sensurile „a cere, a solicita“, respectiv „șansă, posibili: 
tate, ocazie“, calchiate gorg SEE din enge apg y Și 0p- 
portunity??. ii | | 
Unele cuvinte existente în română și-au adăugat sensuri noi, co- 
respunzătoare echivalentelor lexicale din alte limbi, atunci când au 
început să fie utilizate și în unități frazeologice calchiate. Astfel, s-a 
spus iniţial ceai dansant, după fr. thé dansant, cf. engl. tea dance, „re- 
uniune, petrecere care are loc la ora ceaiului (ora cinci după-amia- 
ză) și la care se dansează“. Ulterior, prin elipsă, ceai a început să de- 
numească singur acest fel de reuniune sau de petrecere.%. 


A 
Imprumuturi lexicale 


Împrumutul lexical sau de cuvinte este adoptarea și adaptarea în- 
tr-o limbă receptoare a unor unități lexicale dintr-o limbă străină do- 
natoare. Pentru ca un cuvânt să fie donat de o limbă și receptat de alta, 
"este necesar ca între limbile respective să existe un contact direct — 
ceea ce presupune, în condiţiile vecinătății geografice, amestecul sau 
conviețuirea populațiilor, care poate da naștere bilingvismului — 
sau un contact indirect, adică legături de ordin economic, politic sau 
cultural, realizate.cu precădere prin intermediul scrisului (documente, 
manuscrise, cărți, ziare, dar și învăţarea limbilor străine în școală său 
chiar folosirea unor limbi străine în biserică, iar de curând în mass-me- 
dia). În cazul contactului direct, donarea și receptarea unor unităţi 
lexicale se face pe cale orală (sau prin viu grai), care are de regulă 
caracter popular, iar în cazul contactului indirect, sau la distanţă, do- 
narea și receptarea unor cuvinte se fac, de cele mai capia ori, pe cale 
cultă, savantă, livrescă sau cărturărească. 

Circulaţia cuvintelor dintr-o limbă în alta este favo A de răs- 
pândirea obiectelor, a lucrurilor pe care oamenii le folosesc în mod 


`- 32 Fr, opportunité are, aşa cum indică NPR s.v, încă din 1864 sensul „șansă, ocazie“, 
pe care l-a calchiat după engl. opportunity. Rom. oportunitate a început să fie folosit 
şi cu sensul amintit, relativ recent, probabil după 1990, ceea ce indică faptul că avem 
a face cu un calc semantic după cuvântul din engleaä, și nu cu un împrumut lexical 
din franceză. 

33 Ceai, cu acest sens, este concurat de engl. party. edt două cuvinte au intrat 
în coliziune sinonimică datorită faptului că ceai a început să denumească în română 
orice fel de reuniune sau de petrecere, indiferent de ora la care are loc pi, mai île; 
indiferent de faptul că se bea sau nu ceai. 

curent. Un obiect „călătorește“ împreună cu denumirea sa și este de 
presupus că utilizarea sau uneori simpla cunoaștere a obiectului res- 
pectiv de către alte populaţii va duce implicit la asimilarea unui nou 
cuvânt. În ultima vreme, un rol deosebit în răspândirea cuvintelor. 
în diferite limbi îl au mijloacele de comunicare în masă și procesul 
de globalizare. Prin intermediul agenţiilor de presă, al canalelor de 
televiziune, unele cuvinte ajung să fie foarte repede cunoscute și în- 
sușite de populații din întreaga lume datorită faptului că se referă 
la evenimente deosebit de importante, la ordinea zilei (de exemplu, 
cuvinte ca niatolah, molah, mujahedin, taliban). Deoarece denumesc pro- 
duse comerciale foarte cunoscute și răspândite, multe cuvinte sunt 


astăzi în mod indiscutabil internaționale, adică pot fi regăsite în cel. 


putin trei limbi diferite din punctul de vedere al înrudirii (coca-cola, 

fanta, pepsi, pizza, spaghet(t)i, sprite etc.). | 
Spre deosebire de formarea cuvintelor, ansamblu de procedee care 

determină creșterea cantitativă a lexicului pe baza unităților lexicale 


deja existente în limbă, împrumutul lexical se realizează cu material - 


lingvistic exclusiv din alte limbi, care, o dată asimilat, nu implică și 


schimbarea fizionomiei limbii receptoare. Cuvintele împrumutate se 


adaptează, de cele mai multe ori, la sistemul fonetic și gramatical al 
limbii receptoare și pot cunoaște o răspândire mai largă sau mai re- 


strânsă atât în spațiu, cât și în timp. Unele împrumuturi lexicale au ^ 


fost asimilate definitiv în limbă, intrând chiar în vocabularul funda- 
mental, în timp ce altele au circulație limitată la anumite graiuri sau 
au avut doar o existență efemeră, fiind astăzi ieșite definitiv din uz. 
«Datorită condiţiilor geografice și istorice specifice, lexicul limbii 
române ă cunoscut de-a lungul timpului o serie de influenţe din par- 
tea unor limbi foarte diferite. Cuvintele împrumutate în română din 
alte limbi pot fi clasificate din punctul de vedere al originii, al ve- 
chimii și al căii de pătrundere. Principalele limbi care au contribuit 
la îmbogățirea lexicului românesc prin împrumuturi au fost limbile 


slave vecine (bulgară, sârbă, ucraineană, rusă, polonă), limbile ma- 


ghiară, greacă, turcă, germană, latină, franceză, italiană și engleză. 
Din punctul de vedere al vechimii, se disting împrumuturi lexicale 
„vechi, realizate până la sfârşitul secolului al XVIII-lea, și împrumu- 
turi lexicale noi sau moderne, realizate cu începere din prima jumă- 
tate a secolului al XIX-lea. Distincția din punct de vedere cronologic 
se poate face în cadrul fiecărei influenţe în parte, în sensul că se poa- 
te delimita un aspect vechi, uneori chiar foarte vechi, și altul mai re- 
cent sau chiar actual. Calea de pătrundere în limbă, orală sau scri- 


5 

să, este hotărâtoare în ceea ce privește adaptarea împrumuturilor res- 
pective la sistemul fonetic și gramatical românesc. 

“Influenţa slavă, mai precis a limbilor slave, asupra lexicului. ro- 
mânesc s-a manifestat sub diverse aspecte încă din secolele al VI-lea 
și al VII-lea d. H., până în a doua jumătate a secolului al XX-lea. Se 
pot deosebi împrumuturi foarte vechi, care datează de la începutu- 
rile conviețuirii românilor cu populaţiile slave, de fapt cu vechii slavi, 
împrumuturi mai puţin vechi și împrumuturi neologice.. 

Cele mai vechi împrumuturi slave au pătruns în română pe cale 
orală din limba slavă veche și au trăsăturile limbii bulgare vechis. 
Aceste cuvinte cunosc o răspândire generală atât în dialectul daco- 
român, în nordul Dunării, cât și în dialectele din sudul Dunării, fapt 
care demonstrează că, în perioada asimilării lor, SEE română nu era 
divizată î încă în dialecte și graiuri: 


1. ME AR a comune: ici bivol, bob, căpiță, ceas, ceată, cio- 
can, cireadă, ciudă, claie, cleste, coajă, coasă, cocoș, cojoc, colac, comoară, 
coș, cotet, crap, crâng, curcă, dar, deal, dihor, dobitoc, drojdie, dumbravă, 
dungă, gârlă, gâscă, gât, glas, gleznă, grajd, grădină, greblă, grindă, gron- 
ză, gulie, hamei, hrean, iaz, ispită, izvor, leac, lopată, luncă, mac, maică, 
milă, mlaștină, molie, morcov, muncă, nădejde, nărav, necaz, nene, nevas- 
tă, nevoie, nisip, nicovală, norod, noroc, obială, obicei, obidă, oblu, obraz, 
ogor, omăt, oțet, pacoste, pagubă, păstrăv, peșteră, pilă, pivniță, pleavă, plug, 
poftă, pogon, ponos, potop, poveste, praf, prăpastie, prieten, primejdie, rac, 
răchită, răspântie; rând, rudă, sabie, scârbă, sfadă, sfat, silă, sită; slobod, 
snop, soroc, spor, stâlp, suliță, temei, tihnă, toing, treabă, trup, vadră, văz- 
duh, vârf, vârstă, veac, veste, veverifă, vidră, vină, vrabie, vrăjmas, zăba-- 
vă, zid, zvon etc. 


2. Substantive proprii (antroponime și toponime): Aldea, Axente, 
Balea, Bistrița, Bogdan, Bran, Breaza, Cerna, Craiova, Dan, Doftana, Dra- 
gomir, Dumitru, Gheorghe, Ialomita, Ivan, Lipova, Maier, Mihai, Mircea, 
Moga, Nicolae, Prahova, Preda, Predeal, Radu, Rodna, Snagov, Sibiu, Su- 


rA 
4 


% Ramura bulgaro-macedoneană a slavilor sudici, care în urma asimilării 
protobulgarilor, populaţie de limbă turcică, a dat naștere poporului bulgar, s-a stabilit 
în majoritate în sudul Dunării aproximativ în secolele al VI-lea și al VII-lea d. H., 
perioadă în care procesul de transformare a limbii latine târzii într-un idiom neolatin, 
respectiv în limba română, era încheiat. Slavii care s-au stabilit la nordul Dunării, 
așa-numiții „slavi dacici“, au fost asimilați de români. Pentru diversele opinii 
„ referitoare la vechimea influenţei slave, vezi ILR, pp. 88-91. | 

cenva, Stan, Stoica, Târgoviște, Topolnița, Vâlcea, Vâlcu, Vlad, Vlaicu, Vlaş- 
ca, Voinea, Voronet, Zlatna etc. 


3. Adjective: bogat, bolnav, calic, costeliv, drag, gol, groaznic, grozav, 
lacom, mândru, mârșav, pestrit, potrivnic, sărac, sărman, scump, scund, 


slab, strașnic, știrb, treaz, feapăn, trainic, vesel, veşnic, vinovat, Voinic, vred- 
nic, zdravăn etc. 


4. Verbe: citi, Gaa clăti, cosi, croi, dărui, dobândi, dovedi, goni, grăbi, 
grăi, greși, hrăni, iubi, izbi, îmblăti, îndrăzni, munci, năpădi, năvăli, ni- 
meri, obosi, ocărî, odihni, omorî, opri, osândi, osteni, otrăvi, păzi, pândi, 
pâri, plăti, plesni, pofti, porni, potoli, prăji, primi, privi, răcni, răspândi, 
risipi, sădi, sfârși, sili, slei, smeri, strădui, toci, ‘topi, trăi, trăsni, trebui, vâsli, 
zdrobi, zgârci, zidi etc 32 


„ Asimilarea numeroaselor împrumuturi din slavă a determinat și 
răspândirea în română a unor afixe lexicale care cu timpul au deve- 
nit foarte productive, putând fi adăugate î în procesul formării cuvin- 
telor la rădăcini sau teme de origini diverse: sufixe: -aci, -alnic, -an, 
-anie, -că, -eală, -ean(ă), -eţ, -ice, i, işte, -iță, -iv, -nic, prefixe: ne-, pre-, 
răs- etc. | 

În cazul împrumutur ilor slave mai puțin vechi, realizate cu pre- 

cădere între secolele al XII-lea și al XV-lea, se disting două aspecte: 
împrumuturile pe cale orală din limbile slave vecine, cele mai mul- 
te având o circulaţie regională, și împrumuturile pe cale savantă sau 
cărturărească din slavonă și, ulterior, din unele limbi slave, în spe- 
cial din rusă și din polonă. 

Ca urmare a conviețuirii românilor cu bulgarii, sârbii și ucraine- 
nii, o serie de cuvinte din limbile acestor popoare au fost împrumu- 
tate în unele graiuri românești. Pentru graiul muntean, pot fi amin- 
tite împrumuturi din bulgară (ciupi „a pișca“, șiță „șindrilă“, tigvă 
„curcubeta pentru graiul bănățean, împrumuturi din sârbă (babi- 
ță „moașă“, brată „frate vitreg”, diedă „bunic“, gost „oaspete“, iorgo- 
van (bot.) „liliac“, tuluz „tulpină de porumb”), iar pentru graiul mol- 
dovean, unele împrumuturi din ucraineană (balercă „butoiaș“, ciubotă 
„Cizmă, gheată“, cușmă „căciulă“, dohot „ulei mineral folosit la unge- 
rea osiilor carului și căruţei“, hulub „porumbel“, hrib „ciupercă“, ho- 
lercă „rachiu“, horn „coș“, coromâslă „cobiliță“, pocriș „capac“). Unii 
termeni ucraineni sau rusești s-au răspândit în română intrând chiar 


3 ILR, pp. 91 - 93. 

în limba benis balalaică, bors, cobză, CVAS, pna că, muscal bir) jar“, 
samovar, votcă. 

Folosirea slavonei* aspectul scris, cult al limbii e vechi, O dată 
cu organizarea statelor feudale românești și a Bisericii, explică nu- 
meroasele împrumuturi pe cale cărturărească, cele mai multe pătrun- 
se în română între secolele al XIV-lea și al XV-lea. Sunt cuvinte refe- 
ritoare la organizarea societății medievale (boier, clucer, comis, cneaz, 
diac, globnic, grămătic, hatman, logofăt, postelnic, sluger, spătar, stolnic, 
vistiernic, voievod, vornic etc.) și la cultul religios ortodox (apostol, ar- 
hiereu, candelă, cazanie, cădelniță, călugăr, cristelniță, denie, diacon, duhov-. 
nic, episcop, evanghelie, hram, icoană, liturghie, mitropolit, molitvă, octoih, 
odăjdii, patriarh, pisanie, pomelnic, protopop, psalm, strană, ti oiță, vecer-: 
nie, utrenie etc.). Unii termeni literari din slavonă formează dublete. “ 
etimologice cu cei similari mai vechi din slavă: săvârși „a face, a în- 
făptui; a comite“ / sfârși „a termina“, sobor „adunare, întrunire; si- 
nod“ / zbor (înv. și reg.) „bâlci, târg anual, iarmaroc“%. a 

„Dacă termenii slavoni referitori la diferitele ranguri boierești și in- 
stituţii din trecut au intrat în categoria arhaismelor, cei referitori la 
Biserică s-au menţinut în așa-numitul „stil religios”. Din punct de 
vedere etimologic, mai precis al etimologiei îndepărtate, cele mai mul- 
te cuvinte care alcătuiesc vocabularul religios românesc, sau termi- 
nologia ecleziastică, provin din limba greacă, însă au fost asimilați 
în română prin intermediul slavonei. În aceeași situație se află și unii 
termeni referitori la organizarea societății medievale româneștisă. 

Păstrarea și chiar răspândirea î în limba de astăzi a unor slavonis- g 
me din seria celor amintite mai sus se explică prin lărgirea sensului 
și folosirea acestora cu anumite conotații: boier „persoană înstărită 
Și sus-pusă , evanghelie „carte sau lucrare deosebit de importantă”, 
pomelnic „înșiruire de nume sau de date“. 

În perioada veche a limbii române, unele limbi slave — rusa, 
polona, ucraineana — și-au continuat influența pe cale cărturărească . 
asupra lexicului românesc. Din limbile amintite, au pătruns în limba 


3 Slavona românească, limba scrisă folosită în administraţie și Biserică, are o 
serie de particularități, printre care și prezenţa unor elemente românești în lexic, 
morfologie și în sintaxă.:De altfel, și alfabetul chirilic, utilizat la noi până în 1860, 
a fost continuu simplificat și adaptat limbii române, ajungând, de la patruzeci și 
două de litere, câte avea iniţial, la doar douăzeci și trei. 

37ILR, pp. 93-98. 

38 Ibid., pp. 105-108. 

română veche, alături de unele cuvinte cu etimologie propriu-zis 
slavă, ieșite astăzi din uz (cinovnic „funcţionar“, delă „proces“, hatman 
„comandant“, muscal „locuitor al Moscovei; rus“, pan „domn“, po- 
-dorojnă „ordin scris pentru a i se pune cuiva la dispoziție cai de poș- 
tă“, vataman „conducător al unui sat sau al unui tinut”, vistavoi „Or- 
donanță”), și mulţi termeni latino-romanici“?. | | 
` Aspectul modern al influenţei slave îl constituie numeroasele îm- 
prumuturi lexicale neologice din limba rusă. Deși după al doilea răz- 
boi mondial au existat condiții social-istorice favorabile adoptării îm- 
„prumuturilor din limba rusă, se pare că rusisme propriu-zise sunt 
puţine i în limba română, unele dintre acestea putând fi încadrate în 
seria cuvintelor internaţionale: colhoz, gulag, kalașnikov, mig, samizdat, 
sovhoz, soviet, sputnic. Cele mai multe împrumuturi neologice din rusă 
sunt, în general, cuvinte formate în această limbă de la rădăcini la- 
tino-romanice: activist, agregat, combinat, cursant, desant, exponat, fo- 
tocameră, fotoreportaj, hidroagregat, instructaj, magistrală, procuratură, 
prospect, textologie, transfocator etc. Așa cum s-a remarcat, influența 
rusă modernă a contribuit, într-o anumită măsură, la procesul de re- 
latinizare a vocabularului românesc și la sporirea numărului elemen- 
telor lexicale internaționale“. | 
Influenţa maghiară s-a manifestat cu precădere pe i orală și este . 
rezultatul convieţuirii de secole a românilor și maghiarilor stabiliţi î în 
Transilvania încă din primele decenii ale secolului al X-lea. În dialec- 
tele sud-dunărene, nu există elemente lexicale de origine maghiară, 
ceea ce înseamnă că această influență s-a exercitat într-o perioadă în 
care începuse deja procesul de separare a dialectelor. Iniţial, multe cu- 
vinte maghiare au pătruns în graiurile transilvănene, mai precis în 
graiul crișean. Ca urmare a legăturilor social-economice dintre ro- 
mânii din toate provinciile nord-dunărene și a deplasărilor de popu- 
laţie secuiască și românească din Transilvania în Moldova, respec- 
tiv în Muntenia și Oltenia, unele cuvinte maghiare s-au generalizat 
în română, treizeci și două dintre acestea intrând chiar în fondul prin- 
cipal:lexical“!: alcătui, aldămaș, alean, aprod, ban, bănui, bântui, birău, 
belșug, beteag, bizui, cătană, cheltui, chezaș, chin, chip, chipeș, dijmă, fă- 
gas, făgădui, fel, gazdă, gând, gingaș, ham, heleșteu, herțeg, hotar, imaș, 
îngădui, lacăt, lăcătuș, lăcaș, nemeș, marfă, mântui, meșter, meșteșug, neam, 


= 9 Vezi mai departe Influența latino-romanică. 
10 HRISTEA, 1984, pp. 62 şi urm. 
1 GRAUR, 1957 pp. 48-55. 

oraș, pârgar, pildă, raită, răonș, sălaș, seamă, sicriu, sobă, span, sudui, tar,» 
tămădui, tobă, uriaș, uric, vamă, viclean, viteaz etc. -~ 
Câteva împrumuturi lexicale din maghiară dintre cele amintite pot 
fi considerate arhaisme, deoarece au ieșit din uz o dată cu dispari- 
ţia realităţii pe care o denumesc: birău, dijmă, herțeg, nemeș, pârgar, span, 
uric. Altele, de felul aldămaș, alean, beteag, cătană, chezaș, tar, sunt cu- 
vinte populare. Cele mai multe împrumuturi din maghiară sunt însă 
cuvinte care cunosc o circulaţie regională, mai ales în graiul crișean:. 
astăluș „tâmplar“, badog „bidon; tinichea, tablă“, bolund „nebun, bol- 
nav mintal“, boldă „prăvălie“, budilarăș „portmoneu'“, căbat „palton“, 
“corbaci „bici“, feleli „a răspunde“, făgădău „cârciumă, han”, fedeu „ca- 
pac“, feredeu „baie, cadă“, fotoghin „petrol, gaz lampant“ ; inas „uce- 
nic“, labos „cratiţă“; leveșe „supă“, pec „brutar“, sābău „croitor“, sur- 
lui „a freca“, temeteu „cimitir“, iriagă „sticlă“ etc. Sufixele derivative 
-ău, -șag, -Șug, -ălui, apărute în urma asimilării împrumuturilor ma- 
ghiare, nu sunt foarte productive în româna actuală și au, de regu- 
lă, o circulaţie populară (lingău, mâncău, furtișag, prieteșug, vicleșug, 
prețălui, trebălui). În schimb, cuvintele maghiare terminate în -es, -0S 
asimilate în română au întărit poziţia sufixelor -aș, -eș, -(ă)uș (chezaș, 
chipeș, Iacătuș). | lie | 
Influenţa greacă asupra lexicului românesc s-a realizat în două perioa- 
de distincte: perioada bizantină, între secolele al VII-lea și al XV-lea, și 
perioada neogreacă, între secolele al XV-lea și al XVIII-lea?. Relațiile eco- | 
nomice, politice și culturale ale românilor cu Imperiul bizantin au avut 
ca urmare asimilarea în lexicul românesc a unor termeni grecești de fe- 
lul: agonisi, arvună, catarg, cort, folos, flamură, mătase, omidă, prisos, stol, 
„traistă, urgisi, zale. La aceste cuvinte pătrunse direct din limba greacă, 
se mai pot adăuga cele pătrunse în română până în secolul al XII-lea 
prin intermediul limbii slave meridionale: argat, busuioc, camătă, cămin, 
comoară, corabie, crin, dafin, desagi, drum, hârtie, humă, livadă, piper, sfe- 
clă etc. Cei mai mulţi termeni ecleziastici ortodocși (acatist, aghiasmă, 
amvon, anafură, apostol, arhanghel, canon, catastif, călugăr etc.), precum 
şi unele denumiri referitoare la organizarea societăţii medievale ro- 
mânești (chelar, comis, comornic, despot, diac, grămătic, logofăt, pitar, spă- 


12 Deoarece limba latină a fost puternic influențată de limba greacă, numeroase 
elenisme latinești au fost moștenite în română, precum și în toate limbile romanice 
(biserică, blestema, boteza, carte, cicoare, coardă, creștin, farmec, înger etc.). Se pare că 
unele elenisme au pătruns pe cale orală cu-precădere în latina dunăreană, fiind apoi 
păstrate doar în limba română (broatec, frică, mic, proaspăt, spân etc.). 


j 

tar, vistiernic etc.) sunt, așa cum s-a precizat mai sus (p. 124), de ori- 


gine grecească, însă au fost asimilați în română prin intermediul sla- 


vonei. E 5 


După căderea Imperiului bizantin, relațiile românilor cu limba Și 


cultura greacă nu au încetat. Mai ales în epoca fanariotă (1711-1821), 
influența neogreacă, a limbii grecești moderne, asupra lexicului ro- 
mânesc a fost deosebit de puternică. În perioada amintită, clasele so- 
ciale sus-puse utilizau chiar un jargon grecizant, înlocuit ulterior, în 
secolul al XIX-lea, de cel franțuzit. Numeroși termeni neogrecești au 
ieșit definitiv din uz, intrând în categoria arhaismelor (catahris „abuz“; 
catahrismie „necuviinţă, abuz“, eglendisi „a se distra, a petrece“, fan- 
taxi „a-și da importanță“, hristoitie „bună-cuviinţă“, ighemonicon „fast, 
lux, demnitate“, metahirisi „a obişnui“, nixis „Supărare, necaz“, pa- 
raxân „ciudă, necaz, mânie“, pliroforisi „a lămuri, a informa“, tropos 
„manieră de comportare“etc.), alții s-au păstrat până azi ca termeni 
acceptați de limba literară (calapod, conopidă, fidea, franzelă, economi- 
si, igrasie, ipsos, logos, magazie, molipsi, orfan, pat, plictisi, prosop, saltea 
etc.), în timp ce alţii sunt doar termeni populari sau familiari (alan- 
dala, ananghie, anapoda, babac, cartofor, catadixi, categorisi; dichisi, fan- 
dosi, ifos, lefter, misit, molimă, pramatie, sclifosi, sclivisi, sindrofie, taifas, 
tată etc.). T e m 

Și influenţa turcă asupra lexicului românesc s-a realizat în două pe- 
rioade distinctă varios veche, între secolele al IX-lea și al XI-lea, și 


perioada mai puțin veche, între'secolele al XV-lea și al XVIII-lea. În 


prima perioadă, ca urmare a convieţuirii românilor cu unele populații 
turcice, pecenegii și cumanii, au fost asimilați în română pe cale ora- 
lă termeni diverși precum aslam „camătă“, baltag, capcană, catâr, cazan, 
cioban, cobuz, dușinan, teanc, toi, tolăni etc. Tot ca urme ale influenţei tur- 
co-tătare foarte vechi pot fi amintite unele nume de locuri și de per- 
soane destul de cunoscute: Aslan, Bărăgan, Caraiman, Itu, Talabă, Tele- 
orman ete. : v 
Influența turcă a fost deosebit de puternică o dată cu intrarea tă- 
rilor românesub suzeranitatea Imperiului otoman. Numărul turcis- 
melor în limba română a fost mult mai mare în trecut, mai ales în 
„perioada fanariotă. Ca și în cazul împrumuturilor din neogreacă, une- 
le cuvinte împrumutate din turcă au devenit arhaisme (agă, agie, an- 
teriu, caftan, giubea, gugiuman, ienicer, ișlic, taxidar, terziman, vizir, za- 


2 ILR, p. 109. 


130 `- ELEMENTE DE LEXICOLOGIE 


-herea etc.), altele au fost acceptate de limba literară (abanos, bamă, ca- 
` zangiu, cântar, cearșaf, chibrit, ciorap, ciorbă, dovleac; dud, fildeș, geantă, 
ghiozdan, ghiveci, iahnie, iaurt, ibric, musaca, pastramă, sarma, tavan, te- 
lemea, trufanda, tutun etc.) sau au fost păstrate ca termeni populari 
sau familiari (babalâc, bucluc, fudul, halal, haram, hatâr, lichea, pișicher, 
tembel, zaiafet, zevzec etc.). Cu ajutorul sufixelor turcești -giu, -iu și -lâc 
se pot forma în română nume de meserii sau de ocupaţii, nume de 
culori, respectiv denumiri abstracte. Productivitatea acestor sufixe 
este astăzi relativ scăzută, -giu și -lâc având și conotaţii peiorative 
(scandalagiu, reclamagiu, avocatlâc, crailâc). | 
Influența germană s-a realizat iniţial asupra graiurilor din Transil- 
vania, Banat şi Bucovina. Convieţuirea românilor, încă din secolul al 
XII-lea, cu sașii, în Transilvania, cu șvabii, colonizați în Banat în se- 
colul al XVIII-lea, și dominația austriacă asupra Bucovinei au favo- 
rizat o serie de împrumuturi din limba germană în română. Nume- 
roși termeni germani referitori la îmbrăcăminte, alimente, diverse 
meserii și industrii s-au generalizat în română ca urmare a relaţiilor 
economice dintre provinciile istorice românești: bușteari, cartof, capel- 
maistru, chelner, chiflă, crenvurșt, ghips, griș, halbă, hingher, jet, joagăr, 
ofițer, parizer, roabă, stofă, șanț, șindrilă, slep, șnițel, Șnur, șopron, sort, 
ștreang, șură, șurub, șunițer, turn, troacă, țiglă. Alţi termeni de prove- ; 
niență germană au ieșit din uz (băncuță „monedă de mică valoare din | 
trecut“, clavir „pian“; creițar, iuncăr, sfant, taler) sau au o circulaţie re- 
gională (becher „brutar“, farbăr „vopsitor“, laibăr „vestă“, roc „haină, pal- 
ton scurt”, șnaidăr „croitor“, șpais „cămară“; ștrimfli „ciorapi“, șustăr 
„pantofar“, tișlaifăr „anilieu, faţă de masă“, țimerman „dulgher“). Mai 
pot fi amintite și cuvinte germane care au devenit în română termeni 
populari sau familiari (fraier, gheșeft, mișmaș, Șmecher, Șnaps). . 
Ulterior, în secolele al XIX-lea și al XX-lea, influența germană s-a 
exercitat asupra diverselor terminologii tehnico-ştiințifice românești 
moderne, o dată cu adoptarea unor dispozitive, mașini sau proce-. 
dee de fabricaţie din domenii diverse: mecanică, electromecanică, 
electricitate, siderurgie etc. (blit, boiler, cocs, diesel, drosel, duză, elec- 
trocar, fasung, feldspat, holtșurub, matriță, rolă, saltăr, ștecăr, ventil, wol- 
. fram etc.). Pe cale cărturărească, au intrat în română şi termeni neo- 
logici referitori la filozofie, literatură sau politică (bildungsroman, 
laitmotiv, hinterland, weltanschauung). O situație aparte o- constituie 
împrumuturile neologice din germană în a căror alcătuire se disting 
rădăcini și chiar sufixe latinești (adresant, agentură, aprioric, corectură, 
dictat, laborant, recenzent, repetent, unicat etc.). 

Influența latino-romanică este aspectul cel mai complex al consti- 
tuirii lexicului românesc actual. Deși această influenţă a fost deose- 
bit de puternică din a doua jumătate a secolului al XIX-lea, în lim- 
ba română veche, mai precis-până în a doua jumătate a secolului al 
XVIII-lea, sunt atestaţi numeroși termeni de origine latinească sau 
romanică Împrumutați fie direct din latină, respectiv din italiană, fie 
indirect prin intermediul altor limbi neromanice: maghiară, polonă, 
rusă, ucraineană, neogreacă, germană și chiâr turcă. Unele cuvin- 
te latinești au fost împrumutate în româna veche direct din latina sa- 

"vantă (adaghiu, apostat, capitolium, cauză, colocfiurm, comentariu, conștien- 
He, contumație etc.), în timp ce altele au pătruns prin intermediul 
maghiarei (calculuș, coleghion, conșcribălui, discreție, ecjorțista etc.), al 
limbilor slave vecine — polonă, ucraineană, rusă (auditor, castelan, ec- 
zăcuție, formaţie, harmată, maistru, scrimă, uniat etc.) — sau al germanei 
(administra tion, aghent, cameralist, capital, congregation, contribution etc.). 

Deoarece între români și francezi nu au existat relații culturale și 
economice înainte de 1760, multe împrumuturi lexicale din france- 
ză au fost făcute în româna veche prin germană (baron, derectorat, fla- 
nel, magazin), prin rusă (bregadir, cazarmă, galiotă, leitenant), prin po- 
lonă (furier, muzicant, șoadron), mai rar prin neogreacă, maghiară sau 

turcă (bagatelu, baghiunetă, bezea). De influenţa franceză masivă asu- 
pra lexicului românesc se poate vorbi abia din a doua jumătate a se- 
colului al XIX-lea. | ` 

Și influența italiană asupra limbii române vechi s-a exercitat, în 

domeniul vocabularūlui, direct (împrumuturi de felul: alcoran, altie- 
rà, asecura, belonă, bombă, companie, cfadrat, convoliu, damă etc.) sau in- 
direct, prin neogreacă (canavață, carnaval, cursor, furcată, perucă etc.), 
prin maghiară (conci, figă, grană etc.), prin germană (finet, lazaret, zu- 
căr), prin rusă (canonir, fregată, soldat, standart), prin polonă și rusă 
(cavaler, proviant), prin ucraineană, sârbă și turcă (benchet, boltă, cas- 
caval). Ulterior, în secolul al XVIII-lea, a existat chiar un jargon ita- 
lienizant, care nu a fost așa de răspândit precum cel franțuzit. 


41 Vezi DÎLRV, lucrare care pune în evidenţă că limba română veche nu a fost 
tributară exclusiv limbilor slave sau limbilor balcanice. În textele românești sau 
slavone, copiate sau scrise în perioada 1421-1760, sunt atestate 1 427 de cuvinte, 
dintre care 1 203 sunt împrumuturi propriu-zise, iar 224 sunt creații ale limbii 
române. Dintre împrumuturi, 719 au etimon latinesc, iar 83 au etimon latinesc și 
italienesc în același timp. Din limbile romanice au provenit 283 de cuvinte, dintre 
care 196 din italiană, 41 din franceză și 1 din spaniolă (infanterie). 

La aceste împumuturi latino-romanice directe și indirecte în lim- 
ba română veche, mai pot fi adăugaţi termeni latinești și romanici cu 
etimologie multiplă. Este vorba despre cuvinte care au fost împru- 
mutate în același timp din latină și dintr-o altă. limbă romanică, de 
regulă italiana, sau din latină și dintr-o altă limbă neromanică, ger- 
"mană, maghiară, polonă, rusă, neogreacă (academic, arctic, armistiție; 
atomist, avocat, axiomă, cataractă, climate, curios, dialectică, expedelui, fi- 
lozofie etc.).. Pot fi amintiţi şi termeni cu etimologie multiplă, italiană 
Și neogreacă (confet, contesă, rețetă, salam, salată, sardelă), italiană și rusă 
(cfartir, manifest), italiană, rusă și polonă (granată, milion, ministru). 
Influenţa latino-romanică asupra lexicului românesc s-a intensi- 
ficat cu începere din a doua jumătate a secolului al XIX-lea. Și în se- 
colele al XIX-lea și al XX-lea au pătruns în română direct din latina 
savantă numeroase cuvinte care au contribuit la modernizarea lexi- 
cului actual: adnota, aproba, artificios, aură, babilonic, cabalin, dormita, 
dormitor, elibera, fabulă, insulă, literă, misă, omite, paupertate, pictor, pic- 
tură, premiu, proba, probă, rege, satisface, testimoniu, tezaur, traduce, Uzu- 
fruct etc. Foarte mulți termeni latinești savanţi, în general compuse 
tematice din elemente de compunere latinești și grecești, pot fi în- 
tâlniţi în vocabularele de specialitate: medicină, chimie, fizică, pe- 
dagogie etc. (acrocefal, acrocefalie, acrofobie, acromanie, acromatism, acro- 
megalie, acromie, acroparestezie, actinografie, actinometrie, actinomicoză, 
actinomorf, actinoterapie” etc.). Acești termeni au fost asimilați în 
română prin intermediul francezei și, din această cauză, figurează 
în rândul împrumuturilor din această limbă. Tot într-o situație spe- 
cială se află unele cuvinte care, în română, se explică formal prin 
latină, dar al căror sens trimite, în mare parte, la termenii lexicali 
corespondenţi din franceză (efect, impozit, primar, spirit, virtute). 
Tot în perioada amintită, ca urmare a unor condiţii istorice și socio- 
economice favorabile dezvoltării relațiilor dintre România și Franta, a 
crescut în mod semnificativ ponderea împrumuturilor din franceză. Cele 
mai multe împrumuturi neologice în limba română contemporană, re- 
alizate fie pe cale orală, fie pe cale scrisă, sunt de origine francezăt6: 
1. Substantive: abajur, abandon, abataj, abator, abces, acompaniament, 
adjutant, agrafă, antet, arcadă, ariergardă, ascetism, asolament, automobil, 


"45 Aceste cuvinte au în comun elementele de compunere savantă de origine 
grecească acro- „situat la extremitate“, respectiv actino- „rază, fascicul de radiaţii”. 

46 Potrivit statisticii întocmite de Dimitrie Macrea pe baza Dictionarului limbii 
române moderne, cuvintele de origine franceză reprezintă grupa cea mai numeroasă 
în lexicul românesc actual, 38,42%. 

bandulieră, baraj, baricadă, berjeră, bibelou, biberon, bicorn, bidon, biele- 
tă, bigă, bijuterie, bijutier, binoclu, blazon, bord, bufet, bufeu, bufon, cabi- 
nă, cabinet, cabotaj, calorifer, camee, camelie, cameristă, camuflaj, cancan, 
caniotă, capă, capișon, capitonaj, capotaj, carabină, caravană, carieră, car- 
dan, careu, carlingă, carpetă, carton, coincidență, coloană, colonadă, colo: 
nel, combinezon, coniac etc. în: 


2. Adjective: abisal, absolutist, adept, agasant, altruist, arogant, aso- 
nant, bigot, bleu, blond, calin, capital, cochet, coloidal, colonial, compati- 
bil EE aN | ou 


3. Verbe: aborda, acorda, acosta, actualiza, agrea, ajusta, andosa, asam- 
bla, bascula, blaza, cambra, camufla, capitona, capota, captura, caracteri- 
za, casa, cataloga, cocheta, coexista, coloniza, comanda, complica etc. 


Lexicul limbii române contemporane a continuat să se îmbogă- 
țească și în secolele al XIX-lea și al XX-lea cu numeroase cuvinte din 
italiană. În afara unor termeni din domeniul muzicii și al artelor plas- 
tice (adagio, allegro, allegretto, alto, arpegiu, andante, canțonă, bariton, ba- 
sorelief, cantabil, calcio-vecchio, capodoperă, coda, crescendo, duet, flaut, 
flautist, grazioso, intermezzo, mandolină, moderato, partitură, piano, pia- 
nissimo, primadonă, scherzo, solfegiu, solo, tenor, trio, tumultuoso, vibran- 
do, vivace), precum și din domeniul financiar-bancar (acont, agenţie, 
bancă, bilanţ, cambie, casier, contabil, fisc, falit, franca, franco, gir, gira, 
liră, manco, scont, scadență, speze) sau culinar (pizza, rizoto, spaghete), 
mulți dintre aceștia putând fi resăsiţi și în alte limbi — rusă, germa- 
nă, engleză etc. —, s-au mai fixat în română și cuvinte diverse din 
italiană (abate „preot catolic“, abație, armată, asedia, asediu, bastard, basti- 
ment, baston, brevă „scrisoare papală“, burghezie, campanilă, campion, 
capelă „biserică mică, izolată“; capitul. „adunare de călugări”, casetă, 
cazinou, fascism, febră, fresco, gencă, invidia, merceologie, mumifica, stam- 
pa, stampă, stindard, tapet, teracotă, traumă, vendetă etc.). | | 

Foarte multe împrumuturi neologice latino-romanice au etimo- 
logie multiplă, în sensul că nu se explică exclusiv din latină sau din- 
tr-o altă limbă romanică, ci din latină și franceză (abecedar, abroga, abro- 
gatie, adagiu, adjurație, caz, circumferință, circumstanță, circumflex, clar, 
clarifica, cloacă), latină și italiană (abrevia, ordine), latină, italiană și fran- _ 
ceză (Dalistă), latină și germană (absolvent, absolvi, adjunct, capsă, obiect), 
latină, franceză și germană (abstract, aparat, mesă), italiană și latină 
(ancoră, balsam, capitel), italiană și franceză (atitudine, bagatelă), fran- 
ceză și italiană (apertură, capriciu, cavalcadă, citadelă), franceză și rusă 

(artilerie, cauciuc), franceză și germană (bandă „grup de persoane“, 
capital „avuţie sub formă de bani“, caroten, clasă), franceză și engle- 
ză (cartel), franceză și latină, cele mai numeroase (abdomen, abil, abi- 
litate, ablativ, aboli, absent, absurd, abuziv, accepție, acces, achiziție, ac- 
țiune, adora, afluență, aflux, aserțiune, aspersiune,. asterisc, auditoriu, 
autonomie, autor, azur etc.). fi cau i 
„Adoptarea numeroaselor împrumuturi latino-romanice, multe 
dintre ele derivate sau compuse, a determinat asimilarea în limba 
română a unor afixe derivative neologice (ante-, anti-, -bil, -enfă, -ifica, 
in-, inter-, -ism, -ist, -itate, -iza etc.), precum și a unor elemente de com- 
punere savantă (aero-, algo-, antropo-, arheo-, dermo-, eco-, endo-, filo-, 
foto-, hidro-, -ită, lipo-, metro-, -om, osteo-, -oză, -patie etc.). | 
Influenţa engleză asupra lexicului românesc s-a exercitat, cu înce- 
“pere din a doua jumătate a secolului al XIX-lea, atât indirect, prin 
intermediul limbilor franceză, germană sau rusă, cât și direct, cu pre- 
cădere la sfârșitul secolului al XX-lea. Iniţial, au pătruns în română 
probabil prin franceză, fără a fi exclusă posibilitatea împrumutului 
direct din engleza britanică, termeni referitori la viața mondenă (bridge, 
club, dandy, five o'clock, garden-party, high-life, whist) și, mai ales, la ter- 
minologia sportivă (box, derbi, fotbal, golf, meci [scris la început și match), 
ring, rugbi, scor, set, sportsman, tenis). Ulterior, au fost asimilați și unii 
termeni tehnici, prin intermediul germanei (boiler, cocs, tubing) sau 
al rusei (buldozer, conveier, motoplug, radiolocaţie, screper). Direct din 
engleză, inclusiv din engleza americană, sau din engleză și din fran- 
ceză în același timp au fost împrumutate relativ recent numeroase 
substantive, mai puţin verbe (implementa, scana) și adjective sau ad- 
verbe (horror, shocking), referitoare la: 


ip Vestimentaţie: blugi (blue-jeans), pulover (pull-over), sveter (sweater), 
shetland, trenci sau trencicot (trench-coat), trening (training), tuid 
(tweed). | "atat aga ÎN 


„2. Gastronomie și denumiri comerciale de băuturi răcoritoare: bif- 
tec (beefsteak, cf. fr. bifteck), bacon, brandy, chec (cake), cheeseburger, chew- 
ing-gum, coca-cola, corn flakes, fanta, gin, grepfrut (grapefruit), hamburger, 
hot-dog, pop-corn, rosbif (roast beef), sandvis (sandwich). 

3. Economie, comert, industrie, politică și viață socială în gene- 
ral: barter, bluf (cf. engl., fr. bluff), board, body-guard, business, busi- 
nessman, card, clearing, dealer, dispecer (dispatcher), drugstore, general 
store, gentlemen's agreement, holding, joint, job, lobby, manager, manage- 

ment, marketing, miting (meeting), motel, no man’s land, rating, stand by, 
shop, snack bar, staff, summit, supermarket, trend, week-end. 


4.. Muzică, artă, spectacole, divertisment, comunicarea cu publi- 
cul: band, blues, briefing, box-office, design, designer, disk-jockey, happening, 
hard-rock, heavy-metal, hit, hobby, interviu (interview), jolly-joker, jazz, 
mass-media, music-hall, remake, rock, rock and roll, scheci; (sketch), 
„science-fiction, sex-appeal, sex-simbol (sex-symbol), shocking, show, slogan, 


slow, slow-fox, star, striptis (strip-tease), swing, talk-show, thriller, twist, 
western. npea 


5. Electronică, electrotehnică, telecomunicații: bit, brainstorming, 
CD-player, computer, digit, display, e-mail, exit, fax, file, floppy disk, hi-fi, 
hot-line, implementa, lap-top, line, listing, maus (mouse), notebook, on line, 
pager, party-line, radar, scana, scanner, soft, site, tweeter, walkie-talkie, 
woofer. z sicj =: A A e 


6. Terminologia sportivă: aut (out), baschet (cf. fr. basket), dar și bas- 
chetbal (basket-ball), base-ball, body-building, bowling, box, cnocaut 
(knock-out), corner, dirt-track, dribling (dribbling), event, fair-play, fault, 
finiş, fotbal, ghem „etapă de joc care constituie o subdiviziune a setu- 
lui în cadrul unei partide de tenis“ gol, golchiper (goalkeeper), golf, gol- 
gheter (goal-getter), handicap, hent, hochei (hockey), meci (match), ofsaid 
(offside), outseider, penalti (penalty), polo, presing (pressing), ring; rugbi 
(rugby), scor, set, soccer, sparring-partener, sportsman, start, suporter; sut, 
tenis, treiner, upercut (uppercut). | 


7. Realităţi ale culturii materiale nord-americane: bungalow, 
cowboy, disney-land, ranch, scalp, șerif (sheriff), tobogan, tomahawk. 


Se poate constata o anumită concurență între termenii englezești 
adoptați de curând în română și termenii românești sinonimi mai 
vechi sau de provenienţă franceză. Asemenea termeni se grupează 
în perechi sinonimice și există, după cât se pare, o preferinţă a uzu- 
lui actual al limbii pentru cuvintele englezești. Să se compare sino- 
nimele: banner — steag, drapel, bawling — popice, brandy — coniac, board 
— conducere, business — afacere, clearing — troc, golchiper — portar, job — 
serviciu, manager — administrator, sportsman — sportiv, staff — personal, 

“star — vedată, treiner — antrenor etc. 

Deși pare a fi deosebit de puternică în lexicul actual, influenţa en- 
gleză are anumite limite față de influența latino-romanică. Se poate 
constata incapacitatea limbii române de a asimila din engleză verbe 

sau adjective, întrucât în această limbă mărcile flexionare ale acestor 
părți de vorbire nu diferă prea mult de cele ale substantivelor. Cuvin- 
te englezești ca display, hit, joint, show, sting, twist, verbe și substanti- 
ve în același timp, sau hot, rock, Soft, substantive, adjective și chiar ad- . 
verbe, nu pot fi încadrate în română decât în categoria substantivelor 
neutre. În plus, destul de multe împrumuturi englezești se scriu și se 
pronunţă ca în limba de origine, fiind simțite ca englezisme autenti- 
ce: baseball (b&izbol], bawling [bauling], cowboy [kauboi], design [dizain], 
shetland [şetland], show [șoul, shocking [şoching], week-end [uichend], 
western [uéstern] etc. Desigur, există și împrumuturi englezeşti care 
se scriu în română aproximativ așa cum se pronunță în limba de ori- 
gine (aut, cnocaut, dispecer, finis, golchiper, golgheter, miting, ofsaid, scheci, 
striptis) sau care s-au adaptat scrierii și pronunțării românești (blugi, 
fotbal, ghem, gol, hent, meci, sut). i GUA is: 
Mai trebuie făcută precizarea că în prezent, ca și în trecut de alt- 
fel, anumite categorii de vorbitori manifestă preferința pentru utili- 
zarea unor termeni anume. De exemplu, cei familiarizați cu folosi- 
rea calculatorului au tendinţa de a utiliza chiar și în vorbirea cotidiană 
termeni ca procesa, procesare sau scana. Cei care folosesc mai puțin cal- 
culatorul vor prefera să spună prelucra, prelucrare, respectiv copia. Ast- 
fel, răspândirea sau generalizarea în limbă a unor împrumuturi neo- 
logice depinde, în mare parte, de preocupările vorbitorilor, dar și de 
nivelul de cultură și de educație al acestora. | 

